
1. PREFAŢĂ 


Este pentru prima dată când am întrebat și Cerul, și pământul ce să 
fac: să public cartea despre dragoni sau să o păstrez ca suport de curs pentru 
maeștrii mei cei mai avansați? Nu toţi dragonii au fost de acord să o public. 
Simpatic este că nici toți sfinţii din Cer n-au fost. Nici cei mari, întrupaţi pe 
pământ! Așa că mă aflu în faţa a ceea ce, în bridge, se numește impas. 
Şansa ca informaţiile pe care le dau să fie folosite pentru a face rău este 
mare. Totuşi, nu prea am de ales. Dincolo de ego-ul meu, pe care mi-l 
recunosc şi care îmi cere să-mi public studiile, mă gândesc la cei ce pot 
beneficia de ele: preoţi, maeştri, antrenori de sport sau arte marţiale. Am 
descoperit că psihicul şi fizicul uman sunt de o complexitate şi frumuseţe 
neînchipuite și că suntem departe de a le fi atins limitele. 

Mi se spunea Dragonul când eram puşti. Evident că, prima dată când 
un prieten de joacă mai mare m-a poreclit așa, m-a podidit plânsul. Mi-a 
explicat însă că dragonii sunt nişte creaturi fantastice și puternice și că 
porecla nu trebuie să mă supere. Nu credeam și nu speram pe atunci să 
ajung să-i întâlnesc și să-i studiez. 

Am întrebat-o pe regina dragonilor, una din multele care există, dacă 
merită să public cartea. Mi-a răspuns că, mai mult ca sigur, dragonii vor 
avea de suferit în urma apariţiei ei, dar pe termen scurt. Pe măsură ce 
oamenii vor afla despre ei şi îi vor înțelege, vor ajunge să colaboreze, să se 
ajute reciproc şi să se iubească. 

Până la urmă, io sunt cel mai bun exemplu. Prin ei și de la întâlnirea 
cu ei, am trăit toată gama de sentimente, gânduri şi instincte, sub toate 
aspectele lor. Prin ei, mi-am depăşit limitele, fricile, pragurile fizice. Este 
clar că această carte îmi va schimba viaţa și mie, şi tuturor celor care o 


citesc. Dacă o citiţi, o faceți dintr-un anumit motiv. Încetaţi să mai daţi vina 
pe alţii. În spatele tuturor lucrurilor, situaţiilor, demonilor şi îngerilor este 
Dumnezeu. Cu mintea de acum, pot să vă spun ceea ce mi-a spus mie 
Dumnezeu când i-am reproșat că unii, având cunoaștere spirituală mai 
profundă, se conectează la chakrele mele superioare și îmi induc nişte 
gânduri care nu sunt ale mele și, știu clar, nici ale Lui: „Nimeni nu poate 
avea acces la tine dacă nu-i îngădui EU!” 

Ideea este că ați pus mâna pe cartea aceasta și, în loc să vă întrebaţi 
dacă sunt sănătos la cap sau nu, mai bine vă întrebaţi de ce aţi rezonat cu ea, 
ce aveţi de înţeles şi de învăţat din ea. 

Cu această carte, îmi închei studiul asupra lumii materiale și lumii 
nevăzute, cel puţin atât cât am eu acces la ele în acest moment, pe planeta 
aceasta. Stăteam şi mă gândeam dacă să mă bucur sau să-mi pară rău. M-a 
cuprins o nostalgie ca atunci când am terminat școala. Au fost momente 
grele pe calea aceasta, situații, examene, încercări nu foarte plăcute. 

Mă gândeam că ar fi frumos dacă am putea să transformăm tot ce e 
urât într-un lucru frumos. Nu pot schimba nici răul pe care l-am făcut, nici 
cel care mi-a fost făcut. Acesta trebuie uneori plătit, alteori, iertat. Dar pot 
să folosesc înţelepciunea pe care am căpătat-o datorită experienţelor avute 
ca să-i ajut și să-i îndrum pe alţii, fie ei oameni, îngeri, dragoni sau demoni. 

Ideea este că n-o să vă oblige nimeni, și în nici un caz Cerul, să intrați 
în conflicte. N-o să vă ceară nimeni să faceți ca mine: să mergeţi unde-i 
întunericul mai dens și unde-i răul mai puternic. Aveţi posibilitatea să duceţi 
o viaţă cât se poate de liniştită şi anostă sau să alegeți partea spirituală şi 
cunoașterea, dar, în momentul când v-aţi hotărât, trebuie să vă şi asumaţi 
consecinţele alegerii voastre. 

Cartea aceasta îmi doresc să fie un fel de reparație morală și spirituală 
pentru ceea ce am greșit față de îngerii căzuţi, faţă de dragoni, fraţii mei. Și 
io am învăţat că răul este rău şi trebuie pedepsit, alungat, legat, blestemat, 
tăiat și am făcut dragonilor mai multe rele decât meritau. 

Prin această carte, încerc să împac oamenii cu îngerii şi demonii, 
Pământul cu Cerul şi cu Iadul. 


2. INTRODUCERE 


M-am trezit bine. Hotelul în care eram cazat se afla chiar pe strada pe 
care se desfăşurase cursa de viteză în coastă de la Sinaia. În faţa parcării 
erau baloturi de paie, aşezate special ca să nu intre în gardurile hotelului 
vreo mașină scăpată de sub control de pilot. Aveam un singur gând, să merg 
la Peştera Ialomicioarei. De ce acolo? Habar n-aveam; pur și simplu, ceva 
din mine mă trăgea spre ea. 

Vremea era frumoasă. Soarele lumina ziua aceea, care avea să 
reprezinte un moment de cotitură în viața mea spirituală. Eram frustrat că 
nu participasem la competiţia automobilistică? Da, clar, da. Vedeam urmele 
de frânare, vedeam locurile unde se sărise de pe carosabil... şi mă durea 
puţin sufletul că nu participasem și io. Dar înțelegeam că era mai important 
ceea ce făceam, ceea ce studiasem până atunci şi ştiam că avea să vină 
momentul în care să fac şi lucrurile care îmi plac. Dumnezeu m-a răsplătit 
de multe ori cu momente de graţie la care nici măcar nu am visat, cum a 
fost, de exemplu, un loc pe podium. Chiar dacă nu am câștigat decât o suită 
de locuri trei, mi-a fost de ajuns faptul că simţisem gustul victoriei. Am 
văzut cerurile deschizându-se deasupra noastră şi am simţit cum coboară pe 
capetele noastre laurii învingătorilor, cum se sublimează în lumină efortul 
fizic şi energia negativă acumulată la antrenamente şi cum îți dau impulsul 
de a merge mai departe şi de a face tot ce ţine de tine ca să te reîntorci pe 
podium. 

Am avut un curs de radiestezie în Braşov și, cum câţiva prieteni de-ai 
mei se hotărâseră să meargă la munte, m-am dus şi io cu ei. Eram cu o zi în 
urma lor și aveam de recuperat ceea ce făcuseră ei, adică să merg la Babele 
şi la peșteră. Primisem un pont, un telefon de la un tip care putea să ne ducă 


cu maşina cât mai aproape de vârf. Era cam piperat preţul, totuși, m-am 
decis să merg. Omul avea o maşină de teren înaltă, capabilă să urce până 
sus. Adevărul este că, la stilul meu de viață, n-aş fi avut nicio şansă să urc 
pe jos. Am ajuns la Babele fără incidente. Drumul era rupt pe alocuri, dar 
automobilul de teren făcea față cu brio. Mi-am scos ansa și am început să 
fac măsurători. EBF-ul, beneficitatea locului, crescuse la 4000. Măsurasem 
cu amicii mei la masă, cu o seară înainte, când ajunsesem pe Valea 
Prahovei, valorile de pe munte. Acum doar le verificam. Era un loc benefic 
şi dragonii pământului erau buni. Oamenii veneau și făceau poze, stăteau 
întinși pe iarbă şi se odihneau sau mâncau porumb copt sau fiert. Mi-am 
luat și io unul copt. Nu mă grăbeam. Şi mâncarea era una din ofrandele pe 
care le puteai da unui dragon care venea la tine. O formă de a te împăca, de 
a te armoniza cu el. Era un dragon măricel, masculin, bunuţ, gata să se 
reîntoarcă în Cer. Mâncând, parte din el se contopea cu trupul tău. Singura 
problemă era că, odată ce începeai să te unești cu el, ţi se schimba starea 
sufletească, ţi se modifica puţin şi personalitatea, în funcţie de el. Fie 
deveneai bucuros, pentru că dragonii se bucură de curăţenia ta trupească, fie 
te luau nervii din te miri ce considerai tu că e nedrept. Ei nu făceau altceva 
decât să-ți amplifice propriile defecte. 

După ce am stat o jumătate de oră întins la soare, meditând, m-am 
întors la mașină şi am plecat spre Peştera lalomicioarei. 

Cu mult timp în urmă, primisem de la o maestră de-a mea un mesaj 
pe Facebook care mă intrigase. Mă întreba dacă știu că în această peşteră 
trăiește un dragon căruia, în trecut, pe vremea molimelor, oamenii îi 
aduceau jertfe copii, pentru a se vindeca de boli. 

Surprins de mesaj, am căutat pe Google şi am găsit poze din peşteră. 
Am deschis dimensiunea spre ea și m-am conectat la dragon. L-am întrebat 
direct: 

„De ce îi puneai pe oameni să ucidă pruncii?” 

„Nu-i puneam eu!” mi-a răspuns. 

„Atunci, de ce o făceau?” 

„De proşti! Menirea mea e să vindec, i-aș fi ajutat oricum!” 


Am rămas perplex. Am deschis dimensiunile și am luat dragonul cu 
mine. L-am dus în cabinet și l-am așezat pe scaunul meu de terapie, ca să 
văd cum mă va ajuta în diversele cazuri viitoare. Era un dragon vindecător! 

Simpatică a fost însă prietena mea, psihoterapeut, cu care împărțeam 
cabinetul. Mă sună și mă întreabă: 

— Ce-i urâţenia aia mare şi neagră de pe scaunul din cabinetul tău? 

A trebuit să-i povestesc despre dragon, cum și de ce îl adusesem 
acolo. ] 

— Şi nu puteai să-mi spui şi mie, drăguțule? Mi-a stat inima în loc 
când l-am văzut. 

L-am ţinut acolo destul de mult, până ce a crescut mult ca valori. 
După aceea, l-am ajutat să se transforme. Acum servește drept ghid 
terapeuțţilor pe care-i creșteam. 

A crezut că era singurul dragon din Peştera lalomicioarei, dar, în 
timp, am observat că rămâne deschis un portal și pe-acolo vin dragoni mai 
mari și cu valori mai bune decât precedentul. 

M-a bucurat când am înţeles că nu vine la tine decât propriul tău 
dragon, cel cu care rezonezi, că nu poţi să iei decât ce e al tău și că dragonul 
meu era de vindecare. Ideea este că, în timp, ajungi să te înţelegi cu el, să 
colaborezi cu el. Și el are tot interesul să crească, să facă bine și să 
evolueze. 

Există dragoni care vor să te omoare, dar aceștia au valori mici și vin 
în momentul în care treci, de exemplu, cu mașina de curse printr-o pădure şi 
îi deranjezi. 

Vă povesteam mai pe la început că aveam un dragon de condus și 
făceam prostia să-l port cu mine toată vremea, chiar și în afara curselor de 
mașini. Eram la o mănăstire de pe Valea Prahovei, unde am cunoscut un 
preot călugăr ortodox mai special. Avea capacitatea de a „vedea” la distanță 
şi se uita la mine din când în când, să vadă ce fac. Cred că a observat că am 
în mine un dragon cu şapte capete, fiindcă s-a speriat şi a crezut că am 
probleme. Cert este că am simţit cum cineva îmi trage dragonul, care ajunge 
în mijlocul bisericii unde era preotul și e căsăpit cu săbiile! Am simţit 
durerea şi frica dragonului. În momentul respectiv, am urlat la călugări. 


Cred că am folosit toate invectivele pe care le știam! „Băăă, e un dragon de 
condus, pentru numele lui Dumnezeu. Nu e rău. Nu e agresiv, nu se ceartă. 
Nu face răutăţi, oamenii fac răutăţi!” 

Dragonul meu chiar nu era de o blândeţe... Când mergea cu mașina, 
nu o brusca, nu era violent, nu o rupea de pe trasă, era un dragon Yin. Dacă 
îmi aduc bine aminte, era femelă. Nu puteai să te superi pe el. Călugării l-au 
luat și l-au căsăpit... a trebuit să-l trimit Maicii să-l vindece, aşa de distrus 
era. M-am rugat Maicii, a venit, l-a luat în braţe și a plecat cu el. 

Cred că unul dintre motivele pentru care am vrut să ajung în Bucegi, 
să văd cele două locuri sus-amintite, era să-mi verific măsurătorile. Știam 
că acolo sunt portaluri și beneficitate ridicată, iar oamenii vin la ele 
instinctiv, din dorința de a se curăța, vindeca și înălța spiritual. Dacă stau să 
mă gândesc, cu ani în urmă, vibrația acelui loc m-ar fi surprins, dar acum, 
după atâţia ani de căutări, am găsit valori mai mari decât acolo. 

La Peştera Ialomicioarei fusesem prima dată cu ani în urmă, când nu 
ştiam decât atât cât scrisesem în Atacul PSI, prima mea carte. După editare, 
a urmat una dintre cele mai crunte perioade din viața mea. N-am dormit 
câteva luni şi mă dureau toate mădularele. I-am supărat pe unii și am trezit 
interesul altora. Cert este că eram ţinta în care trăgeau toți cei ce nu 
suportau dezvăluirile mele sau voiau să verifice dacă chiar ştiu ce spun. Mi- 
am dat seama că mă dusesem la Peşteră instinctiv şi, cu ajutorul Sf. 
Nicolae, mă recuperasem total. 

Când am ajuns la peşteră de data asta, fără să vreau, am revăzut 
mănăstirea de la intrare. Nu mă mai supăra oportunismul creştinismului. La 
un moment dat, mă enerva faptul că, oriunde se găsea un loc benefic, hop și 
Biserica ortodoxă, trântea o mănăstire. Ulterior, am înţeles că, până la urmă, 
era bine și pentru oamenii care veneau la ea, și pentru călugării care 
creşteau acolo. 

Pe măsură ce intram în peşteră, valorile beneficității creşteau: 200... 
500... 1.000. Surpriza însă am avut-o când am intrat în sala cea mai mare. 
Atinseseră 10.000! Și de-abia atunci am simţit dragonul. Era uriaş, 
cuprindea toată peştera! Pe lângă el, io eram atât de mic, Doamne! 

„Ce-i cu tine?” l-am întrebat. 


„Te aşteptam”, mi-a răspuns liniştit. 

„De ce?” am stăruit, surprins. 

„Am văzut ce-ai făcut cu celălalt!” 

„Ai urmărit?” 

„Da.” 

„Câte capete ai?” 

„Optsprezece.” 

„Înseamnă că m-ai păcălit”, am râs în sinea mea. 

„Nu. Aşa ai crezut tu, că el este cel mai mare din peşteră.” 

„Cam aşa.. Şi ce vrei?” 

„Să mă scoţi de aici.” 

„De ce aş face asta?” 

„Te-am urmărit. Ştiu că eşti onest şi îți cunosc şi motivele pentru care 
învingi dragonii. Nu sunt de acord cu toate câte le-ai făcut și faci, dar știu că 
urmărești binele și ai avut grijă de copiii mei...” 

Eram surprins. Nu mă gândisem niciodată că dragonii ne urmăresc 
acţiunile! 

„Eşti mare şi nu pot să te iau acum, nici n-ai avea loc în mașină...” 

„O să mă iei când va vrea Dumnezeu... Stau de atâta timp aici, că nu 
mai contează câteva zile.” 

„O să trebuiască să te înving.” 

„Nu-i nimic. Ştiu că ai învăţat, în cele din urmă, să nu ne răneşti...” 

„Bine.” 

„Încă ceva: vei scrie despre noi şi despre cum putem fi ajutaţi. Darul 
meu pentru tine este că vei fi susținut de dragonii de pretutindeni. Te vor 
recunoaște şi îți vor fi de folos în orice împrejurare, oriunde vei ajunge, 
pentru că noi suntem în tot și toate pe planeta aceasta și în Universul 
material. Iar elevii tăi, care ne vot ajuta, la rândul lor, vor primi același dar. 
Știu că vă preocupă banii, aurul şi ziua de mâine. Pentru noi, acestea nu 
contează. Când stai atâta timp închis, începi să înţelegi ce merită cu 
adevărat şi ce nu. Începi să preţuieşti libertatea... Să nu vă mai faceţi griji. 
Ne vom îngriji noi să nu vă lipsească nimic din ceea ce aveţi nevoie şi vă 
îngăduie Dumnezeu.” 


„Bine. O să văd ce vrea și Dumnezeu şi cum să facem. Ne vedem mai 
târziu sau când ajung în Timişoara.” 

„Mai curând decât crezi...” 

„Auzi, dar nu vă deranjează biserica asta pusă de la intrare?” 

„Deloc. Cei care ne văd se sperie și fug de noi, iar cei care nu ne văd 
nu ne deranjează, pentru că nici nu știu că existăm...” 

Am plecat de acolo gânditor. Aveam destui dragoni transformați, dar, 
ținând cont de dimensiunile lui, îmi părea că avea să-mi ia ceva timp să-l 
ajut. 

„Dragoş, sunt femelă. Mă cheamă Artemis”, am auzit vocea 
interioară a dragonului. 

M-am îndreptat către civilizație. Simţeam nevoia să-mi fac ordine în 
idei. Părea totul neverosimil. 

Am ajuns la o mănăstire de care mă legau multe. Starețul, un călugăr 
foarte bun, căruia vrusesem să mă abandonez cu mult timp în urmă ca 
ucenic, era acolo. Îi simțeam câmpul. Se schimbase și el, se îmblânzise, nu 
mai era aşa aspru. 

Pe vremea când mă dusesem să intru în mănăstire, se conectase 
mental la mine şi purtasem o discuţie acolo: 

„De ce vrei să vii aici?” 

„Păi, nu mă regăsesc în lume, am învăţat tot ce am găsit şi acum 
vreau să mă întorc la Dumnezeu.” 

„Va trebui să faci ascultare.” 

„Nu am o problemă cu asta.” 

„Vei fi pus la munci.” 

„Știu.” 

„Vei avea grijă de animale, vei spăla toaletele...” 

„Nu mă deranjează!” 

„Du-te, nu am ce să te învăţ”, mi-a spus. 

Am rămas surprins de gândul lui şi am plecat. 

Acum, că revenisem în mănăstire, îmi simțeam sufletul plin de 
bucurie. Mulţi dintre călugări înțeleseseră ce fac și acum mă ajutau. 

— L-ai luat? a venit întrebarea părintelui. 


— Încă nu, dar îl iau când va vrea Domnul și voi putea. Tu m-ai 
îndrumat acolo? 

— Erai singurul care puteai să-l iei și să-l foloseşti spre binele 
oamenilor... 

— Mulţumesc. Ce-ţi face inorogul, părinte? 

— Bine. Îi place aici. 

— Să te bucuri de el, părinte! 

— Doamne-ajută! 

Părintele era singurul om care fusese ales de unul dintre inorogii mei. 
S-a dus singur la el. Şi, într-adevăr, am constatat că inorogul este cel care te 
alege pe tine și se lipeşte doar de cei cu inima curată. Inima părintelui era 
de o bunătate fără margini. 

I-am cerut ajutorul când am descoperit că cel care îmi pusese cea mai 
puternică frână în răspândirea cunoașterii fusese propriul meu frate, dar el 
mi-a spus: „Sunt prea mic ca să intervin în războiul atât de mare dintre 
voi!” 

Și a avut dreptate. Există momente în care dreptatea și adevărul sunt 
foarte greu de stabilit, iar interesele sunt atât de înalte, că nu știi cui slujești, 
lui Dumnezeu sau ego-ului tău... 

Inorogii, ca și dragonii, sunt, pentru unii, doar creaturi magice, dar 
pentru cei care „văd” sau au înţeles lumea și ce e „dincolo”, sunt fiinţe de 
putere. Pentru copii, cât sunt mici, în special pentru cei treziţi, totul e clar... 

În seara aceea, stând pe întuneric şi neputând să dorm, am luat-o pe 
dragoniță. Mi-am amintit de ziua când a venit la cabinet un călugăr din 
Athos. Vedea şi am început să vorbim despre dragonii din Athos. 

— Un părinte de acolo mi-a arătat cum se ia puterea unui dragon. 
Faci cruce pe el şi se face mic. 

Atunci m-am gândit că aș putea folosi şi simboluri din Reiki, cum 
este Cho Ku Rei invers, ca să-i iau puterea. Și aşa am făcut cu Artemis: am 
făcut-o mică, i-am legat capetele, am învins-o și s-a transformat într-o 
femeie frumoasă. Pe cap purta o coroană! Vedeam pentru prima dată o 
regină a dragonilor! Era cel mai mare dragon pe care-l întâlnisem până la 
vremea aceea, ocupa toată sala. 


Nu a opus rezistență. Acum, când scriu, este un spirit frumos, care 
poate să se plimbe liber şi să facă voia lui Dumnezeu acolo unde o cheamă 
nevoia ... Avea câteva mici probleme, îi rămăseseră niște colți mai mari, 
caninii, şi i se vedeau când zâmbea. Mie mi se părea comic, dar poate că 
altora, care vedeau lumea subtilă, nu. Mai mult ca sigur că asta a dat naştere 
cărților despre vampiri! 

Stăteam de vorbă cu Artemis, când s-a deschis dimensiunea și m-am 
trezit în cameră cu inorogul părintelui. 

„Dragoş, mi-a spus el, vreau și eu libertatea de pe pământ!” 

„Bine. Şi cu ce te pot ajuta?” 

„Vreau aripi!” 

Adevărul este că le merita și pentru ajutorul pe care îl dăduse 
părintelui, şi pentru cât m-a ajutat pe mine de-a lungul timpului. Şi atunci a 
primit de sus o pereche de aripi. 

„Zboară prin Univers!” l-am îndemnat. 

A dispărut în Întunericul astral. În spate, am simţit părerea de rău a 
părintelui care, mai mult ca sigur, avea senzaţia că l-a pierdut. 

„Vino și ia-l și pe el, te rog!” 

Am privit cu drag cum au dispărut împreună, să meargă și să vadă 
Universul... 


Mă întorc puţin în trecut. Aşa cum am mai spus, conceperea 
universului material este o manifestare a luminii și a întunericului. 
Universului material se află la intersecţia luminii și a întunericului, iar noi, 
oamenii, suntem într-o zonă de mijloc. O să repet că trăim în umbra lui 
Dumnezeu, şi nu în lumina Lui, că tot ce înseamnă univers material se 
regăseşte în umbra lui Dumnezeu şi a apărut ca o necesitate a educaţiei 
răului. 

N-am crezut în universul ființelor spirituale. N-am trăit în biserică, n- 
am fost apropiat de spiritualitate, așa că, în momentul în care am început să 
cunosc spiritualitatea în mănăstire, habar nu aveam că există dragoni. 

Să luăm un exemplu. Să fii un om obişnuit şi să te trezești în afara 
corpului e traumatizant. De ce e traumatizant? Nu pentru că te trezești în 


afara corpului, ci pentru că nu ştii ce se întâmplă. Îmi dau seama că am fost 
pregătit pentru cunoaștere, deși, dintr-o anumită perspectivă, mă 
consideram firav... Am realizat că stau bine cu psihicul. Am trecut prin 
niște experienţe care, deși destul de urâte, pentru că le văd efectele asupra 
altora care trec prin ele, m-au făcut să-mi dau seama că le-am rezistat cu 
brio. 

În studenţie, am ajuns la mănăstire, la părintele Argatu, care mi-a zis: 
şi m-a trimis la un duhovnic de la mănăstirea 


[> 


„Eu n-am timp să te cresc 
Ciorogârla. 

Aşa am ajuns la părintele Dosoftei, care era stareţul mănăstirii 
Sămurcășeşti. Era ocupat și, cum aşteptam afară, am simţit cum mă 
înconjoară energia lui. Ușa de la chilie s-a deschis, un cuplu a plecat rapid, 
iar părintele a venit la mine cu ochii aproape orbiţi de cataractă și mi-a zis: 
„Ştii că te aştept aici de 20 de ani?” Şi m-a luat la școală. Am început, 
înainte de toate, să-mi schimb ideile pe care le aveam despre ortodoxie. Mă 
duceam la el și stăteam de vorbă. L-am întrebat inclusiv cum ar trebui să te 
porți cu o femeie. Era călugăr din clasa a doua, îi venea destul de greu să-mi 
vorbească despre asta. Dar, mă rog, în măsura în care știa și putea să-mi 
spună, îmi spunea. Drăguţ a fost momentul în care a recitat din Eminescu. 
„Tu chiar nu înţelegi?” Nu înţelegeam și mă întrebam ce trebuie să înţeleg: 
faptul că era analfabet şi că, prin el, se puteau manifesta alte entități, care 
ştiau poeziile lui Eminescu. Pentru că el, personal, nu le ştia. Și tot bătea 
şaua să priceapă iapa... Dar eu eram mai greu de cap. Fiind călugăr, era 
legat cu jurământul tainei şi nu putea să spună nimic. Nici măcar preoţii nu 
puteau spune nimic, pentru că erau legat cu jurământul tainei faţă de lisus. 
În afară de osanale aduse lui lisus Cristos, nu mai spun nimic. 

Unul dintre lucrurile importante pe care le-am învăţat de la părintele 
Dosoftei ţine de spovedanie. Spre deosebire de părintele Argatu, care 
spovedea clasic — ştiu asta, pentru că aveam voie să stau în cameră cu el — 
părintele Dosoftei proceda altfel. Te duceai, te așezai pe un fotoliu, venea o 
măicuţă, punea o masă în faţă, aducea o farfurioară cu prăjituri și un pahar 
de vin, iar el se aşeza în faţa ta. 

— Hai, mănâncă şi bea, te îndemna. 


Și, cât tu mâncai și beai, el se gândea și zicea: 

— Mda, mda... Și ce-ai mai făcut? 

Și începeai să-i povesteşti. La un moment dat, tot discutând de una de 
alta, întreb: 

— Părinte, dar pe mine nu mă spovediţi? 

— Băi, Dragoş, n-ai înţeles? Până acuma ce-am făcut? 

Noi ştim un lucru: că trebuie să stai în genunchi, să-ţi pună popa 
patrafirul pe cap, să-ţi citească, dar cu el făceam un fel de psihoterapie 
ortodoxă, tot o spovedanie, dar completată și cu sfaturi de îndreptare. Acest 
tip de spovedanie avea să-mi folosească mult în practica terapeutică. Aveam 
să-l combin cu psihologia, psihoterapia și psihanaliza. 

La un moment dat, părintele Dosoftei mi-a zis: 

— Hai să-ţi fac o rugăciune. 

M-am așezat în genunchi și mi-a pus patrafirul pe cap. N-a trecut 
mult și am simţit ca un tremur prin corp. Parcă eram conştient în două 
locuri deodată, adică stăteam şi sub patrafir, şi pe tavan, iar din tavan îl 
vedeam pe părintele şi pe mine sub patrafir. Pe urmă, el s-a mai rugat puţin 
şi am revenit în corp. A început să râdă şi, fără nicio explicaţie, m-a trimis 
acasă. 

Mergeam pe stradă și ba scoteam capul în afară, ba reintram în corp, 
pentru că nu-ţi vine să crezi că se întâmplă aşa ceva. Când am ajuns acasă, 
mi-am zis: „Trebuie să aflăm ce se întâmplă!” M-am așezat frumos în pat, 
să văd cum este prin astral. Am ieșit din corp, să verific ce se întâmplă pe 
dincolo. M-am uitat ce face mama. Tricota. De obicei, tricota pe un fotoliu 
de lângă televizor. Acum, stătea pe canapea. Am revenit în corp şi am dat 
fuga să mă conving. Am văzut cu ochii mei fizici că tricota pe canapea. 

Și aşa am început să mă joc. Că aşa face omul când descoperă ceva 
nou. Se plimbă, intră prin casele oamenilor, să vadă ce fac că, mde, asta este 
natura umană. 

Aşa am făcut și eu, asta până când m-am plictisit. Mi-am dat seama și 
că nu e corect, nu e frumos, fiecare are dreptul la intimitate. Dar, până afli 
drepturile astea, le faci pe toate... 


Am experimentat extracorporalizarea mult timp şi aşa am dat peste 
primul meu dragon. 


3. PRIMUL MEU DRAGON 


S-a terminat școala mea spirituală la părintele Dosoftei, s-a terminat 
şi cea de la părintele Argatu şi am plecat la facultatea de medicină din 
cadrul Universităţii de Vest „Vasile Goldiș” din Arad. 

Cât am fost student, preocuparea mea pentru lumea spirituală nu 
numai că a rămas, dar a și crescut. Poate că a fost cea mai frumoasă 
perioadă a vieţii mele. Nu prea aveam bani, dar aveam ce mânca de la 
părinţi şi destul timp să învăţ, să mă rog, să postesc și să gândesc. 

Locuiam într-un bloc de garsoniere plin de studenţi. Într-o seară, când 
citeam moliftele Sf. Vasile cel Mare, m-am trezit că un vecin îmi bate cu 
ranga în ușă! M-am dus şi i-am deschis. Arăta foarte ciudat, ochii i se 
roteau în cap independent unul de celălalt! Mi-a ţipat: 

— Dă muzica mai încet! 

— Nu merge nicio muzică. 

M-a dat la o parte, a intrat în casă şi a controlat garsoniera. 

— Ba mergea, dar ai închis-o tu! a ţipat şi a plecat furios, trântind ușa 
după el. 

Mi-am dat seama că este un pic dus, aşa că nu mi-am făcut griji. 
Aveam capacitatea de a atrage oamenii cu probleme psihice. Dacă era unul 
singur într-un tren, sigur se așeza lângă mine. 

Într-o seară, mi-am adus aminte de episodul cu vecinul şi mi-am zis: 
„Hai să vedem cum arată un om nebun din punct de vedere spiritual.” Între 
timp, aflasem de la o colegă care locuia exact lângă el că fusese internat în 
spital, la psihiatrie. Am așteptat frumos seara, să adoarmă toată lumea. 
Noaptea, când oamenii dorm, nu mai sunt atâtea câmpuri care se 
intersectează și mintea parcă e mai liberă, iar gândul parcă circulă altfel. 


Pleacă câmpurile superioare. Îngerii păzitori ai oamenilor se duc la 
Dumnezeu, să-și primească misiunile personale, iar pe Pământ rămân doar 
oamenii treji spiritual... Datorită acestui fapt, scade încărcătura mentală a 
unei comunități, a unui oraş. 

Mă aşez frumos pe pat, nici culcat, nici în șezut, ca să nu adorm. les 
din corp, trec prin pereţi și mă duc la omul cu pricina. Locuia în ultima 
cameră pe stânga înainte de cea a unei colege de facultate de-ale mele. 
Când am intrat, l-am văzut... Nu credeam în poveşti nemuritoare, nici în 
dragoni şi balauri. Mă uitam la dragonii chinezești și mă întrebam ce e cu 
ei. Dar atunci am văzut primul meu dragon! Omul era încolăcit de un 
dragon negru, roșu și verde, cu aripi negre, ca de liliac, exact cum se văd 
acum în imaginile de pe Google. În momentul respectiv am auzit doar 
vocea îngerului meu păzitor: „Fuuugi!” Am tăiat-o rapid. 

Doar că întoarcerea în corp a fost atât de rapidă, încât nu am putut să 
intru cum trebuie și am avut senzaţia că mi-am luat haina pe dos. O senzaţie 
îngrozitoare. Noroc că am adormit instantaneu şi, slavă Domnului, a doua zi 
m-am trezit teafăr. Am lăsat dragonii în pace şi n-am mai avut treabă cu ei 
mult timp după aceea. Mi-am dat seama că este mult mai bine să-i lași în 
pace când nu ştii ce să faci cu ei. 


4. DE UNDE VIN DRAGONII? 


Vreau să spun că, atunci când au început să mă intereseze dragonii, 
am căutat informaţii despre ei în cărțile pentru copii. Sunt cărți, cum e cea 
despre dragonologie, în care apar şi multe prostii, dar și câteva lucruri 
adevărate, ca acelea despre formele și dimensiunile dragonilor şi înfăţișările 
lor raportate, de exemplu, la zone geografice sau la continente. Sau la ţări — 
fiecare ţară are o formă specifică a dragonului. Așa şi noi, românii, avem 
forma dragonului nostru. 


Știu, mă repet și, mai mult ca sigur, unii au citit multe din lucrurile pe 
care le povestesc, dar am nevoie de ele ca să leg ideile între ele. 

În momentul în care am citit despre cum a căzut Lucifer şi „armata” 
lui de îngeri și s-au transformat în șerpi, scorpii și balauri, am aruncat cartea 
de dogmatică ortodoxă. Aşa că io nu am avut nici o idee preconcepută în a 
şti sau crede în existenţa lor. 

În perindările mele prin mănăstiri, am cerut binecuvântare de la 
părintele Pantelimon să „văd”. Parcă am scris despre asta în De mână, pe 
Camino. l-am spus a doua zi să-mi ia darul înapoi, că nu sunt pregătit 
pentru el. J Era neverosimil și înfricoșător, totodată. 

După ani de studiu, post şi exorcizări, ochii mi s-au deschis din nou. 
De data asta, nu mai putea să mi-i închidă nimeni. Și am început o viaţă de 
uzură psihică. Cursurile de la facultatea de medicină au devenit greu de dus, 
pentru că fiecare boală era o entitate formată din mai mulţi șerpi! Ca 
student, învățând despre boli, te încărcai cu atâta energie şi informații, încât 
aveai senzaţia că suferi toate bolile! Nu cred că sunt mulți medici care, în 
studenţie, să nu fi avut senzaţia că-și recunosc o boală doar învățând despre 
ea... 


Aveam un coleg penticostal, singurul cu care puteam discuta lucruri 
de natură spirituală. La ei în adunare se făceau exorcizări în grup, așa că știa 
despre demoni. Cu el mergeam să vedem diverse lucruri. 

Plini de şerpi sunt nu doar medicii, ci şi preoţii. Aceştia din urmă îi 
preiau de la enoriași prin spovedanie sau, pur și simplu, când se roagă 
pentru ei. Cei dintâi îi preiau de la pacienţii pe care îi tratează. Colegul meu 
şi eu am ajuns, la un moment dat, la congresul de terapii alternative... Nici 
măcar nu am intrat. N-a putut niciunul dintre noi. 

Mi-au trebuit ani întregi să înţeleg că ORICE GÂND GREŞIT ESTE 
UN ŞARPE şi că, vrem, nu vrem, trece mult până ne curățăm mintea de 
gândurile negative și, implicit, de toţi gărgăunii și șerpii din cap. Dacă stau 
să mă gândesc, întâlnim ideea asta în Războiul nevăzut al lui Nicodim 
Aghioritul. 

Am avut o perioadă când eram atât de sensibil, încât simţeam 
gândurile femeii de lângă mine. lar când adormea, trebuia să plec sau să 
curăţ patul să pot adormi! Așa că io mai întâi am văzut șerpii şi abia după 
aceea am căutat să aflu de unde vin și am aflat câte ceva despre ei. 

Căderea Îngerilor de sub Lucifer, adică a unei treimi din îngerii creați 
până în acel moment, a dus la pierderea potenţialelor și calităţilor lor 
primite de la Dumnezeu în clipa creaţiei. Îngerii căzuţi și-au pierdut, printre 
altele, frumuseţea și lumina. S-au transformat în șerpi, scorpii şi balauri. Cel 
puţin așa spune Sf. Vasile cel Mare. Îngerul căzut, actualul demon, îl 
regăsim sub formă de șarpe şi în ispita lui Adam și a Evei, și în poveştile 
populare româneşti sau ale altor naţii. Îl mai revedem în Cabala, sub formă 
de Od şi Ob sau șarpele adevărului și al minciunii, în capătul bastonului 
patriarhului sau încolăcit pe toiagul lui Esculap, simbolul medicinei. Îngerii 
căzuţi au fost izgoniți în Întunericul Primordial. Doar că acest întuneric se 
regăseşte în Dumnezeu, este parte din Dumnezeu. Întunericul este 
Principiul Feminin Divin. Și atunci demonii, cu iadul lor cu tot, sunt tot în 
Dumnezeu. Despărțirea Luminii de Întuneric în atemporal s-a produs din 
cauza disensiunilor dintre Principiile Divine Feminine și cele Masculine. 
Lumina îl reprezenta pe Tatăl, Yang, iar Întunericul, Principiul Feminin, pe 


Maica, Yin. Poate aşa se clarifică, o dată pentru totdeauna, că întunericul nu 
este răul, iar lumina, binele. 

Întrebarea este ce-ar face cineva dacă ar avea în el un cancer, o 
tumoare, chiar şi bine delimitată. Ar sta liniștit, ştiind că este în el? Cum să 
stea Dumnezeu liniştit? Ca un părinte creator, este preocupat de faptul că 
demonii au o scară de valori inversată! Tu ai sta liniştit dacă fratele pe care 
îl iubești ar luat-o razna? 

Aici, Teoria Mântuirii Universale a lui Origeneeste justă şi cred că 
nimic nu poate exprima iubirea lui Dumnezeu față de creație mai bine decât 
faptul că El este dispus oricând să accepte întoarcerea demonului la El. 

Universul material a fost creat în Întuneric, din Lumină şi Întuneric, 
ca un teatru experimental în care demonii să reînveţe binele și răul, iar 
Demonul a fost închis în materie. În Universul material, decorul, scena, 
personajele, muzica, scenariul, luminile și trupurile oamenilor, spiritele, 
îngerii și demonii — toate sunt creația lui Dumnezeu. Universul material este 
creat ca loc de educaţie, de joacă, de pedeapsă pentru demon. De exprimare 
a propriilor potenţiale, de soluționare a diferendelor din Cer... de 
experimentare... 

Și atunci a zis Dumnezeu: „Să facem om după chipul şi asemănarea 
noastră!” Din ţărână şi suflarea lui Dumnezeu a apărut Omul ca Trinitate, 
format din trup, spirit, suflet. Cu alte cuvinte, șarpele kundalini (SK) e 
închis în materie, ca să experimenteze viața în planul material, spre a 
înţelege binele și răul. 

Fiecare planetă este, în realitate, un demon legat, străjuit de îngeri 
care-i slujesc unui Dumnezeu. Fiecare planetă are un Cer și un lad, un 
Dumnezeu Tată şi o Maică, deci o Trinitate. Interesant că, odată ce înţelegi 
Pământul, poţi înţelege întregul Univers! Din îngerii căzuţi s-au creat 
elementele. Din cauza asta, avem dragoni de apă, aer, foc, pământ, ai 
metalelor (aur, argint viu etc.) etc. Au căpătat specializări în funcţie de ceea 
ce erau ca îngeri. 

Cele trei lumi, materială, energetică și spirituală, strâns unite între ele, 
permit spiritelor să se manifeste și să experimenteze. Totul în univers este 
format din particule, energie-informaţie și spirit. Materia este alcătuiră din 


particule mai dense, iar spiritele, din particule de vibraţie mai înaltă și mai 
rare, în funcţie de nivelul de conștiință atins. 

Entităţile sunt create din entități micro și, la rândul lor, formează 
altele, macro. 


5. ȘERPI, SCORPII, DRAGONI 


Universul material este format din demonii căzuţi, închiși în materie. 
Fiecare planetă este o entitate de întuneric, deci un demon, și are propria ei 
conducere divină, deci o trinitate, Dumnezeul care a făcut-o aşa cum i-a 
plăcut lui. În cazul nostru, Dumnezeul planetei a fost Theros. De ce a fost? 
Pentru că lucrurile se schimbă, nu rămân la fel. Şi, ca să vă întorc un pic pe 
dos, lăsaţi prostiile cu Lucifer! 


Lucifer, săracul de el, s-a întrupat de mult şi este un familist convins. Nu 
sunt eu! Dar sunt cel care îl studiez. Mi-a mai zis cineva odată: „Am auzit 
că tu eşti Lucifer!” Imi pare rău să 


vă dezamăgesc, dar nu sunt. Însă el m-a interesat personal. De ce? Pentru că 
eram supărat pe el şi îl consideram vinovatul principal pentru căderea 
îngerilor de sub comanda lui și, implicit, a mea. Așa că l-am căutat peste 
tot, în Cer, sub Pământ, în Iad și, când l-am găsit, am rămas surprins să 
descopăr că este un familist care-și iubeşte nevasta și copilul. Probabil va 
trece şi el prin toate suferinţele lumii acesteia, dar asta e lecţia lui de viaţă. 


Aşa că lăsaţi prostiile cu ce-a fost. Ce-a 


fost, a fost. Noi, ortodocșii, suntem în urmă cu cel puţin două mii de ani din 
punct de vedere spiritual, pentru că s-au schimbat lucrurile și în Cer, și în 
Iad. Conducătorul iadului nu mai e demult domnul Luc. Și Mahomed s-a 
întrupat, şi Moise... 


şi Iuda, şi lisus. Mulţi, foarte mulţi sunt veniţi să-și ia lecţiile pe planeta 
asta. Vă daţi seama cât de importantă a devenit Terra, dacă pe firul ăsta de 
praf din Univers se naște acum tot Cerul? 


Ideea este că fiecare planetă are toate tipurile de spirite, şi de 
întuneric, și de lumină, deci în opoziţie. Tot ce se regăsește în plan material 
este format din entități. Până la urmă, toate elementele — pământ, apă, aer, 
foc — sunt, de fapt, entităţi de vibraţie joasă. Tot ceea ce înseamnă plan 
material înseamnă vibraţie joasă. Și atunci avem entităţile spirituale închise 
în planul material, străjuite de entităţile superioare din planul spiritual, 
adică demoni străjuiţi de îngeri. Forma planetei este dată de demoni străjuiți 
de îngeri. Avem Elementalii apei străjuiți de îngerii apei, avem Elementalii 
pământului, străjuiți de îngerii pământului, avem FElementalii focului, 
străjuiți de îngerii focului, avem Elementalii aerului, străjuiți de îngerii 
aerului. 

Elementalii sunt elemente care stau la baza întregii materii. Există 
gnomi, silfi, ondine şi salamandre. Astea sunt elementele de bază. Dar ele 
încep să se organizeze în elemente mai mari. Astea sunt de bază... cum ar fi 
particulele din Chi, fie că 


sunt de lumină, fie de întuneric. Ce stă la baza tuturor lucrurilor? 


Șerpii. De ce? Pentru că ei sunt îngerii cei mai mici care au căzut. Se 
organizează şi formează o scorpie. O scorpie este o reuniune de șerpi. O 
regăsim în mitologie. Cum arăta Meduza? 


Avea un cap plin de şerpi și coadă de șarpe. Și o privire care te transforma 
în stană de piatră. De aceea, nu trebuia s-o priveşti în ochi. Cu ce seamănă? 
Nu seamănă cu hipnoza? Te silea să faci ce voia ea.Pe 


scară urmează dragoni, mai sus, hidre şi balauri, apoi entitățile mari, 
demonii mari, cum ar fi uraganele. A fost fotografiat la un moment dat unul 
şi era o entitate foarte supărată. 


Am cunoscut oameni care au învins entităţi ale uraganelor și erau 
căpitani de vase. Se consideră că, din punct de vedere spiritual, un căpitan 
de vas care își salvează echipajul dintr-un uragan a învins demonul 
respectiv, iar acesta rămâne să-l slujească până la sfârşitul vieţii. 


Un pacient de-al meu, care fusese secund pe un vas, a venit la mine 
pentru că medicii nu ştiau de ce anume suferă. Avea un blocaj mintal, o 
bradipsihie în urma unui voiaj pe mare. 


Tot aşa, într-o furtună, căpitanul i-a zis: „Tu poţi să ne scoţi din asta.” Şi i-a 
scos. A învins entitatea aceea, dar demonul a rămas al lui, pe capul lui! Era 
atât de mare, încât nu putea sta în el, ci deasupra lui, şi îi blocase mintea de 
ziceai că are Parkinson. Demonul era cât orașul în care trăia! 


Incepem cu entităţile mici. Pe noi ne interesează acum șerpii și 
dragonii. Ştim că fiecare gând este, de fapt, un şarpe, iar şerpii sunt de toate 
dimensiunile, în funcţie de vârsta lor astrală. Şi au vârstă astrală 


în funcţie de întrupări, de entităţile care au fost în alte vieţi. Tot ce se 
întâmplă în universul acesta se bazează pe creştere. Cel mare îl domină pe 
cel mic, cel puternic îl domină 


pe cel slab, lucru valabil şi în lumea spirituală. Lăsaţi poveștile 
creştinismului despre iubirici. Creștinismul a fost cea mai mare manipulare 
emoţională din istoria omenirii, iar lisus, cel mai mare manipulator 
emoțional. 


Principiile lumii materiale se regăsesc și la nivel spiritual. Avea 
dreptate Hermes Trismegistul, ce e sus e și jos. Dacă vedeţi că, în regnul 
animal, cel puternic îl domină pe cel slab, să ştiţi că aşa e şi în 


cer. De-asta, studiind natura, înţelegi multe din legile Cerului. 
Acesta e unul din motivele pentru care mi-am dorit să fiu puternic. 


Să nu mai ascult de orice ignorant care are putere. Să nu credeţi că ignoranţi 
sunt doar pe Pământ. Există 


şi în Cer. Și puternici, şi proști. Aşa cum sunt proști și în biserică. Un preot 
poate să fie foarte bun, dar episcopul lui să fie foarte prost şi, din cauza lui, 
preotul are probleme. Atunci, ce e de făcut? Trebuie să fii mai puternic 
decât episcopul. Nu are nicio importanţă că este preotul sau episcopul lui 


Hristos. Nu ne interesează pe noi. Adică e absolut greşit să urc pe cineva pe 
scara ierarhică spirituală doar pentru că îl pupă în fund pe lisus Hristos. 
Totuşi, aşa s-a întâmplat. Apostolii, preoţii şi episcopii lui Hristos s-au 
ridicat deasupra celorlalți maeştri spirituali ai Orientului, deşi aceștia din 
urmă erau mai înţelepţi după 


coborârea Duhului Sfânt, pentru simplu fapt că erau unși sau hirotoniți de 
lisus. Astfel, Cerul s-a umplut cu spirite de vibraţie mare, al căror singur 
merit era că se închinau lui lisus. Dar erau la fel de ignorante ca înainte de a 
fi preoții lui. 


Biserica lui lisus este nenaturală. Multe lucruri sunt nenaturale, iar ce nu e 
natural nu vine de la Dumnezeu. Minunile nu sunt naturale. Legile naturii 
sunt, unele, şi acelea sunt divine. Este adevărat că una dintre formele de 
recunoaştere a Puterii lui Dumnezeu o reprezintă minunile. 


Pentru asta I-au fost îngăduite, ca să înlăture scepticismul. 


Revenim. Suntem plini de șerpi, de care însă se scapă foarte ușor prin 
rugăciune. Spui Tatăl nostru şi deodată începi să caşti. E o formă de 
eliberare de șerpi. Toți, în realitate, suntem precum niște meduze. Fiecare cu 
gărgăunii lui. Fiecare gând negativ care nu este în conformitate cu Adevărul 
şi Lumina este un șarpe. Sunt foarte mulți oameni care cred că văd lumea 
spirituală, dar nu o văd. La nivel astral, când începi să o vezi cu adevărat, 
vezi şerpi, vezi dragoni, vezi gândaci, vezi scorpioni, vezi toate prostiile, 
meduze, un fel de caracatiţe, scorpii. Se văd aure? Da, dar asta nu înseamnă 
că vezi cu adevărat. Să nu vă pară 


rău că nu vedeţi. E foarte bine. Nu trăim în rai. Nu aţi vedea îngerii prima 
dată şi v-aţi speria. Și nu are nimeni interesul să vă sperie. Important este să 


aveţi răbdare. Văzutul v-ar încurca foarte mult. Pot să vă spun cu 
certitudine că, dintre elevii mei, cei care vedeau lumea spirituală au evoluat 
cel mai greu. Pentru că rămâneau cu ochii la lumea cealaltă, uimiţi de 
frumuseţea şi complexitatea ei. 


Postul negru, psalmii, Tatăl nostru sunt, toate, forme de descărcare de 
şerpi. lar cu Reiki este şi mai simplu. Când dai drumul la lumină şi trece 
printr-un om sau printr-un loc unde sunt şerpi, aceştia se duc cu lumina, 
pentru că nu rezistă la vibraţie mare şi se scurg, pur şi simplu, în pământ. 

Teoretic, voi, creştini adevărați, ar fi trebuit să ştiţi să vă curăţaţi 


mintea și să vă protejaţi de elementele negative și, implicit, de gânduri. 
Șerpii produc și gânduri, şi sentimente, și instincte. Gândurile negative sunt 
de la ei, la fel, sentimentele negative ca invidia şi gelozia, „șarpele care mi- 
a mușcat inima”. De fapt, tu ai dat drumul unui gând care îţi intră în suflet 
şi pe care îl creşti acolo, frumos. Dacă ai ştii să te rogi din suflet, ar pleca, 
pentru că şerpii cu valori negative nu suportă rugăciunea sau postul. Asta nu 
înseamnă că nu sunt educabili și nu pot evolua spre Lumină. 


Ceea ce îmi place la lumea asta este că 


seamănă cu un imens joc de şah, în care ultimul dintre îngeri, cel mai mic 
şarpe, se poate transforma în rege la sfârșitul vieții. Asta vă spun din 
perspectiva unui înger care a căzut, s-a ridicat din nou la statutul de Fiu de 
Dumnezeu și a coborât din nou pe pământ. 


Căderea îngerilor a produs un pic de haos în Cer. Paradoxal este că 
frica au simţit-o prima dată 


Ingerii rămaşi credincioși lui Dumnezeu în Cer. „Să 


stăm cu frică și să luăm aminte!” spune Arhanghelul Mihail. Ingerii căzuţi 
nici măcar nu au apucat să se dezmeticească, încă erau în cădere în 
Intunericul Primordial. 


Ca să înţelegem ierarhia Îngerilor căzuţi, este suficient să înțelegem 
cum au fost creaţi Îngerii. În primul rând, sunt androgini, adică au ambele 
sexe: sunt şi Yin, sunt şi Yang. Acum imaginaţi-vă că un Înger foarte mare 
este format dintr-o multitudine de Îngeri mici și că 


acești îngeri mici au, şi ei, ierarhii și funcţii, ca multinaţionalele. 


Nu știu de ce, dar toți dragonii sunt supuși unor ierarhii, precum 
casele regale ale oamenilor. Există 


dragoni regi și regine, cu ierarhiile de sub ei exact ca la popoarele terestre. 
Odată căzuţi, cei din asemenea caste se manifestă 


diferit. Îngerii mici se transformă în șerpi, căpeteniile în dragoni, iar 
principiile feminine în scorpii. Scorpiile sunt regine căzute cu tot alaiul. Ele 
au nevoie de multă lumină pentru a se transforma și reîntoarce la Cer. 
Evident, asta depinde de vârsta lor astrală 


şi de nivelul cerului din care vin. Transformarea reginelor este, într-adevăr, 
frumoasă. Când capătă lumină ca să urce, se 


transformă în mirese îmbrăcate cu rochii albe de fecioare și pleacă prin 
porțile cerului cu tot alaiul! Este un adevărat spectacol. Când sunt bine și 
fericite, lumina lor polarizează toate energiile benefice, sufletele și privirile 
oamenilor din jur. Reginele se află sub stricta supraveghere a Tatălui 
Ceresc. Nu pot face nimic fără acordul lui. Până la urmă, e firesc. Nu 
oricine poate avea acces la energiile Principiului Feminin Divin. Mă refer la 
bărbaţi, la spiritele din ei, îngeri, demoni sau Fii de Dumnezeu. 


Trebuie ori să aibă o karmă cu regina respectivă, ori să fie merituoși, ca să 
le îngăduie Dumnezeu armonizarea cu ea. 


Reginele care au valori spirituale mici, adică lumină interioară şi 
caracter benefic scăzut, pot fi bipolare. Pot să fie şi rele şi să se folosească 
de multiplele personalităţi din cadrul alaiului, să manipuleze emoţional. 
Sunt capabile să se ascundă 


şi să manifeste faţă de fiecare om personalitatea care îi place, de aceea sunt 
foarte plăcute. Până la urmă, depinde de cum sunt educate și ce dezvoltă în 
perspectivă, apropierea de planul material sau de cel spiritual. Au o 
problemă de integrare în societate, considerând, la nivel interior, că li se 
cuvine totul. Este firesc, ţinând cont că, în vieţile lor trecute, chiar au avut 
ranguri înalte în societate. Cu cât mai dure și mai neînţelepte sunt la nivel 


interior, cu atât este mai aspră viaţa cu ele, singurii capabili să le stea 
împotrivă fiind Bunul Dumnezeu și indivizii pregătiţi special pentru asta. 


Nu înţelegeam de ce preoții 


ortodocşi, când ies de pe băncile facultăţii de teologie, sunt atât de agresivi 
şi chiar posedaţi, aş spune. Nu tot ceea ce învaţă este corect, iar orice lucru 
învăţat greşit este, în realitate, un șarpe. Astfel că, după ce termină 


facultatea de teologie, preoții sunt plini de scorpii, prin acumulare de 
gânduri false. De fapt, facultatea de teologie ortodoxă este o şcoală de 
draci! J 


Scorpia este o entitate interesantă. 


Reprezintă o ierarhie formată dintr-un şarpe femelă, Yin, înconjurat de un 
alai, adică e şarpele-mamă și un fel de pui, tot șerpi de-ai ei, care nu sunt 
chiar pui, ci alaiul ei. Interesant este că ea nu se poate ridica fără alai. 


Transformarea sa se produce când toți ai ei ajung la vibrația şi lumina 
transformării. 


Când spunem „ce e sus este și jos”, ne referim și la faptul că, la toate 
nivelurile spirituale, macro și micro, se regăsește Trinitatea. Nu mă refer la 
lisus şi Trinitatea din ortodoxie. Aceasta este doar una dintre ele, cea de Cer 
6. Așa cum avem principiul feminin în ortodoxie, Maica Domnului, Maica 
lui Iisus, avem şi principii feminine mai presus de ei, la toate nivelurile. 


Și sunt o multitudine de niveluri și o mulţime de Fii de Dumnezeu! 


Trinitatea aceasta, când se găsește şi la niveluri inferioare celei 
ortodoxe, este tot un principiu feminin, tot o Maică. Coborârea ei pe pământ 
transformă principiul feminin, deci pe Maica din acel Cer, în scorpie — de 
aceea am scris pe Facebook despre scorpii. Orice coborâre a unui înger, a 
unui principiu, a unui fiu de Dumnezeu pe Pământ, prin naştere umană, 
fizică, prin sex, nu de la Duhul Sfânt, îl face să-și piardă 


potenţialul divin și să se transforme în șarpe. 


Aseară mă întreba cineva dacă lisus a avut şarpe kundalini. Nu a 
avut, pentru că ai acest şarpe numai dacă te-ai născut prin sexualitate, adică 
prin penis și act sexual. Naşterea din Duh Sfânt te aduce direct la nivelul 
uman, deci eşti energie-copil. 

Am văzut odată un film, cred că era Superman, în care copilul apare 
din lumină şi e găsit într-un hambar. Acesta este principiul nașterii din duh, 
care nu e unic. De la Duhul sfânt se năşteau oameni și pe vremea lui Adam 
şi Eva.Principiul naşterii din duh se 


regăseşte şi pe alte planete şi e cât se poate de normal acolo. Aici, pe 
pământ, o asemenea naştere a fost considerată o minune de fiecare dată. 


Naşterea fizică duce la manifestarea SK-ului. 


Pentru că înseamnă o coborâre, pierderea potenţialul divin; treci mai întâi 
prin iad şi abia după aceea ieşi în gonade și te naști. Din cauza aceasta este 
traumatizantă naşterea și pentru îngeri, și pentru principii, și pentru 
entitățile superioare care coboară. Cu cât mai sus e locul de unde vii, cu atât 
este mai greu să te naști. 


Chiar şi scorpiile se nasc prin sex şi sunt, potenţial, regine. În clipa de 
faţă, există o grămadă de scorpii pe Pământ, cu lecţiile şi defectele lor. Au 
toate dimensiunile, toate vârstele astrale, n șerpi în alai și, implicit, n 
personalităţi. Când se naște o scorpie, toți membrii alaiului ei sunt cumva 
prin apropiere, facilitându-i lecţiile și viața. De asta au scorpiile grupuri în 
care apar şi trăiesc. 

El Camino, drumul către Santiago de Compostela, e plin de scorpii, 
pentru că Spania este un principiu Yin. O 


ţară poate să fie Yin sau Yang. lată de ce se adaptează foarte ușor românii în 
Spania. România este un principiu Yin, plin de scorpii. Spania este un 
principiu Yin, plin de scorpii. Şi cele care îţi fac probleme sunt scorpiile. În 
momentul în care calci pe ele, îţi intră în structuri şi amplifică tot ce e 
necurat în tine; toate problemele emoţionale îţi ies la suprafaţă, fiindcă se 


agaţă exact de punctul tău slab. De asta este util pelerinajul, şi mai ales 
Camino, pentru că scoate la suprafaţă toate problemele emoţionale. Pe 
măsură ce mergi, te încarci de entități şi, după ce te-ai încărcat, bubuie unde 
ai probleme... te iau de cap. Numai în armată am înjurat mai mult decât pe 
Camino... 


Cum scapi de scorpii? Cu lumină, adevăr și iubire. Cele mai eficiente 
forme de învingere a tuturor entităților de întuneric sunt lumina și iubirea. 
CKR, dat drumul la lumină, pus pe entitatea respectivă, îi dai lumină până 


când zice: „Gata, îmi ajunge!” 

Următorul în ierarhie este dragonul. Îl găsiți în moliftele Sfântului 
Vasile. Știu că nu e frumos, dar mi-au mâncat sufletul cei din ortodoxie și 
îmi găsesc alinare ironizându-i. Deşi chiar și alinarea asta e demonică. Dar 
îmi pare rău pentru ei. Nu mă pot abţine şi îmi cer scuze anticipat. Prostie 
ca în ortodoxie nu am mai văzut. 


E nevoie de șapte sau nouă preoți-călugări ca să lege un dragon cu șapte 
capete. Și nici măcar nu-l leagă, îi taie căpățânile și-l ciopârțesc 


cu săbiile de lumină până îl fac varză, atât de mare e ignoranţa în ortodoxie, 
combinată cu frica şi răutatea. 


Un singur maestru de Qigong chinez, și nu cel mai bun, aduce cu el 
patruzeci de mii de dragoni în bagaje! 


Inţelegeţi de ce e depășită ortodoxia? E praf şi nici măcar nu-și dă seama de 
asta. Are, totuşi, nişte elemente care ajută: se ţin slujbe, se trag clopotele. 


Până şi moliftele au făcut bine, dar şi foarte mult rău. Și o să vorbim despre 
asta. În rest, ca putere, ortodoxia e un dezastru. Și paradoxul e că 
reprezentanţii ei nici nu vor să înveţe nimic — prostul nu e prost destul dacă 
nu e și fudul. Și de suferit avem noi, românii. 


6. VÂRSTA ASTRALĂ ȘI 
DIMENSIUNEA DRAGONILOR 


Pe planeta Pământ se află o mulțime 


de şerpi de dimensiuni diferite, de la câțiva metri la sute de metri, în funcţie 
de vârsta lor astrală (VA). După părerea mea, Terra, o planetă foarte tânără, 
de circa 4,5 miliarde de ani, este formată, în mare parte, din șerpi mici, 
proveniţi din îngeri aflați la prima naștere în planul material, și din șerpi 
mari, proveniţi din Fiii de Dumnezeu care s-au născut pe alte planete, au 
fost născuţi din duh, precum lisus, au făcut greşeli și li s-a luat 
dumnezeirea, pentru a fi pedepsiţi să trăiască pe Pământ ca simpli oameni. 
Sunt spirite care s-au născut pe alte planete, n-au ajuns la desăvârşire și și- 
au continuat evoluţia pe una, două sau chiar trei planete, acum fiind aici! La 
capătul fiecărui ciclu care a dus la distrugerea planetei, au fost supuse 
judecății finale a acelei planete şi acum, în această etapă a vieţii lor, au 
ajuns aici, pe Terra, pentru a-și continua evoluţia spirituală. 


Să explic mai clar: un spirit se naşte pe o planetă asemănătoare cu 
aceasta şi trece prin multiple reîncarnări. Când vine sfârşitul acelei planete, 
are loc ceea ce la noi în ortodoxie s-ar numi Judecata de Apoi. În funcţie de 
ceea ce au făcut în vieţile de pe planeta respectivă, spiritele pot rămâne în 
cer, dacă au atins un anumit stadiu de evoluţie, sau se pot reîntrupa pe o 
planetă care se va naște. Evident că un spirit cu vârsta astrală mare, să 
zicem 13 miliarde de ani, a văzut cel puţin două planete murind. Înseamnă 
că e cam repetent la capitolul spiritualitate dacă nu a ajuns la desăvârșire și 
este nevoie să se nască şi să trăiască pe 


o a treia planetă! Cu cât EBF-ul (beneficitatea) lui e mai mic, cu atât are 
mai multe programe negative, deci a înțeles mai puţin adevărurile spiritului 
şi Cerului sau a făcut multe greşeli de natură spirituală. 


Imaginaţi-vă că sunt oameni 


care au șarpe kundalini de un metru și oameni care îl au de 150, 200, 600 
metri! Unii au nevoie de un avion privat, atâta loc îi trebuie şarpelui ca să se 
mute dintr-o ţară în alta. Atât de mare poate fi. Şi sunt mulți. Cel mai lung 
şarpe kundalini pe care l-am întâlnit are vreo 600 de metri. Este neplăcut 
pentru om, pentru că șarpele se joacă cu destinele popoarelor și nu poate să- 
i facă nimeni nimic, tocmai fiindcă este aşa de lung. Având dimensiuni de-a 
dreptul impresionante, poate să 


folosească demoni mari, pe care îi asmute împotriva popoarelor, crescând 
sau scăzând valute sau acţiuni. Imaginaţi-vă că, 


dacă are un SK de 600 de metri, un demon de 600 metri acoperă 


toată Piaţa Victoriei. Aţi înţeles de ce îi ia pe unii de cap câte o asemenea 
manifestare? Poate fi vorba de un singur om care folosește doi demoni mari, 
numiţi arhistrategi malefici. 


Sunt mai mulți oameni de genul acesta. 


Printre ei, un chinez foarte bogat, care are o hartă a lumii și stabileşte ce 
vrea să mai cumpere și de unde. Câteodată, un asemenea om poate stăpâni o 
entitate destul de mare ca să 


conţină 150.000, 300.000 sau chiar un milion de dragoni. Sunt oameni care 
se joacă cu naţiile cum se joacă cu pionii. Sper să 


ajungeţi să-i cunoaşteţi și să-i 
întelegeti. 


Am intrat în conflict cu un tip. Nici nu mai știu de ce. Era ceva legat 
de bani, în orice caz. El avea putere financiară foarte mare. La un moment 


dat, mi se bloca totul în jur. Nu-mi mai ieșea nimic și nu înţelegeam de ce. 
Este momentul acela când pleacă liftul în faţa ta sau pierzi avionul la 
mustață. 


Avea cunoașterea mult sub a mea și nu înțelegeam cum mă 


„face”. Cum era posibil aşa ceva? M-am decis să mă duc peste el la nivel 
astral. Am dat de întuneric şi atât. „Ce naiba?” m-am întrebat. Unde era? 
Am avut o sclipire şi m-am ridicat deasupra corpului său. M-am îndepărtat 
destul de mult. Și atunci l-am văzut. Nu era de mirare că avea atâta putere. 
Șarpele lui kundalini era imens! Pe vremea aceea, eu eram un pitic de un 
metru și ceva. L-am măsurat radiestezic la întoarcerea în corp. Avea 200 de 
metri! Se explica de ce îi trebuia avion personal ca să se deplaseze.Se 
explica şi de ce putea să-mi pună frână. Era destul să se gândească la asta, 
că 


dorinţa i se materializa imediat. Până la urmă, ce înseamnă 


vârstă astrală mare? Pot fi miliarde de ani. Se măsoară de când apare prima 
dată un spirit în planul material şi începe să 


crească. Totul în universul material, şi mă refer la fiinţe, se supune acestei 
legi. Toate fiinţele se nasc, cresc și mor. În interiorul lor, spiritele, şerpii 
kundalini, cresc şi ei cu cât stau mai mult pe pământ. Cei mai puternici 
găsesc, după 


moarte, posibilitatea să se nască din nou şi să 
crească mai departe în alte trupuri. Așa se explică 


diferențele de dimensiuni la nivel astral. Sunt spirite care au trăit şi au 
crescut și pe alte planete şi au putere şi dimensiuni mult mai mari decât cele 
ale oamenilor care se nasc abia acum. 


Dragonii, ca entităţi spirituale 


superioare ierarhic șerpilor, au dimensiuni mai mari, dar asta nu înseamnă 
că nu pot fi mai mici decât șarpele sus-menţionat. 


Povesteam, într-o carte anterioară, 
că m-am dus în astral să văd o colegă 


doctoriţă. Era la a patra planetă pe care trăia şi avea capul șarpelui kundalini 
atât de mare, că stăteam pe el ca pe lună! Evident că raportată la un om 
simplu, pământean, puterea unui asemenea spirit este imensă. 


Eram a treia oară în lerusalim, să 


văd locurile sfinte. Ne luaserăm, de data asta, un șofer musulman care să ne 
ducă în vizită. Am ajuns la Sfântul Sava. 


Mănăstirea era doar pentru bărbaţi. Acolo, pe valea unde se afla mănăstirea, 
s-au nevoit o mare parte din sfinţii creștini, printre care și Sf. loan 
Damaschin, cel pe a cărui dogmă, printre altele, se bazează ortodoxia. 
Ajunși acolo, am vrut să coborâm în vale, la chiliile pustnicilor. La un 
moment dat, am confundat drumul spre Hoseva, unde intenționam să 
ajungem, cu acel loc. Dintr-o dată, din nimic, ne-am enervat. În drum spre 
maşină, am încercat să descopăr ce anume preluasem de acolo. Am verificat 
şi locul. Preluasem un dragon. Avea valori bune! 


Atunci am măsurat valea. Strădania și suferinţele 


pustnicilor amplificaseră beneficitatea văii. Toată valea era, în realitate, un 
dragon mare feminin care își ridicase vibrația prin bărbaţii care postiseră și 
se rugaseră acolo. Acum, era pregătit să se transforme. 


Dragonii pot avea mai multe capete. Numărul lor nu ţine neapărat de 
putere sau vârsta astrală, ci de specializare. E ca şi cum ar avea mai multe 
personalități și calități deodată. 


7. CUM SE SIMT, DE CE SE SIMT ŞI 
CÂND VIN DRAGONII 


Dragonii sunt atrași de lumină. Sunt atraşi şi de oameni sau sunt 
supăraţi pe ei. Când vin cu intenţii bune, o fac pentru că au nevoie de 
lumina şi sufletul omului pentru a creşte, a evolua și a se întoarce la 
Dumnezeu. Fie că sunt de luptă, fie sexuali, ei caută să lupte pentru a 
învinge, iar scopul lor este sufletul, SN-ul. 

Există o mulțime de oameni care atrag dragonii fără să înţeleagă de 
ce. Trec prin întâlnirea cu un dragon fără să-şi de seama. Dragonii nu vin 
întotdeauna trimişi de Dumnezeu, dar sunt îngăduiţi de acesta ca treaptă 
spirituală sau pentru dezvoltarea fizică şi psihică a omului. Un exemplu în 
acest sens ar fi acela când atragi dragonii urcând pe munte. La întoarcere, 
vrei nu vrei, se poate întâmpla să te procopsești cu un dragon. Un caz de 
acest gen este al unei fete, o împătimită a muntelui, care, întorcându-se 
odată de pe munte, a avut o stare de nervi exagerată. Sub impulsul ei, a fost 
capabilă să-i spună mamei sale tot ceea ce nu avusese curajul să-i spună din 
copilărie, lucruri care o răniseră, fără însă ca mama ei să-și fi dat vreodată 
seama de ele. 

Principalul simptom al apariţiei dragonului este durerea de cap. Este 
atât de intensă, de parcă ai avea meningită. Se manifestă ca un cerc de foc 
care îți strânge capul şi te doare în fundul ochilor. Apoi apare o stare de 
nervozitate, dublată sau nu de dorinţa de a mușca de gât pe cineva. Evident 
că dragonul activează şi amplifică defectele, aşa că un depresiv va deveni și 
mai depresiv, iar un psihotic şi mai agresiv. 

Celor care practică radiestezia le pot ieși măsurătorile pe dos. Toată 
scara de valori se poate inversa. Fiecare om este afectat în funcție de 


capacitatea sa de a stăpâni puterea răului din el. Dacă dragonul este sub tine 
ca putere, răul nu se va manifesta. Dacă însă ești depășit de puterea lui, poţi 
să manifeşti răul, mai exact, să faci prostii de care nu te-ai fi crezut capabil 
vreodată. Din cauza asta este greșit să judeci un om, indiferent cum se 
manifestă! Nu ştii ce entitate a venit peste el şi de ce l-a luat de cap. Nu știi 
ce rană a activat. Singurul care ştie cu certitudine e Dumnezeu. 

Te simţi slăbit, pentru că dragonii realmente îţi pot suge sângele din 
vine. La propriu, în lumea spirituală. Îţi vine să fugi de icoane şi de lucruri 
sfinte. Te arde şi fugi de agheasmă și de tămâie. Asta însă ţine foarte mult 
de vibrația dragonilor. Cei cu vibraţie înaltă ascultă cu drag slujbe și 
rugăciuni, precum cei din Athos, sau nu sunt deranjaţi deloc de lucrurile 
sfinte. Cei cu valori şi vibraţie peste cea a ortodoxiei de-a dreptul fac mișto 
de biserică şi creștinism. 

Încep să se spargă becuri, se strică aparatura, telefoanele, mașinile, 
calculatoarele, se sparg ţevi de apă, se produs inundaţii. Sar obiecte, cad 
cărți din bibliotecă etc. Şi toate acestea pentru că dragonii încearcă să-și 
facă simțită prezenţa, se răzbună pe cel lângă care ajung sau pur și simplu îi 
cer ajutorul. 

Dragonii blochează chakrele superioare și determină pierderi de 
memorie şi fuga de idei. Se schimbă şi se exacerbează obiceiurile 
alimentare și/sau nevoile sexuale, apar dorinţe noi, plăceri noi, ca şi cum o 
parte din tine ar vrea altceva. E, de fapt, un alt fel de simptom de posesie. 

Nimeni, în afara celor iniţiaţi, nu e conștient de ei. Când te duci în 
vacanţă la Portiţa, stai pe plajă, bei o bere, mănânci o ciorbă de pește, te 
încarci cu energia locului. Cu dragonii locului. Crapul pe care îl mănânci a 
trăit în apa aceea. A mâncat din entităţile din apă, care sunt elementali ai 
dragonului lacului respectiv. 

Când mergi să te odihneşti undeva, nu faci altceva decât să te încarci 
cu entităţi ale locului care cresc puterea interioară, cea de la nivelul sinelui. 
Începi să te simţi mai bine, eşti vitalizat şi te întorci. Simţi că ţi se deschid 
alte drumuri. Te duci, inconştient, înapoi. După ce ai vizitat unele zone, 
parcă sexul a fost mai bun, serviciul a fost mai ușor, relaţia cu partenerul de 
viaţă a fost mai lină, copiii s-au mai liniștit, tu te-ai mai echilibrat. 


În plus, un loc, ca să fie bun pentru tine, trebuie să fie mai puternic 
decât tine. Poţi să fii mai puternic decât un loc? Absolut. Poţi să te afli într- 
un loc cu un dragon cu șase capete, iar tu să fi trecut de 12. Evident că nu se 
întâmplă nimic. Îți folosește şi acesta. PUTEREA VINE DIN 
DIMENSIUNEA DRAGONULUI PE CARE L-AI ÎNVINS, DAR ȘI DIN 
NUMĂRUL DRAGONILOR. De-asta te atrag locurile noi, alți dragoni. 
Aşa se explică de ce anumitor oameni nu le place să meargă în locuri noi. În 
realitate, nu le place schimbarea care vine din interior. 

Oricum, dragonii vin. Te cheamă. Mie mi-au venit pe măsură ce am 
fost pregătit să-i întâlnesc. Şi vin peste tine unde și când nu te aștepți. Am 
întâlnit unul dragon de bani, al bogăției, în Budapesta. M-au luat nervii de- 
mi venea să mă urc pe pereţi. Am trecut prin faţa hotelului și nu l-am văzut 
de câteva ori, iar GPS-ul mă întorcea în același loc. Mi-am dat seama că 
este ceva greşit și m-am oprit. L-am găsit şi l-am împachetat. 

Mai nou, am observat că vin dragoni care nu sunt de acord cu 
transformarea celor cu valori bune și fac orice ca s-o împiedice. Ei ne 
creează probleme. 


8. CUM SE ÎNVING DRAGONII 


Repet, și o voi repeta cât de des, dragonii sunt fraţii noștri. Sunt și 
buni, și răi, ca oamenii. Sunt specializaţi, colorați, au puteri, au 
caracteristici, au drepturi divine și liber arbitru, ca orice spirit. Nu avem 
voie să le facem rău fără acordul lui Dumnezeu. Dacă ne dă Dumnezeu în 
grijă un dragon, nu avem altă variantă decât să-l îngrijim. Ştiţi cum vine 
asta? E ca şi cum ţi-ar face cadou Dumnezeu un cal nărăvaș, iar tu te-ai 
apuca să-l baţi şi să-l disciplinezi cu biciul! 

Cam aşa am făcut io și aşa face acum, după 2000 de ani, ortodoxia. 
Dezastru. Așa am fost învăţaţi, din frica de rău, de ispită. Din frica de a nu 
greşi se naşte agresivitatea creştinismului. E ca și cum ai vrea să dresezi un 
leu și dai cu sabia în el până leșină. Vă spun sincer că şi mie mi-au trebuit 
20 de ani să înțeleg că e greșit așa. Învăţam exorcizările la Mănăstirea 
Cernica în '90 și nu știam să fac altceva pentru a învinge dragonii decât să-i 
lovesc cu sabia de lumină. Acum, că aţi aflat de la mine cum se face, nu mai 
aveţi scuza mea, veţi putea avea grijă de ei. 

Cum mi-am schimbat părerea despre dragoni? Greu. Iniţial, i-am 
privit pe demoni ca pe nişte duşmani de moarte și i-am căsăpit. Destul de 
târziu, mi-am dat seama că nu e corect și mi-am schimbat atitudinea față de 
ei. Într-o noapte, pe când zburam peste ocean și aveam tot timpul din lume 
până la destinaţie, am urmărit un film despre un dragon (nu pot dormi în 
avion). Nici măcar nu are importanţă ce film. În timp ce mă uitam la el, m- 
am gândit la relaţia mea cu dragonii și la faptul că nu-mi era frică de ei. M- 
am întrebat de unde îi cunosc. De ce naiba să nu poţi avea o relaţie cu ei? 
Apoi mi-a trimis un maestru de-al meu o secvenţă dintr-un alt film, în care 


un bărbat îi cere unei femei să-i vândă un dragon. Aceasta i-l dă, dar la 
sfârşit îi spune: „Dragonii nu sunt sclavi!” 

Țineţi minte ideea asta: dragonii nu sunt sclavi! Pot să vă fie dușmani 
sau prieteni, dar niciodată sclavi. Sunt înţelepţi și puternici și, dacă vor, 
oricum scapă de voi. Se poate crea o conexiune între noi și dragoni, iar ei îţi 
pot fi loiali până la sacrificiu. Și care-i scopul? Păi, este foarte simplu. Toți 
suntem pe scara venirii de la Dumnezeu și toți suntem pe scara întoarcerii la 
Dumnezeu. Aşa cum eu am fost ajutat în viaţa mea de patru preoţi care s-au 
chinuit cu mine, pentru că le făceam probleme mari, fiind unul dintre cei 
care testează orice, şi io am datoria de a-i susţine pe ceilalți. 

Prin anii '90, nici măcar nu credeam în exorcizări şi demoni. Cum 
poţi să-ţi dai seama dacă un demon există sau nu, altfel decât să-l trimiţi în 
cineva pe care îl cunoști? ] Or, pe tata îl cunoșteam de vreo 20 de ani! Ştiam 
ce-i poate capul. Era un tip foarte bine echilibrat psihic. Drăguţ era că m-a 
şi crescut în spiritul ăsta: „Cine are curaj să se dea pe cel mai înalt 
tobogan?” 

Pe parcursul evoluției mele spirituale, am înțeles că trebuie să treci 
peste orice lucru care te face vulnerabil. Un adevărat maestru nu are frici, 
nu are scârbe, nu are milă, nu are slăbiciuni... În copilărie, unul din jocurile 
mele cu tata era să ne facem scârbă unul celuilalt. Face parte din 
antrenamentul psihic al agenților secreți. Dacă ţi-e silă de viermi, simplul 
fapt de a te umple de ei te face să spui tot! ] 

Tata, fără să vrea, prin natura meseriei, m-a crescut astfel. Ţin minte 
că m-a lăsat singur noaptea, în pădure, cu arma de vânătoare, la o pândă la 
mistreţ... Cred că aveam 14 ani. A fost unul din momentele când mi-a dat o 
palmă peste ceafă. Mergeam sub lumina lunii, prin porumb, spre casă. Eram 
într-un şir de vânători. La un moment dat, am văzut un șarpe negru. l-am 
zdrobit capul cu patul armei. (Acum regret. Ce vină avea?) În secunda 
următoare, m-am trezit cu o palmă peste ceafă! Tata. 

— De ce crezi că ţi-am dat-o? 

— Pentru că arma este încărcată şi puteam să-mi zbor singur creierii, 
i-am răspuns, spășit. 


Și ne făceam silă unul altuia la masă. Că asta seamănă cu nu știu ce, 
că cealaltă seamănă cu nu știu ce. La un moment dat, mama făcuse o supă 
de roşii cu tăieţei laţi. Stau și mă gândesc şi zic: 

— Măi, tată, tăieţeii ăştia seamănă cu o tenie în sânge. 

Nu a rezistat. A stat puţin și a fugit la baie... De atunci, nu a mai vrut 
să ne jucăm așa. 

Mi-a prins bine relaţia cu tata, care tot încerca să afle ce făceam când 
nu voiam să-i spun. Mai cu frumosul, mai cu binele, evitam cât puteam să 
mă las prins în plasă și mi-a prins foarte bine treaba asta. Trebuia să-mi 
controlez stările, gândurile, manifestările... 

La un moment dat, mi-am zis: „Hai să vedem dacă există 
exorcizare!” M-am apucat să citesc moliftele, să fac ritualul așa cum 
trebuie. Zic răului: „Intră în tata!” Asta se întâmpla noaptea, când tata 
dormea. | Apoi m-am culcat. 

Vine tata a doua zi după-amiaza de la muncă, deschide ușa, ne 
aşezăm la masă şi, fără să-i fi spus eu ceva, îmi zice: 

— Îmi vine să-ţi sparg capul cu ceașca asta! 

Mă uitam în ochii lui şi vedeam furia dinăuntrul lor. 

— Tată, sunt eu, Dragoș! 

Expresia feţei i s-a schimbat și s-a liniștit. S-a dus și s-a culcat. Am 
luat moliftele și i-am făcut exorcizare în sens invers. După ce s-a trezit, i- 
am zis: 

— Băi, tată, te-am făcut... 

Și i-am povestit ce făcusem. 

— Păi, da, dar eu pregătirea psihică n-am făcut-o cu așa ceva, mi-a 
spus. 

Printre numeroasele lucruri pe care trebuie să le înveţe orice maestru 
este cum să relaționeze cu dragonii. V-am dat modelul lucrurilor sfinte — 
slujbe, masluri, dezlegări, moaşte de sfinţi, icoane făcătoare de minuni. 
Bun. Apropo de dragoni și de locurile în care sunt: vreţi, nu vreţi, când vă 
duceţi într-un loc, intraţi în legătură cu dragonul locului respectiv. Arta este 
să fii în armonie cu el, nu în opoziţie. Dacă îl blestemi, nu te va iubi 


niciodată. Or, exact asta face creştinismul de 2000 de ani! Poţi să 
binecuvântezi orice loc nou în care te duci? Absolut! 

Poţi să te împrietenești cu dragonii? Da. Dar trebuie să vezi ce le 
place. Cu moliftele nu merge, vă spun eu. Ei sunt foarte simpli. Le place 
mâncarea, muzica, sexul, sportul, să conducă, să danseze, iar unora, să se 
bată. 

Evident că aceste caracteristici ale dragonilor ne influenţează viaţa. 
Dacă-ţi pui casa pe un dragon de arte marţiale, vor fi tot timpul certuri. N-ai 
decât să te îndrepţi către sala de arte marţiale și te refaci acasă. Dacă mă 
întrebaţi pe mine, cel mai bine este să stai pe dragoni de vindecare, pentru 
că sunt cei mai buni pentru refacerea după muncă, după stres. 

De unde ştii ce fel de dragon este? Simţi. Măsori. Pentru că, odată ce 
te duci într-un loc, se amplifică anumite trăiri. Pentru cei care ştiu 
radiestezie, pentru cei care nu fac măsurători, poţi să simţi dragonul în 
funcţie de momentul, locul și situaţia în care a apărut. Și, dacă nu, îţi dai 
seama pe parcurs, în funcţie de ce anume se schimbă în tine. 

Cum simti, fizic, că ţi-a venit un dragon? Ştiţi senzaţia aceea când te 
strânge căciula? E ca o gheară care îţi strânge craniul și îţi ard ochii. 
Senzaţia fizică este însoţită de amplificarea trăirilor. Dar nu vă bucuraţi prea 
mult, nu e ca atunci când „poșteşti” un joint, ţi se amplifică bubele sau ai 
stări pe care nici măcar nu le recunoști drept ale tale... 

Se poate întâmpla să ai mai mulţi dragoni deodată, veniţi după 
principiul rezonanţei. Cel mai simplu este să se măsoare compatibilitatea 
dragonului cu o anumită activitate, bucurie, plăcere. Și ei au plăceri. 
Gândiţi-vă că dragonii sunt ființe instinctuale și emoţionale; unii sunt 
raţionali și înţelepţi. 

Nu m-am născut deştept. Am devenit mai înţelept în timp, după ce 
am înţeles lucruri simple. Învingând dragoni, îţi dau din potenţialul lor şi te 
susțin. Dacă înving numai dragoni ai luptei, ce-o să fiu? Luptător. Dacă 
înving dragoni de vindecare, ce-o să fiu? Terapeut. Dacă înving dragon de 
păpică? Ce-o să fiu? Bucătar, master chef. Dar ca să fiu înţelept trebuie să 
caut dragoni ai înțelepciunii. Şi unde îi găsești? Sub şcoli, sub universități. 
Universitățile bune, de prestigiu, au întotdeauna dragoni înţelepţi. 


Ideea este să ţi-i faci prieteni. Eu am început prin a-i răni și învinge, 
dar nu înseamnă că trebuie să repetaţi greșelile mele. Am început prin a le 
lua capetele, dar aşa fost calea mea. Acum, ajutându-i prin ceea ce fac eu, 
dar şi ca voi, care îi vor ajuta, la rândul lor, îmi răscumpăr greșelile față de 
ei. 

De ce să înving un dragon? Explicaţia este următoarea: evoluţia 
spirituală se face prin competiţie. Sunteţi în competiţie de când vă nașteți. 
Ca să parafrazez o glumă de pe internet: dacă sunteţi aici și citiți cartea 
aceasta înseamnă că aţi câștigat o competiţie pe vremea când eraţi 
spermatozoizi! Vreţi, nu vreţi, sunteţi în competiţie cu voi înșivă în primul 
rând şi apoi cu ceilalți. Pe măsură ce urcați, veţi vedea că, și fără să vreți, 
intraţi în competiţie cu alţii. Să vă explic de ce. Cu cât evoluezi mai mult, 
cu atât gândul și cuvântul tău încep să capete putere şi autoritate. Dorinţele 
şi gândurile tale devin manifeste în planul material. Un lucru este clar, nu 
poate exista decât un singur campion! În orice competiţie. Însă există 
indivizi, entităţi cărora nu le convine că nu mai au autoritate. Pe ei nu-i 
interesează dacă au dreptate sau nu. Pe ei îi interesează doar ca lucrurile să 
se întâmple cum vor ei și-i deranjează că-și pierd autoritatea. Or, în lumea 
spirituală, ierarhia este cea care îți dă autoritate. Cu cât eşti mai sus, cu atât 
ai o autoritate mai mare. Imaginează-ţi că vine unul peste tine și, dintr- 
odată, nu mai ai niciun cuvânt de spus. Poţi să spui orice, dar nu mai poţi să 
te impui. Şi atunci apare frustrarea, care te va împinge să ataci. 

Cam aşa păţește creștinismul acum. Cerul era plin de sfinţii lui lisus. 
Nu prea deştepţi, dar cu lumină mai multă și cu putere mai mare decât 
ceilalți din alte religii, chiar dacă cei din urmă erau mai deştepţi. Preoţii şi 
episcopii lui lisus nu aveau alt merit decât că erau ai lui și-și luau puterea de 
la el. Îi întreceau, prin lumină şi vibraţie, pe maeștrii din India şi Tibet. 
Acum le fuge pământul de sub picioare, pentru că sunt oameni care s-au 
ridicat ca putere, lumină şi vibraţie deasupra lor şi, implicit, deasupra lui 
lisus. Evident că apare conflictul. Creștinismul pierde teren. lisus avea 
putere pentru că exista o mulțime de ignoranţi care i-o dădeau şi, automat, 
puterea lui a crescut prin sufletele pe care i le-au dat oamenii. Adică popa 
zice: „Toată viaţa noastră lui lisus Hristos să o dăm!” și gâştele din biserică 


[> 


răspund: „Tie, Doamne 
duce? La văru” lisus! J 

Cei mai mulți oameni au o părere greșită despre Cer. Acesta este 
precum parlamentul României, adică Dumnezeu este pus în situaţia de a lua 
cea mai bună decizie emisă de o grămadă de nebuni. Şi a mai apărut şi 
lisus, care, ca Fiu de Dumnezeu, putea schimba decizia Bătrânilor, având și 
misiunea de sacrificiu pe care a avut-o... Mulţi dintre acei nebuni — vorbesc 
foarte serios şi îmi asum acest lucru — n-au nicio legătură cu înțelepciunea și 
au ajuns acolo pentru că în timpul vieţii n-au făcut sex și au postit. Și au 
luat decizii, aşa îngrămădiţi cum erau. Este ca şi cum aș lua niște pustnici 
din vârf de munte şi i-aş duce în parlamentul României, să ia decizii 
privitoare la statul român și politica lui externă! Crezi că un călugăr care 
doar a postit, are patru clase şi nu știe mai nimic poate să facă faţă pentru că 
îl ajută Duhul Sfânt? Răspunsul este nu. Nu poţi să construieşti un avion 
747 doar ajutat de Duhul Sfânt. Îţi trebuie şi educaţie, și cunoaștere 
ştiinţifică... 

De asta Dumnezeu prețuiește foarte mult înțelepciunea. Preţuieşte 
puritatea, da, credinţa, da. Dar şi înţelepciunea, pentru că se umpluse cerul 
de proşti creştini, al căror unic merit era că i se închinau lui lisus. Proşti, dar 
mulţi, înclinând balanţa către lisus. Din fericire, există entităţi spirituale pe 
care voi le consideraţi sfinte, sau aşa le spuneţi, care au învăţat și se educă 
încontinuu şi au ajuns la înțelepciune. Și aveţi mulţi sfinţi ca Paraschiva, 
Nicolae, Ciprian Calinic și Mina. Dar nu toţi sunt așa, unii sunt vai de ei. 

Problema apărea pentru că deciziile corecte se iau prin comuniunea 
sufletului cu mintea. Nu numai cu sufletul, nu numai cu mintea. De aceea, 
trebuie dezvoltate ambele. Evoluţia spirituală presupune să mă dezvolt întru 
totul, nu doar cu sufletul. Aaa, sunt pur. Perfect. Dar fii pur acolo, la tine. 
N-ai habar să conduci un stat dacă eşti pur. E foarte frumos să fii pur la tine 
în chilie. Dar dacă ești pur, prost, n-ai habar de diplomaţie sau cunoaștere 
politică, nu ai ce căuta în politica internaţională. 

Acum nu vorbesc doar de învingerea dragonului, ci şi de integrarea 
lui. Pentru că un dragon, dacă vine, nu vine degeaba la tine; înseamnă că ai 
rezonat cu el, înseamnă că-i al tău, înseamnă că reprezintă, de fapt, 


şi atunci sufletul și puterea lor interioară unde se 


instinctele, însușirile, caracteristici tale, pe care trebuie să le integrezi și să 
le armonizezi. Până ajungem noi la integrarea unui dragon, trebuie să 
ajungem mai întâi la trecerea peste el. Dacă mă întrebaţi pe mine, evident că 
cea mai bună soluţie ar fi să-l iau în braţe, să-l îmbrăţișez şi să-l iubesc. Dar 
e bine să faci asta după ce te cunoşti bine, ţi-ai făcut autoanaliza și ţi-ai 
temperat anumite cusururi. Altfel, ai tendinţa să le faci pe toate, pentru că 
dragonul îți amplifică defectele. 

Prima metodă pe care am învăţat-o este să tai capetele dragonului cu 
sabia de lumină. Ce se întâmplă când îi tai capetele? Îi iei puterea. Dacă nu i 
le tai pe toate, îi va creşte puterea și îi va apărea un cap în plus. Capetele 
trebuie puse și cusute la loc. Pe vremuri, eram foarte nesănătos la cap și, ca 
să mă apăr de dragonii care veneau peste mine și îi consideram dușmani, 
am tăiat capetele unui dragon şi mi le-am pus, ca un trofeu, pe umăr! Le 
purtam cum purtau indienii scalpurile... Când mergeam pe stradă, la nivel 
astral, aveam șapte capete de dragon, iar când îi întâlneam pe cei care aveau 
şerpi, scorpii sau dragoni, îi vedeam cum încep să tremure! După mult timp, 
mi-am dat seama că fac o gravă eroare și nevoia mea de a-i răni pe dragoni 
e doar problema mea. Așa că am început să-i dezleg şi să-i vindec pe cei 
legaţi sau răniți de preoţii ortodocşi sau de alți ignoranţi, cum eram și io pe 
vremuri. 

Ar trebui să avem faţă de dragoni aceeaşi atitudine pe care o avem 
față de oameni. Dacă găsești un om sau un animal rănit sau legat, nu-l ajuţi? 
Procedează la fel şi cu dragonii! Dacă îi găsești răniţi, îi vindeci. Dacă îi 
găsești legaţi, trebuie să vezi dacă ai voie să-i dezlegi. Dar de cele mai 
multe ori, da, ai voie să-i ajuţi. Orice lucru faceţi pentru ajutorarea 
dragonilor, pentru evoluţia lor, vă va aduce recunoașterea şi recunoştinţa 
lor. lar ei vă vor ajuta. Vă vor ajuta din toate punctele de vedere. Fi mă 
ajută să scriu cartea asta, să țin conferințe despre ei, să-i învăţ pe alții să 
aibă grijă de ei. 

Prin Reiki, nu te învață nimeni să învingi un dragon. Pur şi simplu, 
cred că nu se ştie cum. Am fost nevoit să mă limitez la ce ştiu din 
ortodoxie. Pe măsură ce creşte lumina interioară, oamenii atrag dragoni din 
ce în ce mai mari. Cu cât devii o lumină mai intensă, cu atât atragi un 


dragon mai mare. Și apare durerea aceea îngrozitoare de cap, de-ţi vine să 
muşti pe cineva de gât. Aşa am descoperit importanţa tainelor ortodoxe. 


1) TAINELE ORTODOXE 

Când mă durea capul și vedeam că nu-mi trece nici cu pastile, 
mergeam la o biserică din București, dintre magazinul Unirea şi Cocorul, 
unde slujeau trei preoţi. Erau tare buni. Îi simţeam. Asta a fost acum 20 de 
ani. Nici nu ştiu dacă mai trăiesc. Aceşti preoţi ieşeau cu alaiul în timpul 
liturghiei şi atingeau frunţile oamenilor cu Sfintele Taine. În momentul 
respectiv, îţi trecea un fior prin corp, iar dragonul de pe cap fugea. Atunci 
am înţeles că şi Sfintele Taine sunt bune la curăţare de dragoni, pentru că ei 
fugeau de lumina și vibrația pâinii și a vinului din potir. Dragonii fugeau de 
agheasmă, molifte, mir, lumină de vibraţie mare... 

Mai târziu, când am învăţat că ai o sabie de lumină și că, prin 
iniţierea Reiki de gradul I, ai acces la ea, am înțeles că e o altă formă de 
învingere a dragonului, și anume cea prin tăierea capetelor. La început, când 
citeşti în poveşti că, dacă nu tai toate capetele unui dragon, îi creşte unul în 
plus, îți spui că e doar o... poveste. Poveștile nemuritoare românești sunt 
foarte tari. Până nu întâlneşti un dragon, ai impresia că totul este o 
închipuire. De ce vă imaginaţi că copiii cred ce scrie în poveşti? Pentru că 
nu au cunoaștere şi sunt ignoranţi? Nu, pentru că încă văd... Dar mie mi s-a 
întâmplat să cred că un dragon are trei capete, când el avea, de fapt, patru. 
Și, cum nu le-am tăiat pe toate, i-a crescut unul în plus. În asemenea situaţii, 
nu mai ai de-a face cu un dragon cu patru, ci cu cinci capete. Şi vine peste 
tine din nou, de data asta, supărat. Iar când îţi vine un astfel de dragon, n-ai 
altă soluţie decât să treci peste el. Habar n-aveţi, dar şi voi, în viaţa voastră, 
aţi întâlnit dragoni, însă aţi crezut ba că vă trage curentul, ba că aveţi dureri 
pre sau postmenstruale, ba că s-au stricat lucrurile de la sine, ba că s-a spart 
ţeava, de veche ce era, și, mai mult ca sigur, v-aţi certat cu cineva în 
momentul respectiv. 

Când ai un dragon, totul în jurul tău se schimbă. Io, unul, făceam 
experimente și mă duceam cu el la coadă la poștă. Mai vine un mandat, mai 
trimiți ceva... Inevitabil, în jurul meu, lumea începea să se certe. Nu mai 


ştia care cu care are treabă. Pe atunci, nu vedeam spiritual și testam reacţii 
la prezența mea, încărcat fiind cu dragoni. 

După aceea, mi-am zis să experimentez și în sport. Simţeam cum acel 
ceva îmi creşte rezistenţa interioară, adică nu oboseam. Nu mai oboseam la 
antrenamente, nu mai oboseam când alergam. Puteam să fac două 
antrenamente unul după altul. Îmi creșteau performanţele fizice, deşi nu mai 
eram la 18 ani. E bine să fii interesat de dragoni, fie şi numai pentru asta. 
Și, în anumite condiţii, poţi avea o mare mulțumire și tu, și colega ta de 
cameră! J 

Singura problemă este că dragonii, în marea lor majoritate, nu au 
noțiunea de bine şi de rău. Ei pot, simt, amplifică tot, nu sunt răi, dar nu ştiu 
ce e bine şi ce rău. Sunt ca nişte copii care vor să le încerce pe toate. Într-un 
moment de sinceritate, mi-am dat seama, nu ştiu dacă în mică sau mare 
măsură, că nu stăpânesc lucrul ăsta și mi-am zis că trebuie să o las mai 
moale. M-am rupt puţin de dragoni o perioadă. Am înţeles că este greu să 
stăpâneşti întunericul. Şi atunci m-am gândit la următoarea soluţie: să cresc 
mai întâi mult mai mult în lumină și abia după aceea, cu ajutorul ei, să 
încerc să-mi stăpânesc partea întunecată care avea să fie activată de 
dragoni. 

Aşadar, am lăsat un pic dragonii deoparte și m-am axat pe lumină, pe 
creşterea mea în număr de îngeri. Asta a durat din 2004 până în 2011, adică 
şapte ani. Șapte ani am stat în banca mea și am lăsat dragonii în pace. De 
ce? Pentru că am avut senzaţia clară că nu sunt pregătit să-i întâlnesc şi să-i 
stăpânesc. Cred că este o calitate a luptătorilor să simtă când au şansa de-a 
câștiga și când nu. lo simţeam că nu pot câştiga în acel moment. Când eşti 
prost, te bagi cu capul înainte, indiferent de consecințe. Când ai o doză de 
înţelepciune, intri într-o luptă doar dacă ai şanse reale de câștig. De vrut, 
vrem multe. Dar nu le putem avea pe toate. Este foarte important să ne 
cunoaștem atât de bine, încât să ne dăm seama de limitele noastre. 

Există două lucruri care te pot face să pierzi: te subestimezi și nu-ţi 
cunoşti puterea sau, din cauza egoului, te supraestimezi. 

De obicei, te implici în lucruri care te depăşesc dacă eşti orgolios. Cei 
care se ard o păţesc din cauza orgoliului. Orgoliul îi face să creadă că sunt 


mai buni decât în realitate. Am făcut radiestezie şi am măsurat: „Pot învinge 
dragonul cu un singur cap?” Și abia după aceea m-am apucat să studiez 
dragonii. 

În ortodoxie, se crede că singura modalitate prin care poţi să învingi 
un dragon este să-i tai căpăţânile şi să-l chinui. Ortodocşii îl hăcuiesc ca pe- 
un animal, îl toacă, pentru că au fost învăţaţi că e rău, iar ei au fost puși să 
lupte întotdeauna împotriva răului, în numele lui Dumnezeu. Să ştiţi că 
numai în creştinism se întâmplă astfel. M-am întrebat: oare de ce? La 
chinezi n-o să întâlneşti așa ceva. De-asta sunt ei așa cum sunt, de-asta au 
ce au şi au reuşit să facă ceea ce fac. La noi, de ce nu se întâmplă aşa? 
Pentru că lucrurile n-au fost înțelese corect de la bun început. În materie de 
luptă împotriva dragonilor, tot ce s-a întâmplat a fost pentru că aşa am fost 
învăţaţi. Toţi creștinii au fost învăţaţi la fel, spre deosebire de chinezi, care 
ştiu să lucreze cu dragonii — motiv pentru care ne vor călări în viitorul 
apropiat. Dacă nu învăţăm să ne ridicăm singuri, ne vor călări rău de tot. 
Dacă nu învăţăm să conlucrăm cu dragonii, să-i învăţăm și să-i educăm, să-i 
învingem fără să-i rănim, vom dispărea ca naţiune, pentru că dragonii 
înseamnă viaţa. Suntem o națiune care blestemă dragonii. Ne blestemăm 
singuri și pe noi, şi rădăcinile noastre. 

Personal, nu voi suferi dacă va dispărea, la un moment dat, poporul 
român. Nu voi suferi dacă va dispărea orice popor. Face parte din moartea 
planetei acesteia. Când va dispărea planeta aceasta, dacă nu plecăm până 
atunci, vor dispărea multe popoare. Și cel român. Dacă nu mă deranjează 
moartea mea, de ce aş fi ipocrit să spun că mă deranjează dispariţia unui 
neam? Știu că, dincolo de românism, există spiritul, iar faptul că ne naștem 
români, unguri, americani sau ţigani este un lucru rânduit de Dumnezeu. Eu 
nu mă simt foarte român. Aaa, sunt dator poporului român că m-am născut 
prin el, da. Și fac tot ce ştiu mai bine ca să-l ajut. Îmi plac multe lucruri la 
poporul român. Fiind român, sunt dator, fără dubiu, să apăr cu cunoaşterea 
mea poporul român. Asta nu înseamnă că sunt din cale-afară de naționalist. 
Nu mă veţi auziţi niciodată lansându-mă în efuziuni naţionaliste. Poporul 
român are şi bune, şi rele. Are și realizări, şi nerealizări spirituale. E un 


popor foarte complex. Are de toate, și trădări, și realizări. Poate că în asta 
constă frumuseţea lui... 

Cred însă că, din perspectivă divină (încerc acum să-mi imaginez ce 
gândeşte Dumnezeu), din moment ce poporul român a dat naştere unor 
entități spirituale cărora voi le ziceţi sfinți și care au avut acces la anumite 
planuri superioare, pentru Dumnezeu este foarte important. Din acest punct 
de vedere, poporul român a atins, într-adevăr, un nivel spiritual înalt, dacă 
raportăm numărul de sfinți la numărul de locuitori. Ar fi păcat să dispară 
poporul acesta, tocmai pentru că a dat naștere unor oameni speciali. Dacă 
staţi şi vă gândiţi, veţi constata că foarte mulţi sfinți ortodocşi români sunt 
în apropierea tronului, foarte mulți sfinți ortodocși români au acces la banca 
de date a lui Dumnezeu și au un cuvânt de spus privitor la strategia divină... 
Chiar dacă nu au înţeles multe, pentru sfinți este mult mai ușor să se 
înţelepţească, pentru că sesizează mai uşor adevărul. Nu mai au probleme 
majore cu karma personală și, odată născuţi, se pot ocupa de dezvoltarea 
personală! 

Învingerea dragonilor am învăţat-o cu adevărat de la un maestru 
Qigong. Nu m-a învăţat de bunăvoie ci, sătul de modul barbar în care mă 
purtam cu ei, a venit peste mine într-o noapte și mi-a zis: „Nu mai chinui 
dragonii! Hai să-ţi arăt cum se face!” Și mi-a arătat frumos cum să-i înving. 
Foarte simplu: „lei dragonul şi-i înnozi capetele!” Cum îi înnozi capetele? 
Ca pe sfori. Problema este că dragonul nu stă cuminte decât în anumite 
condiţii. Pentru a dobândi puterea de a-l face să stea liniștit, se ţine post 
negru sau i se dă lumină. Postul negru nu e apanajul ortodoxiei. Maestrul 
meu de Qigong ţinea post negru 40 de zile în fiecare an, ca să stăpânească 
cei peste 70 de dragoni pe care îi avea și pe care îi folosea ca să antreneze 
trupe de elită. 

Evident că se poate învinge un dragon și rugându-te. Te rogi și, în 
timp ce te rogi, îl împachetezi. Citeşti psaltirea cu lumânări aprinse și, cu 
lumina aceea care vine când se deschid cerurile, se respinge dragonul. 

O altă formă prin care poţi supune un dragon este sportul sau efortul 
fizic. Te duci şi alergi pe stadion până zice dragonul că nu mai poate. 
Vorbesc foarte serios. Și, în clipa în care spune că nu mai poate, l-ai învins. 


Dragonii au potenţial. În momentul în care învingi un dragon: 1. îţi 
crește puterea, pentru că potenţialul lui devin al tău; el devine dragonul tău, 
puterea ta sau 2. primeşti aur spiritual în funcţie de vârsta astrală a 
dragonului, cam 10 galbeni pe un miliard de ani. Deci, dacă am învins un 
dragon de 10 miliarde de ani, voi avea o sută de galbeni. O sută de galbeni 
echivalează cu o sută de zile de post negru. Aţi înţeles care este paritatea? 
Nici măcar nu vă cer să mă credeţi. Verificaţi şi măsuraţi. 


Eu am fost preocupat de gândire. De ce? Pentru că m-am născut 
prost, însă măcar am meritul de a-mi da seama că sunt prost şi m-am 
întrebat cum pot să-mi cresc IQ-ul. Nu am acceptat niciodată că voi muri la 
fel de prost cum m-am născut. Nu vreau asta. Și atunci am căutat să văd 
cum pot deveni mai înţelept. Există înţelepciunea pe care ţi-o dă Dumnezeu. 
Povesteam odată că eram în postul Crăciunului şi a doua mea nevastă ţinea 
postul. Avea o relaţie foarte bună cu Dumnezeu. La un moment dat, m-a 
întrebat: „Mi-a zis Dumnezeu că, după postul ăsta, ţie îţi va da înţelepciune, 
iar mie, blândeţe. Ce înseamnă asta?” „Că eu sunt cam prost şi tu eşti cam 
agresivă”, i-am răspuns. 

Prin urmare, înțelepciunea este o energie. De fapt, e vorba de niște 
îngeri ai înţelepciunii, numiţi elohimi, care se găsesc în creier. Înţelepciunea 
este dată de Dumnezeu, este înțelepciune divină. Dar există și înţelepciune 
demonică, de care vorbeşte lisus când spune: „Fiţi blânzi ca porumbeii și 
înţelepţi ca șerpii.” Nu mai ştiu dacă a spus-o lisus, Krishna sau Buddha, 
dar nu mai are importanţă. A zis-o cineva. Biblia e atâta de controversată, 
încât nu mai ştii care e adevărul. Deci există o înţelepciune a şerpilor. În 
momentul în care învingi un șarpe, un dragon, primeşti potenţialul lui. Este 
exact ca în Nemuritorul. L-ai învins, i-ai luat potenţialul. Bun. Care e 
câştigul lui? Îşi schimbă vibrația și poate să plece în lumină. Pentru el, a 
pleca în lumină este foarte important. Nu a avut conștiința binelui, aşa că o 
învaţă. Unii nu au conştiinţa luminii și o învaţă. Unii au stat doar în 
întuneric, au făcut foame. Foamea aceea exacerbată este a entităţilor care n- 
au putut să se hrănească. Ele nu ştiu ce înseamnă să le fie cald, bine, să fie 
sătule sau iubite. De-asta mâncarea este foarte importantă pentru dragoni, 


de-asta există magia pe mâncare, pentru că ei sunt dispuși să facă orice 
pentru ea. 

Sexualitatea contează, şi ea, foarte mult, fiindcă dragonii au pulsiunea 
care îi face să-și dorească suflet. Sexul este o modalitate prin care obțin 
suflet. Și atunci evident că sunt dispuși să promită şi să facă orice pentru 
mâncare şi sex. Așa apare manipularea sexuală prin mâncare şi magie. Am 
întâlnit femei care ştiau să le folosească pe amândouă. Foarte interesant. 
Noroc că am fost avizat dinainte. Dar mi-a plăcut să le studiez. Fetele astea 
foloseau demoni mari. Erau la grupa mare. Dragonii sunt de nivel mic, din 
punct de vedere spiritual. Pe planeta aceasta trăiesc o mulțime de entități. 
Toţi oamenii sunt la fel. Da? Între 1,50 şi 1,90. Dar imaginaţi-vă că, la nivel 
spiritual, există indivizi pentru care planeta este o fărâmitură pe masa la 
care stau. Nu ştiu dacă înţelegeţi cum e cu dimensiunile spirituale. Evident 
că demonii pe care pot să-i folosească sunt foarte mari. A fost o experienţă 
interesantă. Am învăţat din ea, dar mi-am luat-o rău. N-a fost drăguţ modul 
cum s-au purtat cu mine. Da, eram mic şi prost, însă felul în care te 
comporţi cu un om mic şi prost îți dă dimensiunea. Să ştiţi că Fiii de 
Dumnezeu sunt pe Pământ pentru că s-au purtat cu celelalte entităţi ca 
naziștii cu evreii. Înţelegeţi ce vreau să spun? S-au considerat îndreptăţiți să 
facă orice entităţilor spirituale aflate sub ei. De aceea sunt pe Pământ. Și o 
s-o ia pe cocoașă multă vreme pe Pământ, până când o să înţeleagă că n-ai 
voie să faci rău nimănui, nici măcar celor care sunt proşti şi răi. 

De asta iubesc mai mult înţelepciunea călugărilor shaolin. Ei nu 
râdeau nici de un nebun, nici de un om rău. Pentru budiști, dacă un om este 
în lanţuri, trebuie să-l ajuţi. Nu știi niciodată când o să schimbi locul cu el. 
Și au avut dreptate. Au venit chinezii, pac, i-au înlănțuit și pe ei. Aici, 
creştinismul, care este un mixaj între budism și iudaism, e aşa... un fel de 
„dinte pentru dinte cu iubire.” „Morţii mă-tii, dar te iubesc.” 

Stropitul cu agheasmă sau atinsul de hainele sfinte ale preotului este o 
altă formă de curăţare. Imaginaţi-vă însă că răul nu are percepţia binelui. El 
nu ştie că trebuie să plece, nici de ce. Merge la cineva, nu știe că e greşit să 
fie acolo, nu are această conștiință. Te duci și îl stropeşti cu agheasmă, cu 
foc. Face și mai rău şi ajunge să te urască, pentru că nu înțelege că tu eşti 


bun. Şi nu eşti bun, până la urmă, pentru el. Aţi înţeles? Îl mai și blestemi 
cu moliftele Sfântului Vasile. Normal că te percepe ca fiind rău. Dar, ca să 
vă fie foarte clar, aveţi o datorie — n-am spus-o eu; știți cine a zis-o prima 
oară? Părintele Galeriu. El a vorbit prima dată despre iubirea față de 
duşmanul lui Dumnezeu. Dragonul este dușmanul lui Dumnezeu. A ales să 
fie duşmanul lui Dumnezeu, dar nu ştie când și nici de ce. „Dar de ce se 
bate răul acesta cu Dumnezeu?” am întrebat. Părintele Pantelimon mi-a zis: 
„Nu Dumnezeu vrea războiul ăsta. Răul a ales să fie dușmanul lui 
Dumnezeu.” De ce? Pentru că are scara de valori inversată. Nici măcar nu 
poţi să te superi pe el, pentru că nu înţelege adevărul şi toate valorile lui 
morale sunt inversate. Chiar şi aşa, menirea ta este să-l educi, să-l ajuţi. 
Bun. Este adevărat că, dacă face belele, trebuie să-l oprești. Dar, să știți, a-i 
dai cu sabia în cap este cea mai proastă soluţie, pentru că nu e deloc 
educativă. Vă spune unul care a făcut ani de zile și exorcizări, și trimis în 
iad, şi săbii de lumină. Ani de zile. 

O altă soluţie oferită de creştinism pentru a învinge dragonii era să 
merg la moaştele sfinţilor. Era un preot foarte bun la patriarhie. Mă duceam, 
mă închinam, puneam fruntea pe moaștele Sfântului Dumitru și realmente 
auzeam: „Pe ăsta de unde l-ai mai adunat?” Aveam lipici la dragoni. 
Părintele Pantelimon râdea. Zicea: „Unde-i rău, hop şi Dragoş al meu.” 

Problema este că trebuie să ai lumină și vibraţie pentru asta. Legarea 
se face la nivel astral. Dacă nu ai putere, ești vulnerabil şi dragonul te 
mușcă, iar rana poate să-ţi apară la nivel fizic. Te poate omorî. Mi-a zis 
unul, odată: „Te omor”. „Ei, mă omori... Fugi de-aici.” Am sărit cu maşina 
de raliu afară la o cursă de viteză în coastă, la Braşov. Am lovit mașina de 
jur împrejur. I-am rupt două roţi. Dumnezeu m-a păzit, altfel cădeam în râpă 
ori o luam printre pomi. M-am rotit de jur împrejur şi, cum roțile s-au rupt 
în borduri, nu m-am răsturnat. De atunci, m-am învăţat minte. Nu-i mai 
subestimez pe dragoni. Am subestimat dragoni, am subestimat demoni mari 
şi era s-o păţesc urât. La un moment dat, din cauza rutinei, oboselii sau 
tracasării, ori fiindcă în ultimul timp ai avut numai pacienţi cu probleme 
mari, ajungi să-i subestimezi. Şi atunci dai de necaz. 


Pe măsură ce îi ajutați pe dragoni, veţi avea beneficii spirituale şi 
materiale. Lumea asta, voi, ca spirite, veţi beneficia de susţinere. Imaginaţi- 
vă că numărul dragonilor pe care pot să-i ajut este mic. La Santiago de 
Compostela sau Athos, dragonii ating un nivel destul de ridicat al luminii 
interioare. Nu ştie însă nimeni să-i ajute; nici eu nu am avut dreptul să-i ajut 
decât pe câţiva dintre ei. 

Când eram pe Camino, La Santo Domingo, am ajutat douăzeci de 
dragoni. La Leon, vreo zece. Dar vă imaginaţi că, în total, n-am trecut, cred, 
de două sute pe toată calea spre Santiago de Compostela. Este insignifiant, 
raportat la numărul lor. Sunt miliarde care au nevoie de ajutor. Athosul este 
plin de dragoni care au lumină interioară peste 90 și EBF peste 90. Sunt 
credincioși și merg la slujbă. Nu poate și nu știe nimeni să-i ajute să treacă 
de poarta către Cer. I-am învăţat cum să procedeze pe câţiva călugări greci 
de la Athos. Pe români, nu, că nu m-au primit. Și nici nu-i voi învăţa 
vreodată. Eu pe călugării români nu-i învăţ. Nu m-au primit, au zis că sunt 
eretic. Unii se roagă să merg şi să le arăt cum să facă. O să-i învăţ pe alții. 
Nu am ce învăţa de la ei, deci nu mă interesează. 

Dragonilor poţi să le tai capetele şi să le înnozi, poţi să le trimiţi 
lumină. Îi învălui într-o bulă de lumină şi cresc vibrația luminii până aud: 
„Stop joc. Gata. M-ai învins”. Când dragonul se recunoaște învins, am oprit 
orice lumină sau atac. În momentul acela, devine supus. Dragonii, demonii, 
îngerii, oamenii, şerpii, scorpiile și balaurii au aceleași caracteristici: 
inteligenţă, putere, credinţă, milă, curaj, tenacitate — la diverse niveluri. Noi, 
oamenii, şi îngerii le suntem superiori, dar și ei pot avea caracteristici 
superioare nouă. Dacă luăm fișa psi şi măsurăm parametrii la îngeri, 
oameni, demoni, dragoni, vom vedea că sunt aceiași, diferă doar valorile 
lor. Adică orice înger, orice demon, orice dragon, orice scorpie poate să fie 
măsurată cu aceiaşi parametri cu care măsori oamenii. 

De-asta este importantă radiestezia. Pentru că până şi pe dragoni poți 
să-i măsori, ca să vezi ce defecte și calități au. Există dragoni ai 
înţelepciunii, dragoni de vindecare, dragoni de sport, dragoni de condus, 
dragoni de dansuri și muzică. Aici, de exemplu, sunt dragoni de muzică 
foarte interesanți de cunoaștere. Am ţinut conferinţe la Filarmonică sau în 


case memoriale ale muzicienilor, pentru că dragonii de acolo erau interesaţi 
de cunoaştere, dar voiau şi să se încarce cu energie, să se transforme și să se 
întoarcă în Cer. 

Există învingerea tantrică a dragonilor. Tantra se ocupa cu evoluţia 
spirituală prin învingerea dragonilor prin sex, prin continență. Când termini, 
te-a învins. Ai orgasm, te-a învins. N-ai orgasm, l-ai învins. L-ai învins? Îţi 
dă puterea. La fel e sportul, la fel e pelerinajul. Eforul fizic este o formă de 
a-ți învinge propriii demoni, inclusiv dragonii. Și atunci ai opțiunile 
următoare: ori post negru, ori mătănii. Faci una, două, trei. De la o sută, 
deja oboseşte. Dacă te ascultă, înseamnă că l-ai învins. Deci dragonii pot fi 
învinși prin rugăciune, post negru, mătănii, sport, sex, legat, tăiat capete, 
lumină şi iubire. Aveţi cel puţin opt soluţii. 

Mai adaug una — folosirea îngerilor de lumină. Îl înconjurați pe 
dragon cu arhangheli, dar condiţionaţi să nu-l rănească cu săbiile. Din 
păcate, odată învins aşa, îți va respecta puterea, dar nu te va respecta 
niciodată pe tine. 


9. CUM SE CRESC DRAGONII 


DRAGONII SUNT ENERGIA VITALĂ! 

Din ei ne hrănim şarpele kundalini, din ei ne alimentăm trupul. 
Energia lor ne dă forța fizică necesară. Ei constituie sursa puterii fizice, a 
vitalităţii, a sexualităţii și înțelepciunii umane. Sexualitate au și îngerii, însă 
dragonii au mult mai multă. Ei sunt motorul lumii materiale, forța vieţii. 

Dragonii cresc prin mai multe metode. 

1) Mâncarea și băutura pe care le primesc reprezintă cea mai simplă 
metodă. Evident, dacă mâncarea pe care o consumi este de vibrație mare, 
vibrația lor va creşte, dar dacă mănânci came şi produse animale, vibrația 
lor va scădea. Binecuvântarea și/sau închinarea mâncării, folosirea CKR sau 
punerea palmelor deasupra ei produce exorcizare la nivel microscopic şi 
entitățile elementale negative pleacă, fie că este vorba de apă, fie de alte 
alimente. Evident că noi reprezentăm suma elementelor care ne constituie 
spiritul, iar spiritul este în strânsă legătură cu sufletul și cu trupul. În 
perspectivă, o alimentație bazată pe elemente de vibrație mare crește 
vibrația trupului și, implicit, a sufletului și spiritului. Dragonii îşi pierd din 
putere odată cu orgasmul și ejacularea, care produc eliberare de elementali 
prin spermă. Asta nu înseamnă că nu se poate face sex prin intermediul lor. 
Sexul și orgasmul le scad răutatea, dar și puterea; sexul continent le scade 
răutatea, însă nu şi puterea. Astfel, pentru creşterea unui dragon, orgasmul 
este uneori necesar, alteori, contraindicat. E simplu: vrei să creşti puterea 
unui dragon, practici abstinenţa sau continența; vrei să o scazi, faci sex şi ai 
orgasm. În cuplu sau singur... după voie şi nevoie! J Câteodată, eliberarea 
de programe și energie negative se face prin orgasm care, precum un 
scurtcircuit, arde programe negative. 


2) Sexul. Regret că spun asta, dar s-a practicat și la noi. Sexul este o 
formă de transfer de energie și informaţie. S-a practicat sexul între antrenor 
şi fetele pe care le antrena, unul din motivele lui fiind tocmai acest transfer. 
Lăsând pudoarea la o parte, imaginaţi-vă că un antrenor este ca un urcior 
supraplin cu energie — de-asta poate antrena mai multe fete — şi că se 
golește, prin sex, într-un urcior mai mic, fata. Se produce instantaneu 
descărcarea de energie, informaţie și spirit în fată. De-asta s-au acceptat 
tacit relaţiile sexuale dintre antrenori și fetele pe care le antrenau. Evident 
rezultatele sportivelor erau bune... 

3) Acumularea de informaţie şi energie, înțelepţire. Orice informaţie 
pe care o primește dragonul în domeniul lui şi o integrează îl face să crească 
în dimensiuni. Cursurile în domeniu, studiul individual, studiul filmelor de 
gen aduc informaţie nouă la nivel de sine. Școala creşte dragonul. 

4) Dragonul creşte prin intermediul altor dragoni. Principiul este 
simplu: dragonii mari mănâncă dragonii mici. Cresc înghițindu-i pe alţii. 
Un dragon mare este, în realitate, un dragon format din mai multe entități 
mai mici. N-am să spun cum se face asta... 

5) Iniţierile. Suflul dragonului merge la nivel de sine și crește și 
dragonul personal. Fiecare reinițiere în măiestria Reiki îți aduce un dragon, 
în Karuna, altul, în Shambala, altul. Evident că îi primeşti și în funcţie de 
misiunea ta personală. Dacă ești terapeut, primeşti un dragon de vindecare, 
dacă eşti luptător, unul de luptă etc. 

6) Competiţiile. Când învingi, iei puterea celor pe care i-ai învins. 
THE WINNER TAKES IT ALL. Nu pot spune că mi-a convenit ce-a făcut 
Doamne Doamne cu mine, dar am înţeles de ce a făcut-o. În general, 
românii sunt zgârciţi cu ei înşişi. Nu investesc în ei. Nivelul nostru de 
competiţii sportive era destul de scăzut. Mergeam să fac cursuri peste hotare 
şi adunam dragoni din locurile respective, apoi veneam în ţară și participam 
la diverse concursuri. Pentru că n-aveam timp să mă antrenez, eram ciuca 
bătăilor și, evident, pierdeam. Dragonii mei ajungeau la ceilalți în ordinea 
clasamentului. Nu înseamnă că nu aveam şi io bonusurile mele pentru efort, 
dar parcă tot mai bine era pe podium. Sunt un fel de gentleman driver... 


7) Învingerea dragonilor pe sabie. Luând puterea celorlalți dragoni, 
pot s-o dau spre creștere unui dragon pe care îl cresc, ca în filmul 
Nemuritorul. 


Cum ajut dragonii? 

În primul rând, trebuie înţeles că fiecare dragon are nevoile lui şi că 
nu toți sunt la fel. Degeaba ţin cu mine un dragon căruia îi place muzica, 
dacă io nu cânt la niciun instrument. Degeaba ţin unul de luptă, dacă nu fac 
arte marțiale. Ceea ce am de făcut pentru ei este să-i îndrum spre aceia care 
îi pot folosi, cu care își pot manifesta potenţialul. 

Cum pot să-i ajut? Având grijă de nevoile lor. Prin educaţie. Ei se află 
în exil pe Pământ. Se pot juca, se pot distra. Există dragoni de apă care se 
distrează. De exemplu, un parc acvatic se găsește pe un dragon căruia îi 
place jocul cu apa. Dragonul de pământ e complementar cu cel de apă. 

Poţi să-i ignori, dar pierzi. Fiecare dragon învins aduce aur spiritual, 
în funcţie de nivelul, vârsta astrală şi dimensiunea lui. În contul fiecărui 
dragon învins, poţi cere de la Dumnezeu un înger de aceeași putere în 
modul. Mai exact, dacă ai învins un dragon mare, primești un înger mare. 
Educaţia îţi aduce mai mult aur spiritual. Învingerea dragonilor îţi aduce 
niște bani, adică o anumită cantitate de aur spiritual. Educarea și 
transformarea dragonului însă îți aduc alți bani. De cele mai multe ori, 
dragonii pe care i-ai ajutat rămân ai tăi până la sfârşitul vieţii şi după aceea. 
Dacă vrei şi tu, evident. Până la urmă, ei sunt supuși lui Dumnezeu și 
îndeplinesc misiunile și voia Lui. 

Transformarea lor îi face oameni, fiinţe bipede dotate cu rațiune. J 

Dacă este sigur ce vă spun? Asta este experiența mea. Răspunsul îl 
vom afla doar când vom muri. Lumea spirituală este plină de simboluri și 
fiecare le decriptează în funcţie de educaţia și experienţa lui de viaţă. 

Sunt dragoni care consumă carne, sunt dragoni care mănâncă 
vegetale. Depinde de nivelul lor spiritual. În general, cu cât natura lui 
benefică este mai mare, cu atât mănâncă mai puţină carne sau produse 
animale. Încep să mănânce legume și fructe şi, până la urmă, nu mai 


mănâncă nimic. Înainte să mă duc la Athos, n-am mai putut să mănânc 
carne o săptămână, iar pe Munte, cea mai bună mâncare mi se părea pâine 
neagră cu măsline! J 


Dragonii de bani nu produc doar bani. Fi mănâncă, fac sex, dar 
principala lor caracteristică este că le plac banii şi îi fac. Să nu credeţi că 
dragonii sexuali nu mănâncă. Să nu credeţi că dragonii de condus nu 
mănâncă. Ba mănâncă. O să vedeţi că dragonii de condus nu consumă decât 
în funcţie de nevoie, pentru că este vorba de viteză. Aţi văzut vreodată 
viteza de reacţie a unei știuci? Dragonii nu consumă carne de porc sau de 
vacă, fiindcă are vibraţie grosieră. Le scade viteza. Aţi văzut vreodată cum 
se mișcă un crevete? E vorba de adaptabilitatea la misiunile personale. Una 
e să mănânci, eu știu, știucă, alta este să mănânci porc. În funcţie de 
misiunea personală, dragonii mănâncă ce au nevoie, pentru că ceea ce 
înghițim este făcut tot din particule de informaţie şi energie. Desigur, 
fiecare are altă energie, altă vibraţie, în funcţie de ce vrea să facă. 

Eu n-am zis că nu mănâncă și carne. O să vedeţi că sunt dragoni care 
vor şi ei un biftec tartar sau o vită în sânge, pe când alţii preferă salată de 
vinete cu ceapă. Nu există alimente obligatorii în cazul lor. Se merge pe 
principiul recompensei: fac ce trebuie, te ajută când ai nevoie sau în 
misiunea ta personală, evident că-i dai ce are voie și nevoie să mănânce. 

Sunt femei care cresc la nivel interior făcând sex oral și înghițind. Nu 
am de gând să dezvolt subiectul. Cine are de înţeles, înțelege. 


Meditatia Impământaării 
Stând pe scaun, vă imaginaţi că de la baza coloanei coboară nişte 


rădăcini maro prin picioare până în centrul pământului, unde se încarcă cu 
întuneric. Acest întuneric va creşte puterea dragonului personal. 


10. IERARHIA DRAGONILOR 


Există o ierarhie a dragonilor, 


structurată precum casele regale. Toate tipurile de manifestări sociale 
umane, popoare, reţele, partide din lumea noastră sunt, în realitate, o 
manifestare a ierarhiei dragonilor. Motivul pentru care s-au născut și alte 
tipuri de orânduiri sociale, în afara caselor regale, este apariția unor indivizi 
din afara lor, mai puternici spiritual decât cei cu sânge albastru, care au 
răsturnat puterea. Apariţia lor a determinat şi apariţia celorlalte tipuri. 
Casele regale nu mai dețin puterea pentru că şi-au pierdut spiritualitatea pe 
drum. Mă amuz când aud prostii de genul că regina Angliei este reptilian. 
Regina este manifestarea dragonului insulelor Angliei. Io, unul, o respect 
mult, pentru că şi-a sacrificat viaţa pentru poporul englez. Câţi oameni ca ea 
poţi enumera? Dacă e să o luăm așa, toți suntem reptilieni, pentru că avem 
la baza coloanei șarpele kundalini. Cine a lansat ideea că regina e reptilian 
probabil că a început să vadă la nivel astral, dar, neavând suficiente date ca 
să înțeleagă fenomenul și văzând sinele reginei, a tras concluzia asta. 
Evident că, dacă vezi că 


regina e mare cât Anglia, crezi că e cu totul altceva. Anglia şi-a păstrat 
structura socială și, implicit, ierarhia de la nivelul casei dragonilor, chiar 
dacă a apărut Camera lorzilor. 


Legătura noastră cu Anglia se 


datorează tocmai existenţei spiritelor cu vârste astrale mari, Fiii de 
Dumnezeu care au dat naştere civilizaţiei indo-europene de aici, din 
Carpaţi, unde au ajuns după scufundarea Atlantidei. Ei nu au mers pe apă, 
ci au levitat până aici. Fiii de Dumnezeu au creat case regale. Principiul este 
foarte simplu. O entitate mare este formată 


dintr-o multitudine de entități mai mici. Ce s-a întâmplat cu Fiii de 
Dumnezeu? Imaginaţi-vă că o planetă ca aceasta, care are opt miliarde de 
oameni, își împarte puterea la 144.000 de oameni. Ce putere pot avea 
oamenii ăștia? E ca şi cum planeta asta ar fi stăpânită de 144.000 de 
oameni. De ce şi cum li s-a luat puterea? În loc să fie o entitate mare, s-a 
împărțit în milioane de entități mici. Și au 


apărut casele regale. Adică regina este vârful a miliarde de entități 
elementale mici. In felul acesta, Fiii de Dumnezeu au fost obligaţi să înveţe 
adevărul, corectitudinea, jertfa, justiția, colaborarea. Să înțeleagă că trebuie 
să aibă 


grijă de cei mai mici și mai slabi decât ei. Pentru că ei, fiind mari, aveau 
impresia că au voie să facă orice cu restul spiritelor. Și acum mai există 
tendinţa asta. Este ca în filmele cu cei care-și descoperă puteri paranormale 
şi primul lucru pe care-l doresc este să câștige la 6 din 49. „Dă, Doamne, să 
câştig la 6 din 49! Îți promit că o să fac şi un azil de bătrâni, şi o mănăstire, 
și un 
orfelinat!” Toată lumea zice același lucru. Și atunci ne-au trimis Bătrânii pe 
pământ, ne-au divizat şi, cu ocazia asta, ne-au luat puterea. De fapt, noi, Fii 
de Dumnezeu, suntem niște entităţi foarte mari, dispersate în milioane de 
entități mici. 


La fel, orice înger mare 


este format din milioane şi miliarde de îngeri mici și orice demon mare este 
format din miliarde de demoni mici. 


Mie îmi place 


divergenta dintre biserica ortodoxă şi ceea ce spun eu. lo spun că un om 
poate să-și crească numărul de îngeri 


şi vine câte-un popă mai deștept şi spune: „Nu-i adevărat, are un singur 
înger.” Da, are un singur înger, dar format din milioane de îngeri de nivelul 
nostru. Până la urmă, amândoi avem dreptate. Adică totul este o problemă 
de raportare la Cerurile din care vin. 


Evident că dragonii 


despre care vorbim au lumină interioară (DH) şi beneficitate (EBF). Asta 
înseamnă că și ei, la nivel de sine, au programe pozitive și negative, ca 
oamenii, fie că au înţeles lucrurile spirituale, fie că nu. Când sunt învinși, 
dragonii aparțin celor care i-au învins și evoluează odată cu ei. Dacă cel 
care i-a învins nu evoluează, nu vor evolua nici ei sau se vor limita la 
nivelul celor care i-au învins. Evident că se pot face simţiţi și se duc la cei 
care îi pot ajuta mai mult. Io nu mă ocup doar cu educaţia oamenilor, ci 
deschid dimensiunile către toţi dragonii mei, către toți dragonii celorlalți, 
către îngeri și demoni, ca să poată învăţa. Sistemul pe care l-am conceput 
(nu ştiu dacă veţi fi de acord, însă fiecare face cum vrea) face ca dragonii, 
pe măsură ce înţeleg lucruri spirituale, să se apropie de poarta către 
următoarea dimensiune, prima de lumină după astral. Cu alte cuvinte, ceea 
ce-i propulsează pe ei către lumină este propria lor înțelegere și schimbare 
în bine. Şi, în momentul în care ajung să 


înţeleagă și să se schimbe, pot să treacă 


dincolo. Avantajul ierarhiei lor este că se ajută, se anunţă şi se îndrumă unii 
pe alţii. Când începi 


să-i ajuţi, ei îşi transmit unii altora şi se 
află de ajutorul tău. Dacă îi răneşti, se întâmplă 


la fel... 


11. DE CÂTE FELURI SUNT DRAGONII 


Într-o zi, la cursul despre dragoni, discutam despre tipuri de dragoni 
şi unde pot fi găsiţi in funcţie de specializare. O elevă mă întreabă: „De 
unde pot să-mi iau un dragon de putere?” Mi-am dat seama că nu a înţeles 
nimic din curs până atunci. Toți dragonii sunt de putere, ei ne cresc automat 
puterea când îi primim și îi învingem. 

Dragonii sunt de foarte multe tipuri şi, dincolo de elementele din care 
provin, au diverse specializări, exact ca îngerii în Cer. În plus, au 
programele negative specifice demonilor şi pielea lor de dragon. 

Nu am vrut să scriu o carte în care fac tabele cu tipurile, calităţile, 
însuşirile, atributele și specializările lor, aşa că am să vorbesc despre ei 
după cum îmi aduc aminte. Pe lângă aceasta, io cred că lumea spirituală se 
experimentează, nu se învață pe dinafară, ca la școală. Cartea mea se 
doreşte un ghid în care să regăsiţi jaloane pe calea voastră spre cunoașterea 
şi recunoaşterea dragonilor. 

Unii dragoni au o singură caracteristică, alţii au mai multe însușiri și 
specializări. Pot avea deci mai multe capete, iar fiecare cap înseamnă și 
putere şi specializare. Vibraţia lor variază de la minus la plus. Beneficitatea, 
de asemenea, poate varia de la minus la plus. Am întâlnit dragoni care au 
calități mai multe şi mai mari decât îngerii. Noi suntem crescuţi astfel încât 
să ne formăm o părere greșită despre ei. Această carte a mea se vrea și o 
reparaţie morală la adresa lor. 

Am să-i enumăr, dacă nu pe toţi, măcar o parte dintre ei, încercând să 
amintesc, în ordine, momentul și modul în care i-am întâlnit. 


Dragonii Elementelor: de pământ, apă, aer, 
foc, metal. 


Orice element are spirit, iar ceea ce iese din mai multe elemente, de 
asemenea. Chiar şi o maşină, un avion, un vapor are un spirit, un dragon. În 
funcţie de puterea lor, dragonii au un anumit număr de capete. Am făcut, la 
un moment dat, măsurătorile astea, dar nu le-am scris nicăieri, nu m-am 
gândit că voi preda despre dragoni, așa că voi scrie acum despre ele. Fiecare 
dintre cei pe care i-am inițiat şi crescut nu are decât să caute singur şi să 
măsoare. Cam 70 de cai putere ai unei maşini corespund unui cap de 
dragon. Dacă ai o mașină cu 420 de cai, înseamnă că are un dragon cu şase 
capete. Ține de puterea ta interioară să-l stăpâneşti. În automobilism, se 
recomandă să nu treci la mașini de putere mai mare de 100 de cai pe an. Vi 
s-a întâmplat vreodată ca, în timp ce conduceţi o maşină foarte puternică, să 
aveţi senzația că vă conduce ea pe voi? E clar că dragonul ei era mai mare 
şi mai puternic decât voi... 

La fel, un vapor este un dragon. Cu cât mai mare vaporul, cu atât mai 
mare dragonul lui. La fel este cu camioanele, tancurile, avioanele. De ce? 
Pentru că sunt alcătuite din elemente. În realitate, camionul este o entitate. 
Are materie? Are. Are elemente materia asta? Are. Are din toate 
elementele? Are. Deci este o entitate. Ar merita să citiți Christine a lui 
Stephen King. Este vorba despre o mașină care își omoară stăpânii. În SUA, 
nicio mașină care a fost implicată într-un accident mortal nu se mai repară. 
Nu este voie. Există un cimitir unde zac doar maşini care au omorât oameni. 
Dacă un vehicul dă peste un om și îl omoară, nu va mai avea voie să circule 
niciodată. Pentru că o maşină care a omorât o dată va omori din nou. Asta 
nu înseamnă că șoferul nu e și el vinovat, dar există o rezonanţă între el și 
mașina respectivă. 

Evident că asta le va plăcea foarte mult colegilor mei de la psihiatrie. 
Există însă acum o generaţie de psihiatri care sunt activi spiritual, înţeleg o 
grămadă de lucruri și vor schimba psihiatria în viitor. Nu se mai poate altfel. 
Pentru că e vorba de rezultate. Când vezi că stă un om 20 de ani și nu i se 


întâmplă nimic bun, e clar că trebuie să iei măsuri ca să se schimbe ceva în 
bine pentru el. 


Dragonii de lupta 

Am întâlnit dragoni de luptă prima dată în sălile de arte marţiale. 
Eram un practicant de karate shotokan ca oricare altul. Problema apărea 
când voiam să merg la biserică sau la mănăstire şi energia de acolo intra în 
contradicţie cu încărcarea mea din arte marţiale. Iniţial, nu am înţeles 
despre ce este vorba. 

Mergeam deja la Cernica de o vreme și, cum părintele Argatu nu avea 
timp de mine, mai vorbeam cu părintele Pantelimon. Vindea lumânări și 
stătea mai mult în biserică. Doar când își făcea canonul de călugăr lipsea. 

Participam la slujbele din mănăstire și încercam să simt. Odată, 
stăteam pe scaunele din dreapta, cum intri în biserică. Eram singurul mirean 
şi aveam călugări şi în stânga, și în dreapta mea. Mă acceptaseră ca pe unul 
de-al lor. Am rămas uimit când, în timpul slujbei, pe când se făceau 
rugăciunile către Maica, toţi ne-am ridicat deodată în picioare şi ne-am 
înclinat simultan în același unghi, ca și cum am fi salutat pe cineva. Aveau 
să treacă ani de zile până să văd că Maica pogora la slujbă acolo, în 
mănăstirea de la Cernica! 

M-am întrebat dacă părintele Pantelimon nu suferă că nu este în 
mănăstire când se face slujba. Aveam să aflu mai târziu că el vedea în 
lumea de dincolo şi participa la slujbă în Duh. 

La un moment dat, m-am dus la el şi i-am spus: 

— Părinte, vreau să văd și io lumea spirituală cum e ea! Daţi-mi şi 
mie binecuvântare să o văd! 

Iniţial a fost surprins, apoi a început să râdă. 

— Crezi că pot face asta? m-a întrebat. 

— Sunt convins, părinte, i-am răspuns. 

— Bine, vino încoace! 

— Binecuvântaţi, părinte! 


Mi-a luat capul între palmele lui mari, muncite la câmp, şi mi-a suflat 
în creştet! 

— Să-ţi fie de folos! 

— Sărut mâna, părinte! 

În seara aceleiași zile, am plecat spre Bucureşti. Am luat autobuzul și 
am coborât la metrou. Mă gândeam la ale mele când, dintr-o dată, am văzut 
un cuplu îmbrățișat. Se sărutau și-și spuneau diverse. Atunci, în lumina 
slabă de pe peron, am văzut prima dată! Cei doi erau o colcăială de şerpi şi 
nu ştiu ce vorbe dragi își spuneau — deși, cu experienţa de acum, îmi dau 
seama — dar pe gură le ieşeau numai şerpi. El avea geaca deschisă, iar ea și- 
a vârât mâna în pantalonii lui, uitându-se în jur, nu cumva să fie văzuţi... 
Eram vreo trei persoane pe peron, în afara lor. Nu m-ar fi interesat și m-aș fi 
uitat la ei dacă n-aş fi început să văd lumea cealaltă. 

A doua zi, la ora 7, eram înapoi la mănăstire. 

— Părinte, ia-mi darul înapoi, că nu-l pot duce. 

Părintele s-a uitat la mine, a scuturat din cap şi a spus: 

— Bine. 

Mi-au trebuit ani întregi de urmărit emisiuni de pe Animal Planet, de 
privit toate animalele, şerpi, gândaci, păianjeni, caracatiţe şi alte vietăţi, ca 
să scap de groaza de a vedea lumea spirituală! | lar când m-am simțit 
pregătit, mi-am luat darul înapoi. 

Ajunsesem să văd şi să simt. Vedeam dragonii, dar la acea vreme îmi 
era greu să scap de ei. Mergeam la un preot bun, care slujea la moaștele Sf. 
Dumitru, patronul luptătorilor. Ţin minte că peste mine venise un dragon cu 
mai multe capete. Mă luase de cap şi nu mai puteam de durere, aşa că am 
mers la Sfântul, la Patriarhie. Când am intrat în biserică, în stânga mea am 
observat un călugăr. Se uita atent la mine. M-am dus să mă închin la icoane. 
Între timp, l-am surprins cu coada ochiului cum trece prin spatele meu, de 
pe partea stângă pe partea dreaptă a bisericii. Când am terminat cu 
închinatul la icoane și moaşte și am ieșit din biserică, mi-am dat seama că 
nu era aşa de inocent călugărul acela. Pur și simplu îmi luase dragonul! J 
Deci și printre călugării ortodocşi erau dintre cei care ştiau despre dragoni 
şi-i legau. Ce avea să facă cu el însă nu știam. 


Nu toate evenimentele din viaţa mea au fost frumoase. Îmi aduc 
aminte de episodul cu Ionuţ. Era un pacient din Spitalul 9, care, văzându- 
mă prin spital, a venit la mine să mă întrebe ce fac. 

— Merg la mănăstire, i-am răspuns. 

— Vin și io, mi-a spus. 

Eram student în anul întâi la medicină și mergeam la părintele 
Argatu, ca să înţeleg ce e cu exorcizările. Ionuț a stat la slujbele de 
exorcizare, apoi am dormit în dormitorul comun pe care îl folosea 
mănăstirea pentru pelerini. A doua zi aveam examen, așa că Ionuț a rămas 
acolo. Am aflat cu stupoare că a doua zi murise. Era foarte cald, intrase în 
lacul Cemica și nu mai ieşise. Au încercat zadamic să-l resusciteze. Mă 
gândeam că, dacă ar fi fost părintele Argatu în mănăstire, nu s-ar fi 
întâmplat așa. 

M-am gândit mult la acest episod, încercând să desluşesc ce anume se 
petrecuse. La un moment dat, l-am legat de cazul lui Costi, un alt băiat 
ajuns la exorcizare. Îl găsisem externat din spital, încercând să se sinucidă 
în mijlocul drumului, strângându-se de gât cu cureaua de la pantaloni. 
Mergeam spre cursuri şi era în mijlocul străzii, în calea mea. L-am luat cu 
mine și l-am dus la Cernica. Când avea momentele de furie, ne lua pe sus, 
pe mine şi pe un alt student la medicină, și intra cu noi în lac, zicând: „Iată, 
ajută-mă!” Pe vremea aceea, nu ştiam cui îi spune Tată... 

Sunt dragoni ai lacurilor sau locurilor foarte puternici şi câteodată au 
voie să ia sufletul, să omoare persoane care se apropie de ei. Aşa se explică 
şi moartea alpiniştilor, şi a celor care mor înecaţi în lacuri sau mări. Pur și 
simplu, sufletul lor e luat de dragonii de acolo. Au nevoie de el în evoluţia 
lor spirituală. 


Mă atrăgea Thailanda. Am ajuns acolo absolut fără voia mea. 
Prietena mea de atunci, înger, m-a întrebat într-o zi de când nu mi-am mai 
luat concediu. Surprins de întrebare, am început să calculez. Trecuseră cel 
puţin patru ani, timp în care nu avusesem nici sărbători, nici weekenduri 
libere. Dar unde să mergem? Nu știam decât de misiunea mea de a-i trezi pe 


oameni, spunându-le că există şi altceva decât văd ei. Până și în străinătate 
mersesem doar cu treabă, la pacienți. 

Am luat globul pământesc și l-am rotit. Pe când mă gândeam cum să- 
mi aleg locul de vacanţă, mi-am zis să aflu care era voia lui Dumnezeu. M- 
am rugat şi am luat ansa. Întrebări simple, cu răspunsuri „da” şi „nu”. Şi am 
început. România? Nu. Europa? Nu. America? am întrebat în glumă. Nu 
mi-a ieșit la măsurătoare. Am măsurat apoi Asia. Răspunsul a venit, 
surprinzător, da. Mă gândeam la China, pentru că ştiam că am ceva de 
împărţit cu ţara aceea. Visam chiar să merg într-o mănăstire shaolin și să 
stau acolo o perioadă. Așa că am măsurat prima dată China ca destinaţie de 
vacanţă, dar răspunsul a fost negativ. Apoi, Japonia, tot negativ... Am văzut 
numele Thailandei. Și răspunsul a fost afirmativ! 

„Bine, bine!” mi-am zis, dar tocmai trecuse tsunami-ul pe acolo. 
Obișnuit să accept voinţa lui Dumnezeu, am început să caut sejururi acolo. 
Și am găsit. Nouă nopţi, dintre care trei în Bangkok și șase în Phuket. Nici 
nu știam unde erau pe hartă. ] 

Nu o mai o lungesc. Cert este că de la început am pornit cu stângul, 
totul culminând cu o furtună deasupra Malaieziei, unde am spus Tatăl 
nostru în timp ce avionul cădea în gol... Pe vremea aceea, nu știam prea 
multe despre demonii mari care produc furtunile și nu-i întâlnisem! 

Thailanda. Nici măcar nu-mi dădeam seama cât eram de varză”. Când 
am ajuns pe plaja Karoon din Phuket — nimeni. Două rânduri de șezlonguri 
se vedeau pe toată plaja. Mai erau câteva persoane, dar în depărtare. 
Ajunsesem cu câteva zile înainte de sezon. De-asta fusese și mai ieftin. M- 
am aşezat pe şezlong, sub umbrelă, și am simţit cum din spate îmi coboară 
nişte rădăcini şi se înfig în pământ. Trăgeau Chi greu. Am dormit pe plajă, 
sub umbrelă, trei zile. Chiar și așa, mă încărcasem cu energie vitală 30%. 
Am verificat, de curiozitate, şi maximum de încărcare la care puteam să 
ajung era 70% în toată perioada în care aveam să stau acolo. Tot era bine, 
faţă de cum eram. 

În acel concediu am ajuns în insula Maya, celebră pentru că acolo s-a 
filmat Plaja, cu Leonardo DiCaprio. În ziua de astăzi, nu se mai vizitează. 


Poza cu barca pe plajă, una de referință pentru 'Thailanda, este făcută pe 
această insulă. 

Când am ajuns acolo, m-am dus la un bar aflat imediat lângă plajă, ca 
să-mi iau un ness. O rafală de vânt a răsturnat o pungă de chipsuri, pusă de 
prietena mea lângă paharul meu cu ness, iar punga mi-a răsturnat paharul de 
hârtie! Un lucru minor, dar am simţit că iau foc! Am explodat, pur și 
simplu, spre surprinderea thailandezei de la bar și a fetei cu care eram. Nu 
mi-am dat seama ce mi se întâmplă. Biata vânzătoare abia s-a liniştit. Cu 
greu mi-am găsit pacea acolo, pe nisip. 

Anul următor, m-am hotărât să revin în ţara asta care mă încărca de 
viaţă. Nu ştiam încă de ce rezonam așa cu ea. Împreună cu câţiva prieteni, 
am decis să ne înscriem o lună de zile într-un campus de arte marţiale: Tiger 
Muay Thai. Îmi alesesem cel mai dur antrenor personal, Master Dang. 
Fusesem privit ca un nebun când, ducându-mă să spun cu cine vreau să fac 
cursul cu instructor privat, l-am ales pe el. Şi aveau dreptate. M-a îmbrăcat 
în costum de slăbit din prima zi și așa am terminat cursul la 30 de grade! J 
You are too fat, old man! mi-a spus în prima zi. 

Făceam 15 minute de alergare la încălzire, cu costumul pe mine, la 30 
de grade, apoi îmi dădeam bluza jos, o ştergeam de transpiraţie și o 
îmbrăcam pe dos. Când îmi eliberam elasticul de la mânecă, transpiraţia 
curgea ca de la robinet! | La un moment dat, mi-a fost atât de greu, că am 
vrut să renunţ. Invocasem toți maeştri de arte marțial din ţară, folosisem toţi 
dragonii de luptă pe care îi aveam. Mă uitam la el, la Dang, şi nimic nu-l 
impresiona. Nici ultimul meu dragon cu șapte capete nu-l impresionase 
deloc. Mă pusese pe burtă în 20 de minute și, sincer, nu mai ştiam ce să fac. 
Aveam un antrenament de 50 de minute și îl terminam cu greu. Mi se părea 
că mă bat cu morile de vânt, mă întorceam în cameră rupt și adormeam pe 
şezlong. 

În weekend, am plecat într-o excursie ce avea ca punct de vizitare şi 
insula Maya. Plaja era la fel de frumoasă, doar că, între timp, se 
aglomerase. Turismul era în floare şi numeroase bărci, pline de vizitatori, 
acostau pe plajă. Nu se stătea decât vreo oră, pentru că veneau alte vase. 
Ne-am dus să ne plimbăm prin vegetaţia deasă a insulei. La întoarcere, m- 


au apucat nervii. Nu mai ştiu exact de ce. Turbam de furie că mă plimbasem 
pe insulă, în loc să mă bucur de plaja și apa de acolo. Atunci m-am așezat 
pe nisip şi am început să mă gândesc la ce se întâmplă. Mi-am reamintit de 
faza prin care trecusem cu un an în urmă. Am înţeles că nu aveam niciun 
motiv serios să mă enervez, altceva era la mijloc... Și am descoperit ce 
anume. Un dragon cu nouă capete! L-am legat şi l-am integrat. Eram 
bucuros că îl găsisem şi aveam să merg cu el la sală. Mă gândeam că n-o să 
mă mai tai ca maioneza după 15 minute cu antrenorul. 

A doua zi, m-am prezentat mândru la antrenament. Master Dang s-a 
uitat la mine, a ridicat o sprânceană, vădit interesat, şi m-a întrebat: 

— Unde ai fost? 

— Pe insula Maya! i-am răspuns. 

— Aaa... 

Pe vremea aceea, nu înțelegeam că, de fapt, mergeam să-mi întâlnesc 
umbra, ceea ce creasem în altă viaţă, şi că Thailanda era prima ţară în care, 
cu vieți în urmă, ca războinic, descoperisem iubirea. 

Am început antrenamentul, sperând să mă descurc duc mai bine decât 
înainte. Am rezistat, într-adevăr, mai mult timp decât la celelalte, dar în cele 
din urmă am rămas fără aer și am căzut în genunchi. Dang m-a ajutat să mă 
dezbrac de bluză și mi-a adus apă cu gheaţă. Am mers cu greu la marginea 
saltelei și mi-a turnat carafa pe cap și pe piept. Din colţul unui ring se uita la 
noi soția lui. Nu mai văzusem așa ceva: avea pupilele dilatate şi părea că 
din ochi îi iese spre sală întuneric. Dang m-a şters cu un prosop. Mi-a dat 
bluza de la costumul de slăbit și mi-a spus: Again, old man! 

Am crezut că glumeşte, dar Dumnezeu îmi spusese să ascult de el. M- 
am ridicat cu greu şi mi-am luat mănuşile. Îmi venea să-mi tai bandajele, 
pentru că aveam senzaţia că nu am aer din cauza lor. A început să strige. Io 
mă uitam la el perplex. Chiar vorbea serios. Ținea pernele astfel încât să le 
lovesc cu tibia în dungă. Fram plin de calusuri pe muchia osului tibial 
anterior. Parcă erau zimţii unui fierăstrău. Am început să lovesc. Prima dată, 
fără forţă, apoi, din ce în ce mai tare. Cu coada ochiului, am sesizat că toți 
instructorii se opriseră din lucru și se uitau la noi. Nu înţelegeam de ce. 
Eram fixaţi din toate părţile. Strigătele lui Master Dang sunau din ce în ce 


mai tare, poruncitor, apăsat, provocator, iar io loveam din ce în ce mai 
puternic. 

Și am ţinut-o aşa un timp, fără să mai obosesc, mai mult decât la toate 
antrenamentele mele. Genunchi, coate, tibii, una după alta. La un moment, 
Master Dang s-a oprit. Good, old man! It’s ok. See you tomorrow! 

Am plecat. Mergeam liniștit spre Flora Ville, bungalow-ul unde eram 
cazat. Pentru 50 de lei pe noapte, aveam un mic apartament cu terasă, un 
living mic, cu canapea, fotoliu, televizor şi frigider, un dormitor, o 
chicinetă, o baie cu duș. Nu mai eram obosit. Era prima dată când nu-mi 
venea să mă culc la marginea drumului pe cei 200 de metri pe care îi aveam 
de parcurs până la bungalow. Nici suplimentele, creatină și aminoacizi, nici 
fiolele de testosteron pe care le încercasem acolo, pentru că se vindeau la 
liber, în farmacii, nu-mi dăduseră starea aceasta de putere interioară și 
încredere. Simţeam că în corpul meu era altceva, mare și puternic. M-am 
așezat pe șezlongul de lângă piscină. N-am mai căzut lat, ca altădată, fără 
puterea de a mai ajunge în cameră. N-am mai adormit instantaneu la 
contactul cu o suprafață plană. Am rămas să mă gândesc. Era clar că venise 
ceva mai mare decât dragonul meu cu nouă capete, de care fusesem atât de 
mândru. Oare ajunsesem la capăt? Am simţit cum mi se umple sufletul de 
pace. Reuşisem să urc scara luptătorilor Muay Thai. Aveam acces acum la 
un demon de luptă mare! M-am uitat deasupra sălii. Mai erau demoni. Dar 
nu aveam voie să iau decât unu. Am învins și am mai luat unu. 

A doua zi, dimineaţă, am mers la antrenament. Master Dang avea 
curs de începători. Old man, come. Thirty push-ups! mi-a spus, fără să-mi 
lase vreo posibilitate să mă eschivez. M-am aşezat pe burtă şi am făcut 
flotările. Când m-am ridicat, s-a apropiat de mine şi m-a lovit cu pumnul în 
abdomen. Mușchii mi s-au încordat instantaneu, respingând lovitura. Sutele 
de lovituri cu mingea medicinală în abdomen își făcuseră datoria. Eram 
beton. Ok!, a spus, zâmbind. 

Am așteptat să termine antrenamentul cu cei proaspăt veniţi și m-am 
dus să-i spun că nu mai vin. „Ştiu că nu mai vii!” Mi-am luat rămas-bun, i- 
am lăsat bonurile pe săptămâna care urma și am plecat. 'Trecusem peste 


dragonii și demonii de luptă thailandezi şi mai aveam o săptămână să mă 
bucur de vacanţă. 


Dragonii sexului 


Din păcate, nu conştientizăm cât sunt de importanţi în viața noastră. 
Să vezi cum începi să-i cauţi mai spre bătrâneţe, când, după ce ţi-ai 
consumat energia sexuală, ai nevoie de ei. Mi-a zis un prieten, la un 
moment dat: „Băi, Dragoșe, pe la 50 de ani, ar trebui să înveţi sublimarea 
sexualității și să treci la iubirea divină.” Dar io mă gândeam că mai am până 
la 80 de ani, lasă-mă cu iubirea divină! Mai ales că se rezolvă foarte repede 
problema cu sexualitatea, te lasă ea după o anumită vârstă. Abia prea târziu 
poate îţi dai seama că era foarte bună și te rogi la Dumnezeu „Doamne, mai 
ține-mă puţin bărbat!” 


Îmi plăcea Tenerife, cu zgura vulcanică de pe maluri şi energia ei de 
joasă vibraţie. Stăteam relaxat pe una dintre cele mai frumoase plaje, care 
era însă artificială, făcută de om. Nisipul fin, auriu, fusese adus de oameni, 
altfel, plaja ar fi fost doar zgură vulcanică, cum era peste tot pe insulă. 
Umbrela mă ferea de razele soarelui, vântul adia uşor, iar marea era liniştită. 
Numai pace și o liniște adâncă. Respiram adânc, ca să mă umplu de energia 
aceea, când prin minte au început să-mi treacă imagini sexuale cum nici nu 
mă gândisem vreodată! M-am ridicat, mirat, pe marginea șezlongului. Nu 
erau ale mele! Mă cunosc, îmi ştiu nevoile, fanteziile și dorinţele sexuale... 
Am început să măsor și să mă „uit” în jur. Era plin de dragoni sexuali! Ei 
sunt cei prin care vin dorinţele, fanteziile și, de ce nu, plăcerea sexuală! Mă 
gândeam ce am io cu ei, ce am de făcut acolo. Și atunci mi-a venit ideea să- 
i iau în ţară! J Din cauza creștinismului, energia sexuală a poporului român 
este în scădere. Bărbaţii nu mai sunt bărbaţi sau, cum zicea o amică de a 
mea, psiholog, când am întrebat-o de ce e singură: în ţara asta e o lipsă 
acută de sulă! 

Bărbaţii din generaţia mea secretă jumătate din testosteronul taților 
noştri care, la rândul lor, secretau jumătate din testosteronul taților lor... 


Cam aici suntem. 

Am cerut acordul entității insulei, am deschis un portal către un oraș 
românesc, mort energetic și spiritual, şi le-am dat drumul dragonilor care 
puteau, voiau și trebuiau să vină în România. Au venit destui, se integrau 
pământului și resuscitau energetic oamenii, societatea şi planul material. În 
prostia lor de a citi moliftele, preoţii ortodocşi nu înțelegeau că energia 
trupului este dată de entităţile negative și că se distrugeau pe ei, oamenii, 
locurile, afacerile şi bunăstarea acestui popor, acolo unde-și ţineau slujbele. 


În faţa mea stătea o femeie la circa 30 de ani. Era psiholog și 
psihoterapeut. Ascultam povestea ei și eram atent la energia pe care o 
emitea. Era sexuală. Pe parcursul poveștii, mi s-a elucidat şi de ce simțeam 
asta. Făcea tantra de foarte mult timp și crescuse din punct de vedere 
spiritual, astfel că avea o lumină interioară bună și înțelegea multe despre 
lumea noastră. Nu mă mai mira. Practicanţii de tantra aveau o cunoaştere 
care le permitea să crească lumina interioară şi să ajungă la valori de multe 
ori mai bune decât ale călugărilor creștini ortodocși. Totuşi, ce o aducea pe 
femeia aceea la mine? Pe lângă problemele cu partenerul de viață, mai era 
ceva. Atunci l-am simţit... Venise cu un dragon cu șapte capete... După ce i- 
am făcut terapie și l-am legat, l-am auzit clar în minte: „ Nu e nevoie să mă 
învingi, ai făcut-o demult. Am nevoie să mă ajuţi să urc în lumină!” Am stat 
mult de vorbă cu el, încercând să-mi reamintesc viaţa aceea în care fusesem 
maestru tantric. 


Dragonii de condus 


Cred că viaţa mea așa a fost să fie, plină de neprevăzut. Nu m-aş fi 
gândit niciodată că o să parcurg 2.000 de km avându-l pe Marius Runcan în 
dreapta, până în Finlanda. Marius era prietenul și inginerul care-mi 
construise mașina de curse, un Mitsubishi EVO IX Gatmo. Avusese 
încredere în mine şi acum mergeam să fac un curs de pilotaj în Finlanda. Nu 
ştiu ce-a văzut în mine, dar a fost în stare să stea două ore în zăpadă ca să 


învăţ să trec de-a latul printr-un viraj de dreapta, apoi unul de stânga, pe 
dealurile din apropierea Braşovului. 

Vopsisem Subaru-ul meu de stradă N12 în roşu Ferrari. Habar nu 
aveam de ce. Îi pusesem Rollbar, apoi călătorisem cu feribotul printre 
sloiuri de gheață, până la Helsinki. 

A red dragon! a exclamat Yarko, văzând mașina mea roşie. Cu Yarco 
mai făcusem un curs la Sibiu, pe locul unde se desfășura de obicei 
superspeciala. „Nu știi unde-ţi sunt roţile!” trăsese el concluzia atunci. Şi 
aşa era. Nu ştiam nimic despre arta de a conduce... 

Finlanda era frumoasă. Mă uimise faptul că nu aveau biserici. Era una 
singură în Helsinki, și aceea goală. Aveam să aflu că poporul lor îi dăduse 
afară pe preoții catolici. Îi considerau nişte paraziți şi aveau dreptate. 
Paradoxal, nu simţeam supărarea lui Dumnezeu pe ei. Aveau însă un respect 
deosebit față de natură. Asfaltate erau doar autostrăzile și orașele. Restul 
localităţilor aveau drumuri de macadam. Doar că macadamul lor era mai 
bun decât asfaltul nostru! 

Copiii finlandezi plecau de acasă la 16 ani și se descurcau singuri. 
Atât avea mecanicul meu de raliu. Își închiriau apartamente, munceau şi 
mergeau la şcoală, care era gratuită. 

Ne-a izbit frigul. Copiii erau plimbaţi desculți şi cu capul gol în 
cărucioare, iar noi, noaptea, dormeam cu căciulile pe cap în camera de 
hotel! Toate casele de pe drum erau mici. Mă uitam la ele şi mă gândeam 
cum ni le facem noi, românii. Cât mai mari. lama fiind lungă, finlandezii 
evitau să consume multe lemne pentru încălzirea lor. 

Ca să fie totul frumos de la început, când m-am întâlnit prima oară cu 
Yarco în Finlanda, mi-a spus să mă ţin după el. La cea dintâi ieşire pe 
autostradă, în momentul în care a accelerat, am accelerat și io, cu intenţia 
să-l ajung. Subaru-ul meu s-a rotit brusc, n-am ştiut să contrabrachez și m- 
am trezit în parapetul de pe partea cealaltă. În Finlanda nu se dă cu sare pe 
şoselele care sunt pline de polei, dar finlandezii au cauciucuri speciale, cu 
crampoane retractabile, care intră în gheață sau zăpadă sau se retrag în 
cauciuc când ajung pe asfalt curat. 


Așa cum stăteam proptit în parapet, din dreapta, vedeam pe gemul 
lateral al lui Marius cum veneau spre noi două tiruri! Am rămas blocat, cu 
ochii la ele! 

— Hai, pomește motorul, mi-a spus Marius calm. 

Am pus contactul, dar am oprit din nou motorul. Mă uitam fix la 
camioane prin geamul meu lateral drept. M-am mai liniștit când am văzut 
că nu frânează — am fi fost morţi — și ne ocolesc prin spate. 

— Apasă ambreiajul, pune din nou contactul. Lasă tirurile, ne ocolesc 
ele! 

Am reuşit să dau cu spatele şi să mă întorc pe sensul meu de mers. 

La prima inspecţie, nu stăteam prea bine. Radiatorul curgea şi palele 
de la ventilator atingeau ceva. Am făcut rost de niște bidoane cu apă şi, pe 
măsură ce creştea temperatura la motor, completam apa din radiator. 

Am ajuns la locul de antrenament, în pădure. O cabană modestă era 
singura clădire din împrejurimi. Mă aşteptam să începem lecţiile, dar nu s-a 
întâmplat aşa. Un camion de asistenţă ne aştepta acolo, iar băieţii din echipă 
s-au apucat să studieze daunele. În cele din urmă, au adus o volă. De dinții 
de la cupă au legat o șufă, iar cu aceasta, botul de la Subaru, care era câș. 
Au tras de volă până ce botul s-a aliniat cât de cât. Au schimbat radiatorul 
cu unul de curse și mi-au adus din camion cauciucuri speciale de zăpadă, cu 
crampoane. Nu mai mersesem niciodată cu asemenea cauciucuri. 

După ce au pregătit Subaru-ul, m-am aşteptat să pomim. 

— Încă nu începem. Este 9 45. La ora 10 pornim motorul, a spus, 
calm, Yarko. 

— De ce la 10? l-am întrebat uimit. 

— Nu este voie să facem zgomot înainte de ora 10. Nici după ora 17. 

— Cine nu ne dă voie? 

— Vecinii, îi deranjăm. 

— Care vecini? Nu e nimeni. 

— Nu se văd, dar sunt la câţiva kilometri și se aud motoarele 
mașinilor de curse. 

La 10 şi un minut, Yarko a pornit motorul Subaru-ului, să se 
încălzească. Mi-a arătat traseul, a pornit el, apoi şi eu. Modul în care 


conducea mă lăsa fără aer. Marius, care s-a dat și el în dreapta 
finlandezului, mi-a spus după aceea: 

- Mie mi-e ruşine. Pe lângă Yarko, nu ştiu să conduc! 

Mi-a venit rândul şi mie. Am crescut ritmul treptat până la un 
moment dat, când mi-a fugit spatele și m-am trezit cu botul într-un mal de 
zăpadă. Am încercat să dau înapoi, bazându-mă pe tracţiunea pe toate roțile. 

— Stai liniştit, că nu o mai scoţi aşa. A rămas suspendată. 

A dat un telefon şi a apărut aceeași volă care ne ajutase să îndreptăm 
botul mașinii. A fost floare la ureche să ne scoată din zăpadă. 

Circuitul era situat parte în pădure, parte în câmp. Cabana avea pe 
pereţi zeci de fotografii cu piloți campioni, care se antrenaseră în trecut aici. 

Yarko mi-a arătat ce am de făcut şi m-a lăsat singur. Timpul trecea 
repede. Mă opream pentru un ceai sau cafea şi benzină şi mă întorceam la 
antrenament. 

— Nu mai sări! O să-ţi laşi motorul pe aici. Nu ai amortizoare de 
curse. 

— Şi ce să fac? 

— Frânează înainte de săritoare. Oricum, nu capeţi mai multă viteză 
în aer. Săritul e numai pentru spectacol, viteză prinzi doar dacă eşti cu roțile 
pe sol, mi-a mai spus el. 

Mă străduiam să-mi îmbunătăţesc timpii, deşi mi se părea aiurea să 
mă tot învârt pe circuit. La un moment dat, am învăţat virajele și trebuia 
doar să ajustez frânarea și să cresc viteza de intrare în viraj. 

Am mai făcut câteva ture. La un moment dat, am văzut, în lumina 
înserării, un cap de dragon ieşind într-un loc pe l-aş putea numi centrul 
circuitului. Îl enervase uruitul motorului meu. Din cauza dragonilor se 
stricau mașinile sau săreau piloţii afară. Făceau tot ce puteau ca să scape de 
uruitul motoarelor! Avea șapte capete! L-am luat şi am plecat spre cabană. 

— Gata? m-a întrebat surprins Yarko. 

— Da, i-am răspuns. 

Dragonul a fost cel care mi-a adus cele șapte cupițe din raliuri şi 
VTM-urile mele. Îl ţineam ascuns într-o lampă a lui Aladin, primită cadou 
la cabinet, de unde îl scoteam doar la raliu și când îi dădeam de mâncare. 


Dragonii sportului 


Nimic nu-mi displăcea mai mult decât antrenamentul de dimineaţă. 
Trebuia să mă trezesc cu noaptea-n cap, să-mi beau cafeaua şi să plec prin 
frig la antrenament. Și să mă antrenez tot în frig. Nici nu se încălzea mașina 
bine până ajungeam la stadion la Dinamo. Aici, în Groapă, am crescut, aici 
m-a adus tatăl meu de mic, să practic judo şi apoi înot. Pe stadionul ăsta am 
urmărit, împreună cu tata, meciurile de fotbal... Aici era parte din copilăria 
mea. 

Acum, la peste 40 de ani, mă întorsesem la sport, ca să studiez 
antrenamentul campionilor. Exista ceva care îi unea pe cei ce deveneau 
campioni, indiferent de sport. Aveau toți un numitor comun, iar eu doream 
să-l aflu. Era destul de târziu pentru mine, ca sportiv, dar nu în postură de 
cercetător. 

Pe stadion eram doar trei, maistrul Miţi, campionul de box Viorel 
Simion şi eu. Era cam pustiu. Alergasem pe Stadionul Naţional și fusese 
plin de atleți, dar şi de oameni obișnuiți, care făceau sport de întreținere, fie 
vară, fie iarnă. De ce aici, pe stadionul Dinamo, era pustiu? 

Antrenorul meu m-a luat extrem de încet și mă plictiseam îngrozitor. 
Să faci lansate sau sprinturi cu 30 sau 40% din capacitate este destul de 
plictisitor. Dar înţelesesem de ce. Corpul trebuia antrenat să reziste la forța 
la care era supus. Aveam puterea interioară, dar nu şi ligamentele și muşchii 
formaţi pentru asta. 

Făceam lansate, apoi rezistenţă, sprinturi, pe urmă iar rezistenţă... 
Aveam destul timp să mă gândesc între timp. Folosind doar o parte din 
capacitatea corpului, mintea îmi era liberă. Și atunci am simţit cum mi se 
modifică parametrii... După sprinturi şi lansate îmi sporea viteza, ducând, în 
cele din urmă, la creşterea rezistenței la efort şi a vitezei de reacţie. Mai 
greu, dar am început să rezist la efort. Drăguţ a fost când am început să 
depășesc valori pe care le aveam la 18-20 de ani! Am înțeles cât de 
importante sunt cunoaşterea şi spiritul în sport. Trecusem de antrenamentele 
din Thailanda și ajunsesem să mă antreneze maistrul. Ciudat, vrusesem mai 
demult să merg la el. Îl văzusem antrenându-i pe alţii, dar nu ajunsesem la 


el. Parcă ne despărțea o barieră. Aveau să treacă ani de zile până s-o 
depășesc şi să-l pot aborda. 

În ziua despre care vorbesc, era iarnă şi eram singuri pe stadion. Ce 
naiba se întâmpla? M-am decis să descopăr cauza și mi-a venit în minte un 
episod petrecut cu ani în urmă, pe când mă antrenam cu un amic. Aveam un 
prieten cu care începusem să învăţ boxul. Interesant este că, pe cât era de 
mare Costică (avea peste 100 de kg!), pe atât de bun și grijuliu era cu 
ceilalți. Atât de atent, încât toţi antrenorii de box îl lăsau să facă sparing cu 
copiii! Îi provoca la luptă, având însă grijă să nu-i lovească, iar ei, luptând 
cu el, căpătau încredere în forțele proprii. 

După antrenament, mergeam la piscină, apoi la restaurantul de lângă 
bazin, să mâncăm și să bem un pahar de vin sau bere. Într-o seară, pe când 
aşteptam mâncarea, îi aveam lângă noi pe fotbaliştii de la echipa mare. Era 
cam liniște. Nu mai câştigaseră niciun meci de vreo 11 etape! La un 
moment dat, îl aud pe amicul meu spunând supărat: 

-— Băi, Florine, mai dați, măi, şi voi un gol, că nu ne mai vine să 
venim pe stadion... 

Fotbaliştii şi-au băgat capul între urechi, fără să scoată un cuvânt. 
Cum eram aşezat în lateral față de masa lor, am văzut ce se întâmpla cu ei. 
Erau legaţi de picioare cu niște coarde energetice. N-aveau nicio șansă să 
joace așa. N-am avut voie să îi dezleg. Probabil li se dădea o lecţie și lor, și 
patronilor clubului. 

M-am gândit să verific ce se întâmplă în Groapă, cum fusese poreclit 
stadionul Dinamo. Și am verificat. Din păcate, unii nu se rezumă doar la 
sport, ci încearcă să câştige prin multe alte metode. În loc să se ocupe să-și 
crească performanţele sportive, îi sabotează pe ceilalți. De data asta, în 
spate erau popii. Legaseră stadionul ca să nu mai vină lumea la meci, apoi, 
ca să nu se mai antreneze echipa... era legat dragonul locului! 

Evident, nu făceau asta din motive personale. Fuseseră plătiți. De 
unul care umbla cu geanta cu bani prin Athos. Ajuns acasă, am dezlegat tot 
ce-am putut și rezultatele s-au simţit imediat. Rând pe rând, loturile de la 
club au început să se antreneze pe stadion. Cel puţin nu mai eram singuri. 


Orice pistă de pe un stadion se comportă ca o poartă către pământ. Cu 
cât mai mulți oameni se antrenează sau participă la o competiţie, ca sportivi 
sau simpli spectatori, cu atât se deschide mai mult poarta spre dimensiunea 
inferioară şi de acolo vin dragonii. 

Mă uitam la sportivii de-afară, la fotbalişti, şi mă întrebam ce-i 
deosebesc de ai noştri. Spectatorii, antrenamentele serioase, încărcarea din 
ei și banii, evident... 

E frustrant să nu ai voie să dezlegi când ai cunoaşterea necesară s-o 
faci şi pare a fi spre binele tuturor. Totuşi... 


Dragonii banilor/ bogăției 

Factura de la firma care îmi dădea piese pentru mașina de curse era 
destul de mare. Aveam un contract de publicitate bunicel, care îmi asigura 
un confort financiar pentru raliu. Îmi sună telefonul. Răspund şi îl recunosc 
pe tipul de la firma de piese Motorsport. Mi-a spus că o parte din factură 
trebuia plătită până la o anume dată... 

Am închis. O durere groaznică îmi cuprinse capul. „Ce puii mei?” De 
unde venea ăsta? Era un dragon mare, nu foarte agresiv (nu-mi venea să 
muşc de gât pe nimeni). Mă pregăteam să-i dau una, când îngerul meu 
păzitor îmi strigă să nu-l lovesc. „Cercetează-l !” mi-a spus în minte. 

Am început să-l întreb diverse lucruri şi am aflat că avea rolul să 
aducă bani celui pe care-l slujea. Interesant este că nu forța omul să 
plătească, din contră, îl ajuta şi făcea în aşa fel încât să obţină banii ca să 
poată plăti facturile! 


Dragonul de aur 


Avusesem curs la Craiova. Nu ştiu de ce, dar am simţit nevoia să 
merg acolo, la mănăstirea Tismana. Când am ajuns, mănăstirea era în 
reconstrucţie. L-am descoperit pe Sfântul Nicodim. El ne chemase. Avea 
peştera pe versant şi voia să fie înmormântat acolo. Era un loc potrivit, iar 
el fusese un om bun. Am simţit că-și dorește să ajute oamenii și că pentru 


asta are nevoie de putere, aşa că am luat dragonii din acel loc, care erau 
pregătiţi, i-am transformat și i-am dat puterea înapoi. Nu ajungeai la un 
Sfânt dacă nu voia el. Surpriza mea însă a fost alta și aveam să o descopăr 
curând. La intrarea în mănăstire, în dreapta, era o peşteră unde, pe vremuri, 
se ținuse tezaurul României. Vreo 220 de tone de aur fuseseră păstrate 
acolo. Ştiam că nu e întâmplător ca o peşteră să fie folosită într-un anume 
scop, că există o rezonanţă între loc și activitatea din el. 

Intrarea în peșteră fusese aranjată modern de Banca Naţională a 
României. Pe pereţi era scrisă istoria tezaurului care se perindase pe acolo. 
Surpriza mea a venit însă când am intrat în încăperea care se adăpostiseră 
monedele de aur. Fusese dotată cu lăzi vechi în care stătuse aurul și cu 
monede galbene de toate mărimile. Ceea ce mă frapa însă era ce simţeam. 
Spiritul locului, dragonul. Unul mare și galben, care iubea aurul şi banii! 
Chiar dacă aurul nu mai era, dragonul rămăsese. 

— Pentru el te-am chemat! mi-a spus Sfântul. Îi ajunge de când stă 
legat aici, în peştera asta! Te-am chemat ca să-i dai drumul. 

Numai că dragonul era foarte mare! Am înţeles că nimeni nu poate 
lua decât dragonii pe care îi merită şi că sunt destul pentru toți, deocamdată. 
Cei care voiau să se transforme și să plece erau vreo 20... În plus, 
mâncasem de dimineaţă, aşa că nu aveam cum să-i iau. Am făcut o poză și 
am deschis cerurile, ca să-și ia lumină. Aşa, cel puţin, aveau să fie pregătiţi 
când urma să vin după ei. 


Dragonii mâncăcioşi 

Restaurantul era plin. Situat în centrul orașului Târgu Mureș, acolo 
mergeau toți piloţii. Criza economică era în toi, totuși, mesele de lemn 
lungi, cu bănci, gemeau de meseni și abundau de bucate. Îmi luasem nişte 
coaste de porc afumate cu varză călită, roşie! O nebunie. Dar de unde toate 
astea, când lumea o ducea greu? Mâncam, dar mintea mea continua să 
gândească. Criza îi sărăcea doar pe unii, pe alţii îi îmbogăţea. În Cer, era 
liniște. Tulbure era doar atmosfera de pe pământ. Totul era îngăduit de sus, 
ca să se rearanjeze drepturile materiale! 


Atunci am căutat să înțeleg cum de era plin restaurantul. Nu din 
cauza magiei. Nu era niciun paranormal care să aibă grijă de bunul lui mers. 
Am căutat bucătarul și l-am văzut. Prin el, se manifesta dragonul locului, 
unul mare, negru, cu un burdihan cu valori mici. De aici nevoia de a 
consuma carne, mâncare bună şi combinaţia de mâncare românească cu 
ungurească. 

„Un dragon obez!” m-am amuzat. Îi plăcea să mănânce şi să gătească 
orice! 

Apropo, un restaurant nu merge dacă nu are sub el un dragon din 
acest tip, căruia să-i placă mâncarea. 


Dragoni vindecâtori 


Am găsit asemenea dragoni în locuri unde m-am aşteptat mai puţin. 
Eram în vizită la prieteni de-ai mei, în Franţa. Ne-au dus să vedem 
împrejurimile. Oraşe frumoase de munte, mănăstiri vechi, peisaje pitoreşti 
cu viță-de-vie, pășuni și vite. O regiune renumită pentru brânzeturi și vinuri. 
Nu-ţi venea să crezi, dar toamna, viile erau tăiate și legate...Regiunea Jura. 
Aici s-au descoperit primii dinozauri, de unde și denumirea de Jurasic. Am 
ajuns la o cascadă. Apa ţâșnea cu putere din stâncă... M-a uimit 
beneficitatea ei, dragonii vindecători. Un răţoi înota în apa care băltea 
deasupra cascadei. Oamenii veneau aici fără să ştie de ce... Pur și simplu ca 
să se vindece. 

Cei interesaţi de dragonii de vindecare trebuie să înveţe să-i caute 
singuri. Io, unul, de exemplu, îi găsesc acum fără să vreau. Anii trecuţi, am 
ajuns la un hotel care avea un SPA cu EBF foarte mare. Sub locul pe care 
era construită clădirea stătea un dragon de vindecare. Locul în sine era 
vindecător. Am ajuns acolo pur şi simplu căutând pe Booking. Și l-am 
descoperit doar când am simţit locul sub picioare. Dragonii te atrag ei sau te 
duci tu către ei. 

La noi în ţară, cel mai important loc cu dragoni de vindecare pe care 
l-am găsit este Peştera Ialomicioarei. EBF-ul era peste 10000 în sala mare. 
Apa care curge este vindecătoare. În Peştera Polovragi, EBF-ul nu este atât 


de mare, doar vreo 600, dar apa are proprietăţi vindecătoare. Are vreo 400. 
La fel este apa de la Mecca, are EBF-ul tot 400. Sunt şi izvoare 
vindecătoare, cum este cel la Sfântului Atanasie de pe Athos, cu EBF de 
şase sau şapte mii. Dar, sincer, nu cred că Atanasie l-a sfinţit, el doar era 
acolo. La el, la peşteră, EBF-ul era cam 1500, dar a crescut mult... 

Am fost odată la Văliug, la munte, pe lângă Reșița, dar nu m-am 
gândit să măsor şi eu beneficitatea locului. În noaptea aceea, m-a luat o 
durere de burtă care m-a ţinut trei zile. M-am gândit iniţial la magie, la 
argint viu, dar nu asta era cauza. Am descoperit apoi că mă aflam într-un 
loc foarte bun. Vila era construită pe un loc cu EBF de 900. Când ajungeau 
acolo, toţi beau până cădeau laţi, dar de fapt intrau în criză de vindecare și 
alcoolul era o formă de deschidere către lumea spirituală, ca să se curețe. 
Cum eu nu beau, la mine s-a manifestat prin deranjul de la stomac. 


Dragonii înţelepciunii 

Dacă merită să mă rog pentru ceva din această lume, atunci aceea este 
înțelepciunea, iar dacă merită să cauţi ceva, atunci aceia sunt dragonii 
înţelepciunii. 

Am coborât pe peronul din Heidelberg. Mă învăluia o căldură 
binefăcătoare şi îmi simțeam picioarele ușoare, ca şi cum aş fi călcat pe 
ceva moale. Era o senzaţie nouă pentru mine. De cele mai multe ori, energia 
oraşelor pe care le vizitam îmi tăia, pur şi simplu, picioarele, pentru că 
greşisem față de oamenii de acolo! 

Venisem pentru prima dată în orașul acesta. Cel puţin în viaţa asta. 
Sincer, înainte de a afla de conferinţa lui Dalai Lama, nici nu ştiam că există 
pe hartă. Voiam să-l întâlnesc pe Dalai Lama şi să-l cunosc personal. 
Aflasem că fusesem lama tibetan în multe din viețile mele și că mă lega 
ceva de el, dar și că am ceva de înţeles de la el. Primisem cadou de la o 
maestră de-a mea invitaţia la conferinţa lui și un loc la masă cu el la cină. 
Era suficient pentru mine. 

Drumul spre locul de cazare l-am străbătut pe jos. Nu era departe, 
doar la vreo patru kilometri până la studioul pe care mi-l închiriase un amic 


prin Airbnb, şi, cum rămăsesem cu distanţele de pe Camino, nu mi se părea 
o distanță prea lungă. Mă frapa liniștea acestui oraş, preocupat de 
învățământ de pe vremea Imperiului Roman! Râul care străbătea orașul îi 
curăța energiile și îi dădea o pace anume. Pe maluri erau amenajate terase și 
am avut ocazia să schimb câteva cuvinte cu un chelner român. Era încântat 
că trăia într-un asemenea loc. M-am plimbat, bucurându-mă de pacea aceea 
şi vorbind la telefon cu prietena mea. Regretam că nu venise și ea cu mine. 
Parcă e altfel când poţi împărtăşi ceva frumos cu o persoană pe care o 
iubeşti și care te iubeşte. Părea un colț de rai. Studenţii stăteau pe iarba de 
pe malul râului, iar pe apă, nestingherite, se plimbau lebede. 

Până şi locul unde mă cazasem era perfect. Pe o fereastră vedeam 
râul, iar pe cealaltă, Biserica Sfântului Duh din centru! Credeam că e 
catolică, dar era protestantă. Catolicii au furat de aici toată biblioteca pe 
care au dus-o la Vatican. Aproape 500 de care pline cu cărţi! 

La conferinţa lui Dalai Lama am ajuns destul de repede. Îmi plăcea 
mediul acela. Simţeam că am și io de învăţat, nu doar că îi învăţ eu pe alţii. 
Aveam locul 1 din rândul 1. În faţa mea s-a așezat o gardă de corp de 
culoare. Nu l-am luat de seamă decât prin prisma faptului că fusesem gardă 
de corp şi ştiam câte ceva despre asta. Era un profi. Pe gărzile de corp mai 
degrabă le simţi decât le știi. E vorba de atitudine, de relaxarea imprimată 
de obişnuinţa de-a face munca asta, combinată cu concentrarea specifică. 
Simţeam că bărbatul respectiv cu asta se ocupă. Cum, necum, s-a așezat 
exact în faţa mea. 

A început conferința. La un moment dat, am simţit o energie de 
vibrație mai joasă, emisă de negru, care se întindea către sală. Nu am o 
problemă cu asta. Există paranormali care fac protecție psi pentru 
personalităţi, dar era prea intruzivă pentru mine. Am deschis cerurile, cu 
intenţia să-l trosnesc. „Nuuu!” am auzit în cap clar gândul bătrânului lama. 
„Ok”, mi-am zis. Și din cer am dat drumul la trei cilindri de lumină, care l- 
au încercuit și i-au blocat emisia. A stat aşa toată conferinţa. „Ce putere ai?” 
am auzit gândul bătrânului. „Stai să vezi” i-am răspuns. 

Cât fusesem prin oraş, vizitasem campusul universitar. Am întâlnit 
străzi cu numele de „Matematică? sau „Fizică”, iar clădirile erau 


numerotate în stilul specific german, precum tancurile sau submarinele în 
Al Doilea Război Mondial. Cât mă plimbasem pe acolo, verificasem 
beneficitatea locului și, în mod special, dragonul locului. Era unul feminin, 
înţelept și foarte mare şi voia să se transforme. Ea mă chemase acolo. 

Așa că, în timpul conferinţei, am deschis dimensiunile către ea, a 
venit și am dat drumul la lumină. Am creat cercurile și am început să le 
rotesc mintal. A intrat singură în cercul de lumină şi a început să se rotească 
în plan vertical, pentru a-și înghiţi coada... Era atât de mare, încât ieşea din 
clădirea unde se ţinea conferința. A durat ceva timp. Cu cât este mai mare 
dragonul, cu atât are nevoie de mai multă energie și timp ca să se 
transforme. Şi s-a transformat într-o femeie! 

„Atât am înţeles io din lumea asta până acum!”, i-am spus bătrânului 
care stătea pe gânduri, în timp ce profesorii de la universitate își expuneau 
temele. „Ţi-ar plăcea să predai aici?” m-a întrebat el. „Clar, da!” 

Mergeam pe malul râului și trecusem printr-un parc în care era o 
cantină studențească. Un împinge-tava. Dar studenţii și profesorii mâncau 
împreună la mese! Respectul era dat de cunoaștere, nu de titlu, nu de 
puterea profesorului de a da note... Iar atmosfera... Mi-am dat seama cât de 
mult îmi plăcuse facultatea. Locul îmi aducea în suflet senzațiile din 
studenţia de la Arad, de la Universitatea „Vasile Goldiș”. 

„Da, mi-ar plăcea! Chiar foarte mult! Dar nu știu dacă am voie 
Cred că îmi lipsea asta. Contactul cu mediul universitar. Îmi lipsea școala, 
facultatea. Înţelegeam de ce nu avusesem voie să-mi fac doctoratul, de ce 
ieşisem din sistemul medical, deși îmi lipsea. Nu aveam voie să dau 
socoteală nimănui, nici nu puteam să fiu integrat unui sistem. Pur și simplu, 
trebuia să fiu liber să mă manifest cum simt, să caut ce cred şi să spun ce 


[> 


vreau. 

Ulterior, de curiozitate, m-am apucat să studiez universităţile mari ale 
lumii și am descoperit la toate dragoni feminini! „Da, dar dacă un bărbat 
ajungea să-i stăpânească, devenea geniu!” am replicat în minte. 


Ierusalim. De câte ori ajungeam aici, aveam o emoție ciudată. Iniţial, 
am crezut că se datorează mormântului lui Isus. Dar m-am înșelat. Era de 


vibrație mare energia acelui loc, însă nu mă impresiona. Am descoperit că 
aveam nenumărate vieţi legate de locul respectiv şi paşii mă duseseră de 
multe ori către el. De data asta, eram interesat strict de Zidul Plângerii. De 
ceea ce mai rămăsese din Templul lui Solomon. La un moment dat, mi-am 
dat seama că lisus depășise nivelul de Lumină și vibraţie al lui Moise sau 
Solomon, dar nu reușise să înțeleagă de unde venea puterea lui Solomon. 
Fusese mult prea axat pe suflet și iubire și desconsiderase înțelepciunea, 
mintea și gândirea umană. Ba îşi dorise să dărâme Templul doar ca să-și 
arate el puterea. M-am gândit că poate trecuse peste puterea pe care 
ajunsese să o stăpânească Solomon. Dar nu era aşa! Puterea lui Solomon era 
tot acolo. ] Valul negru trimis de lisus ca să șteargă credința iudaică de pe 
faţa pământului NU reușise să învingă poporul evreu, nici să dărâme 
complet Templul! Catacombele rămăseseră şi supraviețuiseră tuturor 
războaielor duse în numele ideilor religioase pe pământul Sfânt. IISUS nu 
integrase cunoaşterea umană, nici cea a dragonilor. Nu este de mirare că, 
din frustrare, preoţii lui au ajuns să blesteme și dragonii, și celelalte ființe ce 
sălășluiesc în întuneric. E ca și cum ai blestema o pisică pentru că e neagră 
Cam la asta se rezumă înţelepciunea religiei creştine. lisus nu reușise să-i 
convingă decât pe ignoranţi. N-ar fi avut nicio şansă să propovăduiască într- 
un loc precum Tibetul sau India, unde oamenii ştiau despre reîncarnare și 
lumea spirituală din familie. lisus nu ar fi putut propovădui printre budiști 
sau yoghini. Pentru ei, moartea nu exista. Ar fi râs de el, de minunile lui şi 
de învierea lui, în Tibet! Comunitatea evreiască accesase o cunoaştere, cea 
de pe vremea lui Moise și Solomon, dar tot era departe de cea din Tibet. Nu 
reușise să-i convingă pe învățații evrei şi toată supărarea şi frustrarea lui se 
revărsaseră asupra Templului, imaginea înțelepciunii și puterii poporului 
evreu, care nu-l primise ca pe un eliberator şi Mântuitor. Și bine au făcut! 
Așa că, în căutarea înţelepciunii și puterii lui Solomon, am dat de ele 
tot acolo unde le lăsase, sub Templul din Ierusalim. Toţi dragonii învinși de 
Solomon, în toată viaţa lui, erau la locul lor. Spiritele, duhuri de toate 
tipurile, se găseau tot acolo, organizate precum o armată. De bani, de sex, 
de magie, de luptă, inclusiv de înțelepciune. Noaptea, în zona din stânga a 
templului, înţelepţii studiau cărţile sfinte; totuși, nu descopereau filonul de 


aur! Puţini dragoni plecaseră cu noii lor stăpâni. Din perspectiva mea, era 
ok. Am deschis poarta spre astral şi spre locul unde rămăsese cunoașterea 
aceea și am luat-o. Era a mea. Am lăsat 10 procente poporului evreu. Era 
mai mult decât avea nevoie ca să se înțelepţească. Până la urmă, avusese 
destul timp să înțeleagă ceva de la Solomon până acum. Dragonul pe care îl 
învinsese Solomon, cel mai mare de pe vremea aceea, avea 22 de capete, 
față de cele 12 ale dragonului învins de lisus! Şi era masculin! Asta m-a 
făcut să caut mai departe. Femela corespunzătoare lui. Și am găsit-o în 
China! J 

Îmi reamintesc ochii femeilor care ieşeau din catacombele de sub 
Templu, noaptea. Simţeam în ele un întuneric bun. Se încărcau cu dragoni 
cu beneficitate peste 40000! Nu degeaba se recunoștea că puterea spirituală 
era stăpânită mai bine de femei... lar Solomon ajunsese să convingă femeia 
prin înţelepciune și forță interioară. Din păcate, la evreii cu perciuni care se 
rugau acolo nu am văzut niciun pic din înţelepciunea lui Solomon. Cum de 
mi-am dat seama? Păi, dacă erau înţelepţi, ar fi stat acasă, nu acolo, la Zidul 
Plângerii! 


Dragonii muzicii 

Locul unde făceam terapie şi ţineam seminarii în Ploiești era casa 
memorială a compozitorului român Paul Constantinescu, iar conferințele, la 
Filarmonica din Ploieşti, care îi poartă numele. 

La un moment dat, m-am gândit că nu vin degeaba de atâta timp în 
acelaşi loc. Pur şi simplu, mă chema la el. Făcând terapie în același loc, 
deschideam Cerurile, activam energiile şi veneau spiritele superioare. La 
urma urmei, îi invocam pe Mihail, Gabriel, Rafael, arhanghelul vindecător, 
care veneau să-i ajute pe oameni. De coborârea spiritelor și energiilor 
superioare beneficiau dragonii locului și, evident, compozitorul al cărui 
suflet a rămas conectat la casă şi la ambient prin ceea ce a trăit și compus 
acolo. M-am decis să fac un experiment. Am luat dragonul cel mai mare de 
sub casă, mi-am cumpărat pian şi mi-am luat profesor de pian. Cred că au 


fost cele mai armonioase momente din viaţa mea, pe care sper că le voi 
continua la pensie. J 


Dragonii furtunilor, uraganelor, taifunurilor 
şi tornadelor 


Am cunoscut mai mulți oameni care au trecut prin furtuni: marinari, 
foşti căpitani sau secunzi de nave. 

Unul din ei mi-a venit la terapie în provincie. Îl adusese de mână sora 
lui, ca pe un copil mic. Părea că are un început de demenţă senilă. Fusese 
cât se poate de normal până într-o zi, când a luat-o razna, în sensul că ducea 
lipsă de idei! Avea un blocaj pe chakrele superioare. Erau întoarse pe dos. 
Dintr-una într-alta, mi-a povestit că a fost secund pe un vas care a intrat 
într-o furtună, iar căpitanul i-a cerut să preia comanda, fiindcă numai el 
putea să-i scoată cu viaţă din ea. Și au scăpat cu bine. Demonul pe care îl 
învinsese astfel rămăsese lângă el; fiind prea mare, nu putea intra în corp, 
dar stătea undeva deasupra lui şi îi bloca chakrele superioare. Totodată, îi 
bloca lumina, conexiunea cu Dumnezeu și, având nevoie de mult suflet, îi 
afecta creierul şi nervii. Avea o faţă lipsită de expresie, nu arăta nici 
bucurie, nici tristeţe. I l-am luat. Nu știu cum a evoluat după ce i-am făcut 
curăţare, pentru că nu l-am mai văzut la terapie. 

Al doilea era un amic de al meu, Victor, pilot de raliu. Fusesem de 
multe ori competitori și ne făcuserăm zile negre unul altuia, până ce un 
amic comun ne-a aşezat pe amândoi la aceeași masă și ne-a spus să stăm de 
vorbă. Și am vorbit. Victor colindase întreaga lume. Am stat de poveşti 
toată noaptea cu el și cu alți doi împătimiţi ai sportului cu motor. 

Printre altele, Victor ne-a vorbit despre experienţele sale de pe 
Amazon. Una mi-a atras atenția în mod deosebit. Era vorba despre un vraci 
care vindecase un marinar mușcat de picior de un crocodil. Piciorul era 
sfârtecat și atârna doar de puţină piele. Marinarul a fost dus la vraciul care i- 
a pus la loc oasele şi mușchii, i-a învelit piciorul în frunze și i l-a legat cu 
liane. A rămas peste noapte la vraci. A doua zi, amicul meu a fost trezit din 
somn de un marinar care îl chema să vadă ceva. Pacientul juca fotbal pe 


țărm, în faţa vasului! Piciorul era strâmb, semnele colților de crocodil erau 
pe el, dar se putea folosi de el. 

Nu mi-a venit să cred, aşa că, după ce am ajuns acasă, m-am conectat 
mintal la bătrânul vraci. Voiam să aflu de la el secretul vindecării rănilor 
deschise. M-a întâmpinat însă o lumină caldă şi bucuroasă. Era plină de 
veselie. Bătrânul murise. L-aș fi căutat, ca să învăţ de la el. M-aș fi dus până 
la el, pe Amazon. lisus nu a lăsat nimic scris. Odată cu apostolii, a murit şi 
cunoaşterea lui. L-am sunat pe amicul meu și, dezamăgit, i-am spus: 

— Bătrânul vraci a murit. 

— Păi, ce credeai, pe Amazon am fost acum vreo 20 ani! Era bătrân de 
pe atunci! 

Ceea ce îl făcea special pe amicul meu era puterea sa interioară. 
Fusese capabil să conducă un Ford WRC cu multe sute de cai, parcă vreo 
700, şi îi impresionase și pe piloţii cu experiență. Trecuse printr-un ciclon și 
scăpase cu viaţă. Salvase vasul şi echipajul, deşi procedase exact invers 
decât în manualul pe care orice căpitan de vas îl are în dotare și care dă 
soluţii pentru situaţii de urgenţă. În manual scria că trebuie să ieși tangent la 
ciclon în sensul de rotaţie, dar ieşise în sens invers! S-a dus la marina 
engleză, să rectifice eroarea. 

Ceea ce s-a întâmplat a fost că a învins ciclonul și a luat demonul 
respectiv. Odată învins, acesta a rămas lângă el și i-a complicat foarte mult 
viața. Este adevărat că, odată cu asta, creșteau puterea interioară și 
capacitatea de a-i influenţa pe ceilalţi, deci puterea lui asupra mulţimii. Asta 
o spun pentru că preşedintele Băsescu a fost acuzat, la un moment dat, de 
un popă ortodox, aşa-zis văzător cu duhul, că este ajutat de demoni și s-a 
vândut lor. Nu mă poate acuza nimeni că iau apărarea fostului preşedinte, 
aşa că pot spune acestea liniştit. Faptul că trecuse, la rândul lui, prin furtuni, 
că scăpase cu viaţă din ele și el, şi echipajul, l-a ajutat să treacă peste doi 
demoni mari. Asta i-a dat forța interioară să ajungă unde a ajuns, evident, 
cu acordul lui Dumnezeu. Drăguţ este că Victor şi Băse erau amici. Poate 
nu întâmplător Victor avea vila la Neptun, lângă cea a preşedintelui! 

În concluzie, a scăpa cu viaţă dintr-o furtună te face s-o învingi, iar 
demonul care a fost învins rămâne să slujească pe învingător. Doar că 


această încărcătură energetică negativă făcea ca amicul meu să defecteze 
orice maşină care avea computer de bord, spre disperarea inginerilor lui de 
cursă! J 

Potolirea furtunii de către lisus nu este o minune; înseamnă doar că a 
trecut peste demon care a ascultat de porunca lui, şi asta pentru că lisus fie 
l-a învins, fie a trecut peste un demon mai mare. 


De la un timp, îmi vin la cabinet oameni care, la nivel de sine, au 
dragoni. Sunt foști maeștri de arte marţiale care au atins un anumit nivel de 
luptă. Au trecut peste puterea unui asemenea dragon. La naștere, își reiau 
viața de unde au rămas. Călugării shaolin au pe antebrațe, la nivel astral, 
tigrul şi dragonul. De multe ori, au şase-șapte capete și o putere interioară 
mare. 


Dragonii de apă 

Trebuie să fiți foarte atenţi, pentru că, în momentul în care începi să 
ai inundaţii, să se spargă ţevi, este prezent un dragon de apă. Ce faci? ÎL iei, 
îl legi, îl trimiţi într-un lac. A ajuns din greșeală la tine, prin canalizare, și 
are nevoie de apă. Ce să facă? Sparge tot, numai să crească volumul de apă, 
ca să stea şi să se joace în ea. 

Eram la un parc acvatic. Îmi plac jocurile de apă și, chiar dacă am 
peste 50 de ani, tot mi se pare frumos să mă joc în apă. Parcul avea 
trambuline, o stâncă artificială de unde puteai sări de la nouă metri, mai 
multe distracţii. Obişnuit cu ele, m-am dus pe cea mai înaltă trambulină. M- 
au pus să sar, iniţial, cu picioarele înainte. Cum sunt greu, am sărit de m-am 
plictisit în sus, dar nu m-am răsucit deloc, deşi mi-am ţinut bărbia în piept. 
Am căzut ca o plăcintă, pe spate. Am rămas fără aer. Doi salvamari au sărit 
să mă ajute, dar le-am spus că sunt ok. Am ieşit afară din apă singur, 
analizând daunele. Aveam senzaţia că mi se desprinsese pleura de pe 
plămâni. Nu puteam s-o las așa. Am sărit din nou, cu capul înainte. De data 
asta, am sărit bine. Apoi am sărit de pe stâncă. Erau cele mai grele sărituri. 
Puțin mai târziu, m-am aşezat pe şezlong și m-am conectat la dragonul apei. 


[> 


„Ce-ai cu mine? Era să mă omori 

„Am crezut că vii să mă iei!” 

„Eşti nebun, ce ai?” 

„Aşa ai făcut şi cu alţii...” 

„E-adevărat, dar am mai crescut şi io. M-am schimbat. Îi iau pe cei 
care vor să vină cu mine, atât.” 

„Vreau doar să mă joc,” mi-a zis el. 


i-am reproșat. 


[> 


„Joacă-te şi, când vrei şi te plictiseşti, te aştept 
Mai târziu, s-a organizat un concurs pentru săritura cea mai frumoasă. 
Dragonul se juca în apă... 


Nu o mai auzisem de mult pe mama. Luat cu treburile zilnice, nici 
măcar nu o mai sunasem. Nu mi-a cerut niciodată nimic. O ajutam io din 
prisosul meu, dar îmi punea în vedere tot timpul că copiii mei sunt mai 
importanți. 

Mi-a răspuns cu o voce stinsă. 

— Ce-ai păţit? am întrebat-o. 

— Am avut numai probleme, măi, mamă. Mi s-a spart ţeava de la 
baia de serviciu săptămâna trecută, astăzi cea de la bucătărie... Numai 
necazuri am avut. Mi-au căzut două pisicuţe de la etaj şi nu înțeleg de ce, că 
nu ieşeau afară... 

— Și cum sunt? 

— Una a supravieţuit, că am avut grijă de ea, dar cealaltă de-abia 
respiră. Cred că o să moară. 

— Bine, mami, o să mă uit să văd ce e acolo. 

M-am apucat să măsor casa mamei. Era cu beneficitatea la minus. Ce 
se întâmplase? Mama se ruga zilnic, aprindea lumânări şi mergea la 
biserică. Încercam să descopăr ce anume venise acolo. Iniţial am suspectat 
că era vorba de magie. Mama avea probleme cu câteva familii de ţigani din 
bloc, pentru că hrănea pisicile maidaneze. Aveau și ei dreptate, că erau 
multe aciuiate acolo. Avea şi ea, că îi era milă de niște ființe ale lui 
Dumnezeu. Dar nu era magie, de data asta. Am descoperit că locul gemea 
de dragoni și scorpii! Nu erau trimise de nimeni, veniseră doar pentru că 


mama avea lumină. Oamenii nu înţeleg că, pe măsură ce urcă în lumină, 
atrag spiritele care au nevoie de ea, cele întunecate, și le percep ca fiind 
rele. În realitate, acestea doar încearcă să-și facă simțită prezenţa și nevoile. 
Aveau nevoie de lumină, apă și suflet. Le-am deschis dimensiunile către 
Cer. Lumina le-a permis să treacă fiecare la nivelul ei, iar celor cu valori 
mai bune, să urce în Cer și se transforme. Să-și lase pielea de dragon pe 
pământ. Transformarea lor vindeca anima şi animus, pentru că plăteau 
karma neamului respectiv. 


Am ajuns acasă. Era noapte şi abia aşteptam să fac un duş şi să mă 
culc. Apartamentul în care stăteam la vremea aceea avea două camere, iar 
bucătăria era despărțită de living printr-un glasvand. Mi-am dus bagajele în 
hol și am intrat. Apă peste tot! Curgea de la vecinul de sus pe geamul 
despărțitor, precum o cascadă amenajată special. Dacă nu mi s-ar fi umplut 
casa de apă, ar fi fost chiar frumos. 

Am urcat la vecin. Tocmai venise de la o întâlnire cu băieţii, după o 
partidă de fotbal. Era relaxat şi vesel! Io, nu. 

M-am dus, i-am spus, m-am dus, i-am spus. Băi, da” ce puii mei, ce 
se întâmplă? Aici nu-i nimic, acolo nu-i nimic. Era, mă rog, un defect de 
fabricaţie. 

Întâmplarea s-a repetat. Neglijase reparația băii de serviciu! Din 
păcate, nu era întrutotul vinovat. Primisem cadou un tablou cu un dragon de 
apă, pe care îl atârnasem pe hol. El atrăgea apa. Am renunţat cu părere de 
rău la el. 


Dragonii jocurilor de noroc 


Naşa copilului meu avea un spaţiu comercial pe două etaje. Sus, un 
magazin de haine de lux aduse din Turcia și China, care-ţi schimbau părerea 
că toate chinezismele sunt știfturi, iar jos, un magazin de electrice şi un 
spaţiu unde funcţiona o cafenea, dar fără spor... M-am așezat la o masă, 
bând o cafea şi măsurând de ce nu avea cafeneaua profit. Nu era legată, nu 
avea probleme de magie, iar barmanul și ospătarii aveau tot interesul să 


meargă, pentru că salariile erau mici în comerţ, iar ei trăiau mai mult din 
bacşişuri. Totuşi, de ce nu mergea? 

Îngerul meu: „Măsoară ce ar merge!” Încep să caut: restaurant, nu. 
Magazin alimentar, nu. Bancă, nu. La un moment dat întreb: sala de jocuri 
de noroc? DA! 

I-am spus nașei rezultatul, însă reacţia ei a fost negativă: 

— N-o să mă apuc de jocuri de noroc acum. Dacă-l închiriez, cât pot 
cere pe el? 

Măsor şi îi spun: în jur de 1.200 de euro. 

Trece în jur de o lună şi primesc un telefon. Era nașa. 

— Am închiriat spaţiul. 

— Foarte bine, i-am răspuns. 

— Ghiceşte ce va funcţiona în el. 

— Habar n-am. 

Uitasem complet ce măsurasem. 

— O agenţie de pariuri sportive! 

Fiecare loc, fiecare dragon, îşi cere activitatea compatibilă cu el. 


Dragonii lacurilor 


Noaptea se așternuse peste aeroport. Scriam la lumina becului, în 
foişorul de la postul 5 de la aeroportul Băneasa, Arta războiului PSI. Cu 
coada ochiului, am văzut că se ridică în noapte, departe, un dragon imens. 
Era frumos, verde combinat cu albastru. Am ţâșnit din corp și m-am repezit 
deasupra capului său cu sabia scoasă. I-am proptit-o în creștetul capului, 
gata să-l străpung, când, o voce ca un tunet, m-a oprit: 

„Nu, Dragoș!” 

Era vocea Tatălui Ceresc. 

„De ce?” am întrebat surprins. 

Eram absolut convins că orice dragon trebuie învins și trimis în iad! J 

„Este timpul şi dreptul lui. Pe planeta asta, ei au voie să iasă noaptea 
şi să se manifeste.” 

„Chiar dacă fac rău?” 


„Da.” 

„Și oamenii?” 

„Oamenii sunt liberi să facă ce vor, să distingă între bine şi rău.” 

Mă gândeam acum că, din cauza asta, pustnicii evitau să iasă noaptea 
din chilie sau să-i prindă noaptea pe drum. Chiar şi Antonie construise 
comunitatea de mii de pustnici astfel încât distanţa dintre chilii să le permită 
să se întoarcă la ele înainte de apusul soarelui, plus două ore de stat la 
taclale... 

„Atunci, când trebuie loviți?” 

„Ai să înţelegi,” mi-a răspuns Domnul. 

Era frumos afară. Pe geam se vedea soarele. Ne odihniserăm destul în 
noaptea precedentă. 

— Auzi, nu mă duci şi pe mine să văd unde ai copilărit tu spiritual? 
mă întrebă prietena mea. 

— La Cemica? am întrebat-o, surprins. 

Nu mă mai gândisem demult la mănăstire și nu mai fusesem acolo de 
foarte mult timp. Vorbeam cu sfântul Calinic din când în când sau, când 
ajungeam la Vâlcea, stăteam de vorbă cu el despre pacienţii pe care mi-i 
aducea la terapie. Pe undeva, mi-era rușine de el. Odată, sătul de călătorit cu 
metroul și autobuzele până la Cernica, i-am spus: „Știi ce, o să mai vin când 
o să am mașina mea, m-am săturat de frig şi de 410 ăsta!” Se pare că așa am 
şi făcut. Am uitat să mai merg acolo și am ajuns fie cu mașina altora, fie 
când mi-am luat io maşina. Dar Sfântul era bun și îngăduitor şi nu s-a 
supărat pe mine. 

Ultima oară, la terapie la Râmnicul Vâlcea, mi-a adus la cabinet un 
Înger întrupat care se simţea foarte rău. O pacientă depresivă. Nu avea 
şarpele kundalini în ea. Când i l-am adus înapoi, a căzut la pământ, 
strigând: 

— Nu mai pot! Mi-e rău! Nu mai rezist! 

Se zvârcolea pe mochetă, în mijlocul cabinetului. 

M-am dus la maeștrii mei și i-am chemat. 

— Haideţi să vedeţi ce înseamnă prostia creștin-ortodoxă. 

Pacienta următoare, care aştepta pe scaun, se albise la față. 


— Aşa se întâmplă de obicei la dumneavoastră la terapie? 

— Nu, doamnă, staţi liniștită, este o pacientă care are multă magie pe 
ea. 

Urmat de maeştrii mei, cărora le arătam cum fac terapie, m-am întors 
în cabinet. Femeia era tot la pământ, transfigurată. Am început să-i dau 
lumină vindecătoare. Plângea și striga: 

— Mă doare! 

— Ea este un înger mare, venit din Cer 10. Gândiţi-vă că lisus şi 
Trinitatea cristică sunt din 6. Femeia asta a ajuns la un popă ortodox care a 
văzut şarpele kundalini din ea și a crezut că este răul. L-a tăiat mărunt și l-a 
legat sub mănăstirea unde stă el. Cum să nu fie femeia asta depresivă? 
Trebuie să scot şarpele kundalini din ea, să-l pun pe canapeaua de terapie, 
să-l ţin cu mine cât fac terapie şi să-l cos la loc. Îi trimit făurari să-l coasă şi 
să-l vindece, că e făcut franjuri, şi mă rog Maicii să-l vindece, să-l ia sub 
ocrotirea ei. Femeia aceasta este un înger de luptă al Tatălui Ceresc, venit 
pe pământ să experimenteze feminitatea, sexualitatea feminină și altele. 

După ce i-am scos SK-ul şi l-am aşezat pe canapea, femeia și-a 
revenit ca şi cum aş fi scos-o din priză, era doar puţin ameţită. A trebuit să-l 
chemăm pe soţul ei, s-o ia cu maşina.... 


— Vreau să mergem la Cernica. Chiar n-am mai fost demult acolo. 
Mi-ar plăcea să o revăd cu tine... Sunt curios cât facem până acolo. 

Ne-am echipat și am plecat. Am ajuns foarte repede pe centură, iar de 
acolo a durat şi mai puţin până la destinaţie. Era sâmbătă și lumea mai 
stătea pe acasă. 

— Când am ajuns io aici, parcările astea nu existau, drumul era 
îngust și, dacă ploua mai mult, trecea apa lacului peste el. Acum e făcut 
frumos. Asta e boma unde s-a aşezat părintele Argatu când ne-a spus că cea 
mai importantă lege este: „Ce ţie nu-ţi place altuia nu-i face!” A mai 
întrebat o fată cum e cu reîncarnarea, dar nu ne-a răspuns. A întrebat-o 
doar: „De ce mă ispiteşti?” 

Acolo era chilia lui... Coada se întindea la drum, de-asta nu l-au iubit 
nici călugării, nici stareţul. Ziceau că din cauza lui, pentru că ajuta oameni, 


îi chinuie pe ei dracii! Starețul l-a ameninţat că nu-l îngroapă în mănăstire, 
iar el le-a spus să-l lase în chilie! J 

Pe undeva, aveau dreptate. Pe măsură ce te duci către lumină, o 
polarizezi şi în jurul tău se adună în sens contrar răul, care-i atacă și se 
manifestă prin cei din jur. Evident că îi afectează pe cei care nu-l pot duce — 
în cazul lui, pe călugării de la Cernica. Au şters orice urmă a existenţei lui 
în mănăstire. Trist. 

Îmi aminteam cu nostalgie prima exorcizare pe care am văzut-o lângă 
moaştele Sf. Calinic. 

— Cred că ar trebui să scriu despre experienţele mele de aici. Fac 
parte din viaţa mea și din devenirea mea, până la urmă. 

— Cu dragonul de aici ce s-a întâmplat? 

— Care dragon? am întrebat. 

— Cel de sub biserică... 

— Nu m-am gândit niciodată la el. 

Am scos rapid ansa, să măsor. 

— E mare și bun, gata de transformare. Dar să știi că există dragonul 
lacului, care e şi mai mare! 

Am dat drumul la lumină și am descris cercul. L-am susținut până ce 
a făcut cele trei întoarceri, apoi l-am trimis în Cer. 

— Ce faci cu el? 

— ÎL trimit în Cer, la Sfântul Calinic. Mulțumită lui am învăţat, 
mulțumită lui am scăpat cu viață la Râmnicu Vâlcea, așa că îi dau puterea 
înapoi. Știu că mă iubește şi mă ajută, pentru că a vegheat asupra mea tot 
timpul. Plus că a avut curajul să se împotrivească lui lisus și a bisericii lui și 
asta înseamnă că e special. Or, în cer e nevoie de spirite înțelepte, care au 
coloană vertebrală şi îşi apără principiile şi Adevărul. El este unul dintre 
aceştia. Vreau să-l ajut pe el şi alţi sfinți să urce deasupra nivelului cristic, 
ca să nu se mai ia decizii după nepotism spiritual. 


Mă gândesc să mai analizăm dragonii lacurilor. Io, ca spirit, sunt mic 
ca vârstă astrală, am 5.4 miliarde de ani. Sunt spirite care au peste 14 
miliarde de ani. Şarpele meu kundalini avea vreo 1,2 metri. Sunt șerpi care 


au peste 500! Evident că, fiind mic, orice dragon pe care îl întâlneam la 
vremea aceea mi se părea uriaș. Cel pe care l-am văzut prima oară, pe când 
eram student la Arad, era un pui! J Dragonii lacurilor au dimensiunea unui 
lac. Cu cât este mai mare un lac, cu atât este mai mare şi dragonul lui. 
Dragonul pe care l-am văzut în noaptea când scriam era de-a dreptul 
balaurul Lacului Herăstrău. Și, pentru că postul unde scriam se afla în 
apropierea lacului, mi-a fost uşor să-l văd deasupra, ridicându-se noaptea... 

Există balaurul de la Cernica şi, în opoziţie, îngerul gardian al lacului 
de la Cernica. Ideea nu este să lupţi și să-i învingi, ci să ajungi la o 
înţelegere cu ei. Sunt superbi, exact ca în desene animate. Cel despre care 
vorbesc era atât de mare, încât io păream a fi șoricelul Jerry pe capul 
motanului Tom! Și intenţia mea a fost să-l lovesc! | Așa fusesem crescut în 
mănăstire. Există un timp al manifestării dragonilor. Există un timp al 
luminii şi un timp al întunericului. Să ştiţi că noaptea este un timp al 
manifestării dragonilor şi demonilor. Din cauza asta, e mai greu să te rogi 
după ce apune soarele, pentru că intri în conflict cu ei. Dacă umblaţi 
noaptea, n-o să întâlniți prea mulți îngeri. Poate doar îngeri de întuneric 
întrupaţi care se mai plimbă printre demoni. Dar eu vorbesc de îngerii 
ceilalți, de lumină, care străjuiesc ziua, pentru că ei, în mod normal, trebuie 
să se ducă în cer, să se încarce cu lumină. 

Noaptea ies la suprafață duhurile întunericului și întâlneşti balauri și 
alte entități de întuneric. Așa că, dacă vreţi să întâlniți balauri mari, trebuie 
să vă duceţi pe lângă lacuri. Ziua e duhul lacului, adică îngerul apei, iar 
noaptea iese balaurul. 


KKK 


Apropo de puterea care se poate obține la nivel de sine prin diverse 
căi, aş vrea să trecem peste termenii de bine şi rău. Dacă alerg pe o pistă de 
atletism fără să mă forţez prea mult, fără să mă ard, se numeşte că fac 
încărcare. Sunt oameni care se încarcă mergând desculți pe iarbă verde, 
urcând munţii sau mergând pe bicicletă. De fapt, mă încarc cu Chi greu, 


care înseamnă energie de la nivelul dragonului. Energia aceasta este bună și 
în viaţa de zi cu zi. Dacă stăm numai la birou, Chi-ul greu se transformă în 
gândire, în creaţie, în muncă și, în timp, pierzi din energie, te devitalizezi. 
Asta afectează, cu vremea, și potenţa, care e dată de întuneric (Chi greu sau 
energie Ka). Soluţia este ca eu să mă reîncarc cu Chi-ul greu. Nu am nevoie 
în cazul în care am destulă karmic, adică oamenii cu probleme karmice au 
mai multă energie Ka. Cei care nu au o karmă grea, pentru că sunt îngeri, 
Fii de Dumnezeu care au lucrat spiritual în alte vieţi și s-au umplut de 
lumină, trebuie să se antreneze sau să găsească alte modalităţi de încărcare. 
Când ai prea multă lumină, devii aerian și nu te mai poţi conecta la 
problemele terestre, uzuale. Și nu-ţi mai e greu să te ridici spiritual, ci să 
stai pe pământ. Atunci, nevoia de a rămâne pe pământ te face să cauţi 
instinctiv dragonii şi să-i înţelegi. O să ajungeţi în anumite zone în funcţie 
de ceea ce aveţi nevoie sau vreţi să simţiţi. Să căutaţi acel ceva care vă 
lipsește. Sunt zone în care dragonii de luptă chiar sunt bunuţi, deci potriviţi 
pentru arte marţiale! Nu sunt dragoni care omoară. Depinde ce vrem să 
facem, ce vrem să devenim. Depinde de noi și de Dumnezeu. 


Dragonii locurilor 


Dragonii sunt legaţi în apă sau pământ. Sunt prizonieri, conectaţi la 
materia din care provin. Totuşi, în anumite condiţii, se pot elibera de ea și 
veni peste noi. Nu este întâmplător. De cele mai multe ori, ne caută dragoni 
pe care i-am întâlnit în alte vieți. De exemplu, dacă am avut un dragon de 
luptă, mă va trage până mă voi duce să-l întâlnesc. Dacă am folosit focul în 
diverse metode, am dat foc, am făcut una, am făcut alta, mă va trage până 
mă voi duce la el. 

Există dragonul Barcelonei. Mama îmi zice că merge la Barcelona. 
Eu n-am nicio treabă cu Barcelona. Mama se întoarce de la Barcelona. Cel 
mai tare tricou cu dragon l-am avut de la Barcelona. Și era dragonul acelui 
oraş. Mi-a plăcut foarte mult. Era pe vremea când purtam tricouri cu 
dragoni. Îl port şi acum, dar în casă. 


Ajung şi eu la Barcelona. Primul lucru, mi s-au înmuiat picioarele. 
Mi s-au tăiat. Au început să se umfle. Am greșit metroul, m-am plimbat cu 
geamantanul după mine. Mi-a fost foarte rău. La un moment dat, îmi 
amintesc că am o problemă cu dragonul orașului... 

„Ce-ai, mă, cu mine?” 

Sper că nu credeţi că în mintea mea vorbesc literar. 

„Mi-ai omorât copiii!” 

„Eu? Eşti cu capu'!” 

Așa am aflat că am fost corsar englez și mi-a plăcut. Jefuiam vasele 
spaniole, care erau leneşe şi grase. Le vedeai de la depărtare dacă erau 
grase, după cât de adânc intrau în apă. Dacă erau scufundate mai mult, 
înseamnă că erau pline cu aur. Mă uitam... E grasă asta... hai. Aveam un vas 
mic, o goeletă... Nu avea foarte multe tunuri, dar era foarte rapidă. Și astea 
erau lente și mari. Și mă duceam aşa, dintr-o parte. Eram corsar al reginei 
Angliei şi îi dădeam socoteală doar ei. Și atunci, şi acum, tot soldat eram. 
Stăteam şi mă gândeam că, totuşi, atunci eram mai bădăran. Acum, m-am 
mai cizelat. Cel puţin aşa sper. Ideea este că trebuie să te duci să-ţi ceri 
iertare de la poporul respectiv. 

Ajuns acolo, cei la care am mers, nişte oameni speciali, mi-au arătat 
oraşul. Am ajuns şi la o mănăstire. lo nu prea le am cu astea, mă plictisește 
îngrozitor să merg în biserici şi în catedrale. Toate sunt la fel. Nu vezi nimic 
nou și energia este de multe ori mai proastă ca vibraţie decât în cele în care 
ai mai fost. Și, cum făceam noi gălăgie acolo, vine taica popa, care era 
catolic, și ne spune: 

— Ssst, aici este biserica împăcării cu Spania. Aici vin toţi cei care au 
greșit față de Spania! 

Rămân fără cuvinte. Scot monede de un euro și aprind beculeţe, ca să 
încep de undeva reconcilierea mea cu poporul spaniol. Bine, este clar că 
beculeţele nu sunt suficiente. Dar am făcut altele ca să scap de supărarea lor 
pe mine și acum chiar mă așteaptă dragonul cu drag. 

Dacă vine dragonul de apă, e clar că se lasă cu inundație. Și, dacă 
omul nu ştie, trece prin aceleași situaţii, până ce aduce un popă să facă 
dezlegare. 


Dragonii piscinelor 

Îmi plăcea să scriu la piscina de la hotelul Ramada. Mă simţeam bine. 
Aici veneam cu tata în copilărie, el juca biliard sau popice şi io şi soru-mea 
înotam. Așa că, pentru mine, locul acesta a fost tot timpul unul pozitiv. Plus 
că tot în incinta hotelului ţinusem unele dintre cele mai frumoase conferinţe 
ale mele. Așa că dragonul de aici a fost printre primii care au crescut ca 
lumină interioară şi s-au transformat. 


Dragonii peșterilor 

Nu reușisem să termin nici un raliu. Avusesem şapte abandonuri. Ba 
cutia de viteze, ba trei motoare. Cert este că, după al șaptelea abandon, m- 
am gândit să mă întorc undeva. La Peștera Polovraci. Acolo am fost adus 
prima dată de un prieten, tot pilot, pe când concuram la VIM-ul de la 
Rânca. Pentru necunoscători, Viteză Traseu Montan este o cursă de mașini 
care are loc pe o porţiune de 3-5 km pe un drum de munte. Sunt mai multe 
urcări şi câștigă cine obţine timpul cel mai bun. Orice debut în 
automobilism se face prin VTM, care este considerat un bun antrenament 
pentru celelalte tipuri de curse, rally sprint sau raliu. Mă rog. Am trecut şi 
io pe acolo. Amicul meu a împrumutat o mașină ca să-mi arate ceva special 
şi aşa am ajuns la peştera unde se spune că se află Tronul lui Zamolxis. Nu 
ştiu dacă este întâmplător sau nu, dar acolo mi-am câștigat primul loc pe 
podium, la Rânca. Este adevărat că primul loc trei. Și tot acolo am simţit 
cum se deschid cerurile pentru campioni și am trăit prima bătaie cu 
șampanie! J 

Când am înţeles că este imposibil să fie întâmplător că nu reuşesc să 
termin măcar un raliu, m-am reîntors la Polovragi. Am intrat în mănăstire și 
am luat 10 lumânări, cu intenţia să aprind nouă în cruce, ca să anihilez tot 
ce era magie, și una pentru strămoșii mei. 

Când să le aprind, am auzit în minte clar de tot: „Aprinde-le invers și 
cere judecata lui Dumnezeu!” Nu mai făcusem asta niciodată și nici nu 
ştiam cum. Le-am luat, le-am descoperit fitilul la capătul opus şi le-am 


aprins în cruce. Culmea, cred că absolut neîntâmplător, era VIM la Rânca 
şi când am ajuns, maşinile erau la start. 

Nimeni nu a păţit nimic. Niciun pilot român. Seara aveam să aud că 
un pilot abandonase. I se spărsese motorul nou în campionatul mondial! Ce 
treabă aveam io cu el? Pur și simplu, avea o echipă de paranormali care 
aduna potenţialele divine ale celorlalți piloţi şi le proiecta pe el. Pierderea 
pentru ei avea să fie uriaşă, material. 


12. PUII DE DRAGON 


Nu ştiu cum apar. Aş vrea să vă pot spune că se nasc din ouă, că am 
văzut ouăle dragonilor şi cum eclozează, dar n-ar fi adevărat. O să mă mai 
uit. Cert este că am întâlnit în viaţa mea doi pui de dragon. Unul pe când 
aveam un cabinet în nord. Era rănit. Cineva, un călugăr tibetan, probabil nu 
înţelesese ce era cu el şi-l tăiase cu sabia. Dragonul ăla pitic, bunuţ și 
iubitor... L-am luat acasă și, neștiind ce să fac, l-am pus în Ares, cățelul 
meu, pentru a creşte. A stat acolo până ce cățelul a murit de bătrâneţe. Cred 
că de-asta îi dădeam căţelului mâncare de oameni! ] Oricum, nu am simțit 
în viaţa mea iubire şi recunoştinţă mai multă de la un spirit decât am simţit 
din partea puiului acestuia, pentru că l-am salvat și l-am luat cu mine. 

Pe al doilea pui l-am luat cumva după ce ne-am întors de la 
Auschwitz. 

— Auzi? Poate c-ar trebui să-l crești... mi-a spus prietena mea la vreo 
săptămână de la întoarcerea din Polonia, unde fusesem să vizităm celebrul 
lagăr de exterminare. Dădeam lumină dragonilor mei şi m-am trezit în faţă 
cu un dragon mic galben. Am zis că mi se pare. A doua zi, când făceam la 
fel, mi-a apărut din nou. 

Ne trezisem şi deodată am simțit o presiune pe cap. Era dragonul mic 
şi galben. 

„Ce vrei?” 

„Să cresc. Mi-e foame...” 

„Lo nu mănânc dimineaţa... Am nevoie să mă încarc de lumină, ca să 
vă dau şi vouă. 

„Poţi să mănânci ceva uşor...” 
„Și ce ai vrea să mănânci?” 


Am deschis frigiderul, decis să mănânc orice ar vrea. L-am închis la 
loc. Nu-i plăcea nimic de acolo. Nici salamuri, nici mezeluri, nici brânză, 
nici roşii, nici alte legume. 

M-am îndreptat către pungile de hârtie în care ţineam pâinea pe care 
o luasem cu o seară înainte, am rupt un colţ şi am început să-l mănânc cu 
poftă. „Ce bună e pâinea neagră!” mi-a spus cu satisfacţie. Și mie îmi 
plăcea pâinea goală! Mâncasem toată copilăria, de-i speriasem pe ai mei că 
nu mâncam acasă. Doar că eu prăjeam pâine cu copiii la foc şi eram sătul. 


[> 


13. SARMIZEGETUSA REGIA 


Era prima dată când ajungeam la Costeşti. Bătrânii preoţi daci nu m- 
au primit mult timp la ei. Îi înţelegeam. La urma urmei, fusesem un 
cotropitor şi le dărâmasem lumea. Cucerirea Daciei, cu tot ce a însemnat ea, 
omorârea dacilor, luarea cu japca a femeilor, distrugerea localităţilor, 
trimiterea celor rămași în viaţă în sclavie sau ca gladiatori — am fost și eu 
printre cei care au făcut toate acestea, aveau de ce să fie supăraţi pe mine. 
Mie îmi era mai dragă Sarmizegetusa Ulpia decât Costeştiul. Când am ajuns 
prima dată acolo, m-am odihnit mai bine ca niciodată. Eram licean şi 
coborâsem din Retezat. Un milițian ne-a arătat unde să ne ridicăm cortul și 
ne-am trezit a doua zi într-o livadă, scăldaţi de soare. Mersesem la cetate 
seara şi mi se deschisese sufletul, dar pe vremea aceea nu știam de ce. 
Aveam să înţeleg mult mai târziu de ce îmi ştiam casa, locul unde dormeam, 
locul de vatră unde mă uitam la foc iarna. Valea unde era Sarmisegetusa 
Ulpia îmi bucura sufletul de fiecare dată când treceam pe-acolo. După 
campaniile de luptă, odihna iernii de acolo fusese o binecuvântare. De 
plictiseală, construisem arena. Dar nici asta nu era cea mai drăguță faptă a 
vieţii mele. Dacia nu semăna cu ţările din Africa... urșii, lupii, câinii 
ciobănești aruncaţi în arenă nu ofereau un spectacol asemănător cu leii sau 
tigrii şi gladiatorii. Da, am făcut multe prostii în vieţile mele. Dar nu le 
regret pe niciuna. Prin ele am devenit ceea ce sunt acum și datorită lor sunt 
bun în ceea ce fac. 


Drumul era închis, pentru a aduna ce lăsase în urmă iarna. Oameni și 
maşini curăţau albia de bolovani și copaci căzuţi. Mi se părea greu să ajung 
pe jos până sus. Totuși, ceva precum o rază trasoare mă trăgea spre cetate. 


Am ajuns sus. Era un portal de vibraţie înaltă, deschis în cadranul 
solar. Dragonii erau mari şi buni. Aici era leagănul civilizaţiei europene. De 
aici plecasem ultima dată. 

Am început să măsurăm radiestezic diversele locuri. 

— Îmi tot vine în minte ,„ Cristos a înviat din morţi, cu moartea pe 
moarte călcând!” 

— Ete, na! 

— Vorbesc serios. Nu am chestii din astea şi Paștele este peste câteva 
luni. Oare de ce? 

— Stai că vedem imediat, am spus. 

Am verificat câţi oameni făcuseră asta. Doi. Preoţi ortodocși. 
Descoperiseră portalul pe unde comunica lumea asta cu cea de dincolo și 
bătrânii neamului acestuia şi că oamenii veneau aici să se încarce. Mă rog, 
cei care erau acceptați şi chemaţi de bătrâni. Și atunci de ce au vrut să-l 
închidă? Creştinismul a încercat să şteargă tot ce-a însemnat credința veche 
a dacilor. Să supună totul lui lisus. Clar, preoţii daci nu erau de acord cu 
asta. Rămăseseră disidenţi printre ei şi în viaţă, şi în lumea de dincolo. 
Creștinismul s-a transformat într-o mare minciună, apărată de preoții 
ortodocşi cu vehemenţă. Aşa că s-au străduit să supună tot lui lisus. 


14. COLOANA INFINITULUI ȘI 
DRAGONII 


Am dormit de multe ori în camera unui hotel situat exact pe axa 
imaginată de Brâncuşi și vreau să spun că am avut un somn odihnitor. Linia 
aceea trecea exact prin camera unde stăteam când ajungeam la Târgu Jiu. 

Coloana infinitului, văzută de departe, nu părea cine știe ce. Totuşi, 
pe măsură ce te apropiai de ea, începeai să o vezi altfel, devenea 
impresionantă. Aflată în parcul de la intrarea dinspre Bucureşti în oraşul 
Târgu Jiu, avusesem deseori ocazia să o vizitez. Mai ales că maestra mea, 
cea care îmi organiza cursurile, insista de fiecare dată să mergem pe axa de 
la coloană, pe la biserică, Poarta Sărutului și apoi spre Masa Tăcerii. Tot 
sistemul arăta precum un amplificator de energie și simplul fapt de a merge 
pe această axă te curăța și te energiza. Acum, că aveam ca sistem de 
verificare radiestezia, vedeam totul altfel. Nu știu dacă portalul a existat 
înainte de operele lui Brâncuși, însă tot ansamblu de sculpturi forma un 
dispozitiv care prelua lumina prin antenă, o amplifica prin biserică și 
celelalte opere de artă și deschidea un portal către cerurile superioare. 

Interesantă mi se părea coloana alcătuita din 16 corpuri, mai ales că 
fiecare corp era format, la rândul lui, din două trunchiuri de piramidă cu 
latura mare de 1,6 m și cea mică de 80 cm. Piramidele au capacitatea de a 
crea la baza lor o cruce cu aripile cât de trei ori baza piramidei. Astfel, se 
formează cruci de 2,4 m în zonele mai înguste și de 4,8 m în zonele unde 
laturile trunchiurilor de piramidă sunt mai mari! 

Coloanei infinitului i se mai spunea Stâlpul Cerului, dar cred că mai 
corect ar fi Calea către Cer! Şi asta pentru că acele cruci ce se formează 


deschid porţi şi creează o scară către cer pentru spiritele care vor, pot şi 
trebuie să urce pe ea! 

Ce se întâmplă, de fapt, când se formează și creşte un asemenea 
portal? Se intensifică beneficitatea locului. Portalul atrage entitățile de 
vibraţie mare şi le sileşte pe restul fie să se îndepărteze, fie să crească în 
vibraţie. În parcul de lângă Coloana infinitului vin entităţile care sunt 
pregătite de plecare, dar și coboară cele care vor să viziteze pământul! | Din 
perspectiva dragonilor care sunt acolo și vin către portal, ea formează o 
poartă și, totodată, amplifică energia. E doar o supoziţie, dar cred că 
Brâncuși şi-a dat seama că sunt mai multe dimensiuni și ceruri și a creat o 
cale și de coborâre a îngerilor pe pământ, dar și de urcare a dragonilor către 
cer... Cert este că locul era plin de entităţi gata de plecare către Dumnezeul 
Tată. 


15. DRAGONII ȘI PIETRELE 
PREŢIOASE 


Pietrele preţioase sunt formate din particule, informaţie, energie și 
spirit, ca absolut orice alt lucru. Ce le face însă atât de speciale? Ele 
reprezintă calităţile și însuşirile dragonilor. Hainele îngerilor erau 
împodobite cu pietre preţioase care reprezentau darurile divine ale fiecăruia 
dintre ei. Odată cu căderea îngerilor, aceste daruri s-au transformat în pietre 
preţioase. Diamantul reprezenta puterea. Regii purtau coroane care erau, în 
realitate, grile de cristale ce amplificau puterea celui care le purta. Fiecare 
cristal îl conectează la dragonul lui pe cel care îl are şi îi dă puterea lui. 
Problema este că, dacă nu poţi stăpâni dragonul pietrei, te va stăpâni el pe 
tine. 

Excursiile cu grupul în Israel erau interesante. Mă întrebam de ce 
evreii insistau ca grupurile de turiști care ajungeau la mormântul sfânt să 
treacă și pe la fabricile de diamante. De ce să trecem noi, niște pârliţi, după 
părerea mea la vremea aceea, pe la fabrici de diamante? m-am întrebat. 
Răspunsul nu a întârziat să apară. Printre noi erau câţiva care și-au permis 
să-şi ia pietricele. Dar nu asta conta, ci faptul că, odată plecaţi de acolo, am 
descoperit că unii au rămas fără suflet. Pur și simplu, pentru că le plăcuse o 
bijuterie, îşi pierdeau până la 30% din suflet! Mie nu mi s-a întâmplat 
nimic, pentru că pietrele şi aurul nu mă atrăgeau deloc. Nu le-am adus 
sufletele înapoi tuturor, ci doar celor cu care eram atunci. Nu ştiu dacă se 
făcea conştient lucrul ăsta sau doar pentru că se ivea posibilitatea ca fiecare 
să cumpere câte ceva. 

Sunt importante pietrele preţioase. Da. E bine să le ai? Da. Sunt 
folositoare? Da. Aș putea spune că energia amplificată de un diamant este 


cu totul alta decât a unui cristal de cuarţ. Există o diferență de un carat la 7 
kg de cristal de cuarţ! Evident că puterea diamantului este net superioară. 

În perspectivă, toată puterea pietrelor se înclină în faţa spiritului, dar 
până ajungi acolo te poţi folosi de capacităţile cristalelor ca de niște cârje 
pentru vindecarea celorlalți și autodeterminare. 


16. CULORILE DRAGONILOR 


Dragonii au toate culorile. Cei sexuali sunt roşii, cei agresivi, de 
luptă, negri. Unii sunt cu maro, alţii cu verde. Depinde. Dragonii de terapie 
sunt albi sau violet, cei de bani, aurii. Există dragoni într-o singură culoare, 
dar sunt foarte rari. Majoritatea au mai multe. 

Însuşirile şi culorile dragonilor sunt ca şi aurele oamenilor, adică în 
strânsă legătură cu preocupările lor, iar caracteristicile lor sunt aceleași de 
pe fișa psi a oamenilor sau îngerilor, dar cu alte valori. Deci dragonii au 
DH-ul de la minus la plus, iar EBF-ul de la minus la plus mii. Demonii 
înseamnă altceva. Ei sunt entități care au trecut prin trup şi au ales să fie 
demoni. În momentul în care se naște o entitate, are două opţiuni: se 
transformă în înger sau în demon. Dragonii sunt îngerii căzuţi care nu au 
noţiunea de bine şi rău și nu au trecut prin durerea şi evoluţia cărnii. 
Demonii, ăia cu coarne, coadă sau mai ştiu eu ce, au trecut prin carne şi au 
ales să fie răi. Sunt două lucruri total diferite. 

Există dragoni care au fost întrupaţi,dar şi dragoni care nu au trăit 
niciodată. Ei își schimbă culorile în funcţie de evoluţie, dar își păstrează 
tentele iniţiale ale aptitudinilor și însuşirilor lor. Cu cât sunt mai evoluaţi, cu 
atât se apropie mai mult de culorile de vibraţie mare ale curcubeului. 


17. DREPIURILE DRAGONILOR 


Aici vorbesc din perspectiva unuia care a rănit demoni și dragoni, a 
tăiat aripile de pe umerii îngerilor şi a făcut multe altele. În medicină, ni se 
spunea de o mie de ori: primum non nocere! “Totuşi, la un moment dat ţi se 
pare că eşti îndreptăţit să pedepsești răul 


fără să-ţi dai seama că prin asta faci un alt 
rău. A trebuit să trec prin psihanaliză ca să înţeleg că 


a răni pe oricine, chiar şi răul, chiar și un criminal, pedofil sau violator, este 
greşit, nu te face mai bun și este o problemă a ta, personală. Plus că există o 
comparaţie foarte simplă, care ne poate deschide mintea. 


Dacă avem pe cineva drag, părinte, 


iubit, soţ, copil sau frate care dintr-o dată ia razna și începe să facă rău, 
ajunge la puşcărie sau la ospiciu, ce facem? Nu-l mai iubim? Il abandonăm? 
Sau facem TOT ce putem pentru el, ca să-l ajutăm şi să-l 


reeducăm? Atunci, care sunt drepturile fratelui nostru sau ale celui pe care-l 
iubim, dar care e dus cu pluta? Aceleași cu ale noastre. Noi, cei care vedem 
bine, să zicem, suntem obligaţi să avem grijă de el, să-l ajutăm să nu facă 
rău 


altora sau lui însuși. 


Dragonii pot fi învinși, constrânși sau convinși. Ei au grade de 
inteligenţă diferite. Nu mă las călărit de dragoni, dar nici nu-i chinui. Eu nu- 
i mai privesc așa. La acest moment, consider relația cu ei precum o 


simbioză, cu alte cuvinte, permit să se manifeste într-o activitate un dragon 
căruia îi place ce face. Mă interesează 


conlucrarea cu dragonii; pentru fiecare activitate poţi să ai un dragon, o 
faţetă, o manifestare. Pe cei de luptă îi trimit să facă arte marţiale. Pe cei de 
condus îi trimit pe pistele de automobilism, pe cei de sex... mă rog. Pe cei 
de terapie îi trimit la cabinet, pentru că, în terapie, dragonii preiau energia 
negativă 


şi o transformă în lumină. Se hrănesc cu energia 


negativă, pe care o transformă. Au nevoie și de întuneric, care îi ajută să 
crească în dimensiuni, dar și de lumină, care le creşte DH-ul. Toți avem 
nevoie şi de întuneric, ca să creştem. Întunericul ne creşte umbra. Așadar, 
avem nevoie de umbră, de întuneric ca să creştem ca dimensiune, şi de 
lumină, ca să ne creştem DH-ul. Dragonii, ca şi noi, se hrănesc cu 
amândouă. Se hrănesc din terapie, se hrănesc cu mâncare, se hrănesc cu 
carne. Se hrănesc cu de toate. 


Educarea lor presupune trecerea lor prin diverse situaţii. Dacă sunt 
agresivi, să manifeste agresivitate controlat. Îi linişteşte sportul, sexul, 
păpica. Exact ca pe bebeluşi. Bebelușul, dacă dă destul din mâini, 


obosește şi adoarme. Dacă-i dai păpică, 


oboseşte și adoarme. Dragonii au aceleași drepturi ca noi, oamenii acestei 
planete. Nu e voie să-i chinuim, dar e voie să-i învingem. Eu îi înving şi pe 
cei care sunt buni, pentru că am avut surprize şi nu mai vreau altele. Îi spun: 
„Îmi pare rău, eu sunt paranoic.” Și mă înţeleg, chiar şi ăia, 


înţelepții, mă acceptă cu păsările mele din cap. 
Doar că acum îi înving în aşa fel încât să nu le fac rău. 


Creștinismul a greșit lovind dragonii, arzându-i, legându-i pe sub 
biserici, obligându-i să 


facă diverse lucruri, trimițându-i în deşert. Preoţii lui Cristos au greșit 
socotindu-se superiori și făcându-le rău în numele lui lisus. Aşa cum lisus a 
greșit acceptând chinuirea lor în numele lui Dumnezeu. Să fie clar! Nu 
există nicio diferenţă între a chinui un dragon şi a chinui un om sau un 
înger! Dacă vi se pare corect să trimiţi un dragon în pustiu, unde nu există 
nicio limită, ar trebui să fie corect să 


faci asta şi unui om. 


18. TREPTELE EVOLUȚIEI 
DRAGONILOR 


Vreau să vorbim puţin despre etapele trezirii șarpelui kundalini, 
pentru că unul dintre lucrurile pe care le aveţi de făcut este transformarea 
şarpelui kundalini și, automat, transformarea dragonului. Când aud ce se 
vorbeşte despre şarpele kundalini, mă iau cu mâinile de cap. 

Omul este cel prin care s-a întrupat șarpele kundalini (îngerul căzut 
pe vremea lui Lucifer). Stă frumos la baza coloanei vertebrale și doarme. La 
un moment dat, se trezeşte. Povesteam eu că mă jucam cu un băiat care mi- 
a tras un pumn drept la baza coloanei. S-a trezit șarpele meu, adică io. Şi, 
când s-a trezit, mi-a venit să-l strâng de gât. Trezirea lui e provocată de şoc, 
accident de mașină, magie, naștere, traumă, moartea unei persoane dragi, 
durere etc. Atunci începe să urce pe coloană, pe canalul guvernor. Pe 
măsură ce urcă, trece prin centrii energetici. La nivelul fiecărei chakre 
există o poartă şi coarde cu oamenii cu care am avut ceva de împărțit în alte 
vieţi sau în viaţa asta. Le plăteşti sau ierți și le rezolvi, ca să urci mai sus. 
Până când ieşi prin chakra 7 și apare frumos Floarea de Lotus. Asta se 
numește eliberare, pentru că șarpele este eliberat de coardele karmice. 

Când şarpele iese prin chakra coroanei, urmează întoarcerea. Intră 
prin chakra 1, îşi înghite coada de trei ori şi se transformă în om la nivel 
astral. De ce e foarte important acest lucru? Ca să înţelegeţi transformarea 
dragonilor şi a voastră. Ea se produce, de obicei, când DH-ul este peste 90, 
dar și mai devreme. Urmează ascensiunea în cerurile spirituale superioare, 
când devii maestru ascensionat. Atunci poţi alege între a muri sau a rămâne 
pe pământ, ca să ajuţi spiritele care vor, pot şi trebuie să se întoarcă la 
Dumnezeu. Devii un Bodhisattva. 


După transformare şi creşterea vibraţiei, sinele urcă în chakrele 
superioare. Trupul însă are nevoie de Chi greu, de energie Ka pentru a 
exista și atunci, în locul sinelui, vine un alt şarpe kundalini, care își începe 
la fel ascensiunea. Locul acestuia este luat de un dragon doar în momentul 
în care omul dobândeşte puterea interioară de a-l stăpâni. 

Șarpele kundalini sau dragonul nou se manifestă precum un alter ego, 
testează rezolvarea problemelor spirituale ale sinelui şi amplifică defectele 
existente ale primului. Începe evoluţia lui, care urmează aceiași paşi cu ai 
primului Sine. Prin jocul acesta se menţine sănătatea trupului, care nu ar 
exista fără câmpul 2 dat de sine, de șarpele kundalini. 

Căderea îngerilor s-a produs din cauza unui gând. Din îngeri, s-au 
transformat în șerpi, scorpii, dragoni, hidre etc. Credeţi că este obligatoriu 
ca un spirit să treacă prin materie ca să se întoarcă la Dumnezeu? Nu. Din 
moment ce căderea s-a făcut spiritual, nu se poate ca întoarcerea să se facă 
tot spiritual? Ba da. Până la urmă, există proba fizică, iar proba fizică se 
face tot prin trup. De fapt, şi voi sunteți canale ale entităţilor de întuneric 
către lumină, adică acest corp nu e al vostru. Încă n-aţi înţeles că prin corpul 
vostru se manifestă nu șapte entităţi, câte câmpuri sunt, ci miliarde de 
miliarde, pentru că există şi sublumi, și scorpii, și dragoni în voi? Doar că 
sunt mici. Sunteţi conştienţi de asta? 

Se spune că există cele cinci elemente ale corpului uman: pământ, 
apă, aer, foc, lemn, metal. Toate reprezintă entităţi. Asta înseamnă că în 
corpul nostru există toate tipurile de entităţi. Vă e clar? Aveţi mercur în 
corp? Da. Aveţi fier în corp? Da. Aveţi plumb? Da. Aveţi calciu? Da. Deci 
aveţi pietre. Noi, toţi, avem tot ce se găsește pe pământul ăsta. Avem aur? 
Avem. Avem cristale de siliciu? Avem. Apă? Avem. Aer? Ce mai e? Foc 
avem? Avem toate entităţile la nivel micro? Le avem pe toate. 

Evoluţia dragonilor întrupaţi este asemănătoare cu cea a oamenilor 
simpli și, implicit, ai șerpilor kundalini. Astfel, avem următoarele etape: 

1. trezirea spirituală — omul devine conştient de el însuși; 

2. ascensionarea — dragonul crește în vibraţie, trece prin chakre și 
urcă pe canalul central spre cap, spre coroană; 


3. eliberarea — ieşirea prin chakra coroanei, ca rezultat al rupturii 
coardelor karmice cu alți oameni; 

4. transformarea — dragonul se întoarce anterior, intră pe canalul 
central prin chakra rădăcinii, îşi înghite coada și se transformă în om; 

5. iluminarea — spiritul urcă, primeşte daruri și, de la un anumit nivel, 
se transformă în sferă de lumină; 

6. unirea cu Supraconştiinţa — purificarea spiritului face ca acesta să 
urce precum un balon până la nivelul ultim al divinității, unde se unește cu 
spiritele aidoma lui și formează Unitatea în diversitate finală. Este punctul 
terminus al spiritului, plecat la întrupare de la începutul vremurilor. 


19. UNIVERSITATEA DRAGONILOR 


„Fiţi înţelepţi ca șerpii şi blânzi ca porumbeii” 


(Matei, 10:16) 


Terra este o planetă socotită de clasă inferioară. Asta pentru că, pe 
Pământ, asemănarea dintre oameni și animale este foarte mare. Vrem, nu 
vrem, procesele de alimentaţie şi de eliminare a reziduurilor sunt similare. 
Asta dacă facem o comparaţie cu planetele care au dat naștere Dumnezeilor 
Oameni. Planetele pe care oamenii au devenit Fii de Dumnezeu au fost 
considerate mult timp superioare celei pe care trăim noi. 

Fără teama că mă repet, reiau modalităţile de constituire a planetelor. 
Părintele meu duhovnic din studenţie, Dosoftei de la Ciorogârla, îmi 
povestea că, pe planeta de unde venim noi, oamenii au ales Adevărul, 
Binele şi Ascultarea, nu ca în mitul lui Adam și al Evei, care nici măcar nu 
este al nostru. 

Am preluat un mit fals al evreilor, care nici măcar nu este al nostru. 
Mai exact, sunt planete pe care Oamenii, Dumnezeii Oameni se nasc de la 
Duhul Sfânt. Sunt mai puternici și mai presus de Iisus, cu tot mersul lui pe 
apă. Faptul că omenirea de pe Pământ a ales altfel, a făcut să mergem pe 
calea ştiinţei. Nici măcar asta nu este rău. Blamată de alte civilizaţii, planeta 
aceasta a ajuns să dea naștere unor entități capabile să acceseze 
Supraconştiinţa, adică să fie mai presus de Fiii de Dumnezeu. Mai înţelepţi 
chiar decât ei. 


Iniţial, Pământul a fost o pepinieră în care se năștea tânăra civilizaţie 
neagră. Apoi, a devenit și închisoare, prin trimiterea pe pământ, ca 
pedeapsă, a Fiilor de Dumnezeu, lăsaţi fără dumnezeire. Mai apoi, a ajuns 
casă pentru civilizațiile extraterestre, cum sunt chinezii. 

Pe scara evoluţiei spirituale, ridicarea spiritelor de pe Pământ ca 
putere și înțelepciune peste îngerii din faţa tronului a făcut ca, pe Pământ, 
Dumnezeu să trimită îngerii din cerurile superioare, ca să înveţe şi să se 
desăvârşească! 

Puţini oameni ştiu că acum, deşi pare ciudat, planeta a devenit una 
dintre cele mai bune Universităţi spirituale din Univers. 

Știu că suntem învăţaţi că planeta noastră e păcătoasă și rea. Pe de o 
parte, este adevărat; pe de alta, fără răutatea ei nu ar exista libertatea de 
decizie, nici ascensiunea celor puternici și buni. Ei folosesc răutatea ca o 
treaptă a propriei lor evoluţii spirituale. 

Pe planeta aceasta se nasc şi îngeri, și demoni, şi sfinţi, și principii 
divine şi Fii de Dumnezeu. 

Încerc să vă deschid mintea către ideea că absolut oricine este 
educabil. Nu e obligatoriu să fie educabil. Există oameni sau spirite care nu 
vor să se educe. E dreptul lor. Trebuie să le acceptaţi acest drept. Ele nu 
trebuie să se întoarcă la Dumnezeu acum. Pot s-o facă peste cinci miliarde 
de ani, după ce trăiesc pe încă două sau trei planete. E treaba lor, dreptul lor, 
de asta n-ai voie să le obligi. Ceea ce n-a înţeles creștinismul este că nu poţi 
obliga un om să se întoarcă la Dumnezeu. Întoarcerea la Dumnezeu se poate 
face doar prin şi datorită iubirii. Nu cu japca. Cu japca poţi să-l silești să 
respecte niște legi, ca să nu-i deranjeze pe alţii. Dar n-ai voie şi nu-l poţi 
obliga pe om să se întoarcă la Dumnezeu în stilul „hai că mergem cu toţii, 
încolonaţi”, că nu se poate. 


20. MEDIIAŢIA CU DRAGONUL 


PERSONAL 


Îmi imaginez un lift. Văd intrarea în el, deschid uşa și intru. Uşa se 
închide în spatele meu. Închid uşile de siguranță. În dreapta, avem un panou 
de comandă cu numere de la minus 7 la plus 10. Apăsăm pe minus unu. 
Liftul porneşte. Coboară puţin timp și se opreşte. Deschidem ușile de 
siguranță, apoi uşa și, în faţă, 


vedem dragonul nostru personal. Fiecare are un alt fel de dragon, în funcţie 
de caracteristici, misiunile personale sau puterea interioară. Ce culoare are 
al vostru? Câte capete? Câte gheare? Are aripi? 


Cum îl cheamă? De ce este supărat? Ce puteţi face pentru el, ca să fie bine? 
Invingeţi-l! Apoi, daţi-i iubire şi lumină. Vă luaţi rămas-bun şi 


intraţi înapoi în lift. Închideţi uşa, apoi uşile de siguranță. Apăsaţi pe zero. 
Liftul urcă. Atunci când se opreşte, deschideţi uşile de siguranţă, 


ieșiți din lift și, când uşa se închide în spatele vostru, deschideţi ochii. 


De ce trebuie învins dragonul personal? Pentru că altfel vă stăpâneşte 
trupul pe voi, nu voi îl stăpâniţi pe el! 

Putem face o analogie cu o mașină de raliu. Într-o astfel de maşină de 
curse sunt io, Dragoș, și îngerul meu păzitor. Iniţial, înainte de-a mă 


trezi, conduce îngerul meu păzitor. După ce mă trezesc, preiau volanul și 
conduc, iar îngerul meu este copilotul, cel care mă 


îndrumă. Dragonul este mașina mea, așa cum e trupul în lumea aceasta. 
Iubiţi-vă, respectaţi-vă şi 


îngrijiți-vă dragonul. 


21. MEDIIAŢIA INTEGRĂRII 


Câmpurile inferioare sunt cele care dau vitalitatea unui om. Corpul 
fizic are nevoie de energie Ka pentru a supraviețui. Necesitatea integrării 
apare când spiritul urcă spre Supraconștiinţă, iar corpul nu mai are acel sine 
care îl conectează la teluric. 

Ce înseamnă să integrezi un dragon și de ce trebuie să-l integrezi? Nu 
neapărat ca să contribuie la activităţile tale. Poţi să-l manifești fără să-l 
integrezi, poţi să-l manifeşti fără să fie în tine, adică poţi să-l manifeşti într- 
o situaţie, într-o acţiune, fără să fie în tine. Dacă spui: „Nu mi-ar plăcea să 
integrez orice!” înseamnă că încă te identifici cu corpul tău, înseamnă că nu 
înţelegi că trupul tău e o scară şi că, de fapt, scara asta nu e a ta. Nu știu 
dacă m-am făcut înţeles. Necesitatea integrării apare în momentul în care tu 
te-ai transformat și sinele tău se apropie de Supraconştiinţă, iar în corp 
rămâne un loc vacant. Un corp fizic nu poate să reziste cu un loc vacant. 
Oricum îţi vine un dragon sau un şarpe sau ceva ce va trebui să fie integrat. 
Fiindcă acest corp își ia vitalitatea pentru structura fizică și din vitalitatea 
unui dragon care se transformă. lar dacă nu ai șarpele kundalini, dragonul, 
pentru că sinele tău e pe undeva prin chakra 9, se distruge corpul, mori. 

Aşadar, dacă vrei să trăieşti pe planeta asta, la un moment dat va 
trebui să mai iei un locatar. 

Cum ştiu când am integrat un dragon? Simplu. Îmi apar caracteristici 
noi, lucruri pe care nu le-am avut, chiar nevoi pe care nu le aveam, de la 
cele de alimentaţie la cele sexuale, de distracţie etc. 

De exemplu, ai de făcut un anumit lucru. Dacă vrei să studiezi un 
anumit domeniu, înveţi despre el și creşti în activitatea respectivă. Când 
ajungi la o anumită limită, îți vine dragonul acelei activităţi, cum s-a 


întâmplat când am studiat eu artele marţiale. Îţi vine dragonul de luptă, care 
stă în tine până se transformă. Una dintre formele de integrare este 
mâncarea. Dragonilor lor le place carnea. Pe măsură ce mănânci carne, ei se 
integrează în corp. Creşterea vibraţiei prin rugăciune, post, muzică de 
vibraţie înaltă, sexul tantric, terapie, meditaţie etc. îl ajută să crească în 
vibraţie şi să ajungă la transformare. 

Integrarea prin alcool. Nu o recomand, dar e util de știut. Alcoolul 
deschide porțile conştiinţei. Aşa intră dragonul în voi. Odată ce a intrat, e 
mai greu de scos. Adică nu e greu, pentru ce-i care știu cum să-l scoată. 
Integrarea dragonului se face numai când știi ce să faci cu el, când ştii 
pentru ce e el. Nu integrezi orice dragon. Ideea e că, dacă bei peste măsură, 
dragonul va face, prin corpul tău, toate prostiile şi, în loc să-l stăpâneşti tu 
pe el, te va stăpâni el pe tine. Integrarea unui dragon neînvins îi va lăsa lui 
puterea şi vei face lucruri pe care nu te-ai fi așteptat vreodată să le faci. 

Să zicem că particip la raliuri și trebuie să integrez dragonul de 
condus. Atunci când vine, că vine la un moment dat, iau 50 de coniac, se 
deschid porţile şi dragonul se duce direct la nivel de chakră 2. De fapt, aşa 
se face vizualizarea la acest nivel. Numai după ce ajunge la chakra doi e în 
câmpurile tale. Deci este înăuntru, dar în învelișul câmpurilor tale. 
Problema este că integrarea se face în timp. Pe măsură ce mănânci, se 
produce unirea dintre dragon și trup. Atunci se produce integrarea. Asta 
poate să dureze zile sau chiar săptămâni. 


Integrarea dragonului 


Nu ştii niciodată ce-ţi trimite Dumnezeu la integrare. Atragi ceva cu 
care rezonezi și trebuie să afli ce anume atragi. Vin peste voi dragoni pe 
care trebuie să-i învingeți şi să-i trimiteţi într-un loc. Înainte, îi trimiteam în 
grădina Maicii Domnului. Totuşi, ei trebuie educați. Pe mine mă interesează 
să înveţe. În grădina Maicii, ea are grijă de ei, dar e un fel de dolce far 
niente. Atunci îi duc într-o dimensiune paralelă, de unde au acces la tot ce 
predau io. Pe undeva, nu e foarte frumos, pentru că e o formă de a-i sili să 
înveţe, dar asta e. În momentul în care îmi vine un dragon, întreb: „Trebuie 


să-l integrez? E voia lui Dumnezeu să-l integrez? Sau e voia lui 
Dumnezeu să-l înving şi să-l trimit la Maica sau altundeva?” Am trecut 
peste mulți dragoni. Din ăștia îi dau celor care vin la cursul de dragoni. Pe 
cei cu valori mai mari îi aduc la curs şi îi învăţ pe cursanţi cum să-i 
transforme. În general, au ajuns la un DH de peste 90, pentru că sunt bunuţi 
şi înţelepţi. Pe ăialalţi, răuţii, îi las la coadă. Pe cel care a vrut să mă omoare 
şi m-a făcut să mă rotesc cu mașina l-am pus la coadă de mai multe ori. Din 
când în când, îmi aduc aminte de el și-l trec din nou la coadă. 

Acum voi explica meditaţia integrării dragonului. 

Să vină în mâna mea stângă dragonul meu de la Dumnezeu, pe care 
trebuie să-l integrez. (Drăguţ este că vi se schimbă personalitatea, pentru că 
orice dragon are personalitatea diferită de a voastră. În momentul în care îl 
integrați, veţi avea altă personalitate). În viziunea bisericii, dragonilor sunt 
răi. De asta m-am supărat eu pe preoţi. La un moment dat, aveam un dragon 
de condus cu şapte capete. Foarte drăguţ. De viteză, de ce vreți voi. Într-o 
zi, m-a luat frica și m-am uitat după el. Era la o mănăstire la care mă 
duceam eu. Mi l-au tras și mi l-au căsăpit cu săbiile. Varză mi l-au făcut. 
„Băi, voi sunteţi proști? E bun, de condus, n-are nici un pic de agresivitate!” 
L-am trimis la Maica, să se vindece. Pe ăştia răniţi încerc să-i ajut eu, dar 
dacă nu pot şi nu pot, îi trimit la Maica. 

- Să vină în palma mea stângă dragonul de la Dumnezeu, pe care pot 
să-l integrez. (Energia vitală, știți, aia cu care dansezi, faci sex, conduci, 
înoți, faci sport, alergi, este la baza coloanei. Și, cum șarpele kundalini nu 
mai e, e gol aici, ești ca o clădire fără structură de rezistenţă. Și atunci te 
accidentezi, când aici e gol. Bun. Măsor valorile dragonului, să văd ce a 
venit. Aţi aflat? Ce culoare are? Mă interesează ce caracteristică are, ce 
însușiri.) Cine nu măsoară stă de vorbă cu el. Cine nici nu măsoară nu are 
acces la lumea de dincolo şi ar fi cazul să înceapă o viaţă spirituală ! 

- Cu lumina și iubirea Sfintei Treimi îl leg, îi înnod capetele până 
când zice că l-am învins. De unde ştiu? Măsor. Ce înseamnă că l-am învins 
20%? Că i-ai legat două capete din zece. Acestea sunt informaţii pe care le- 
am sistematizat în timp, de când am văzut primul dragon. 


L-am învins, îl iau frumos. (Acum nu-l simţiţi, că nu vine cu toată 
supărarea lui.) Și îl pun pe cap. Dacă nu reușiţi să-l stăpâniţi mai târziu, v- 
am zis, se ia un xanax, nu-i problemă. Am un amic psihiatru. 

— Domnule am fost la Argeșanu, la cursuri, la dragoni, m-au luat de 
cap! 

— Hai încoace. Vă dă rezerve capitonate, cu zăbrele, să nu se 
deschidă geamul, să nu vă loviți. 

Vizualizarea se face în felul următor. Închid ochii. Intru iar în alfa. 
Inspir 1, 2, 3, apnee 1, 2, 3, expir 1,2, 3 şi îmi imaginez cum se deschide 
chakra coroanei — se poate deschide cât e sala asta de mare — apoi, cum se 
deschide canalul guvernor, chakra cinci și tot aşa, până se deschide inclusiv 
chakra doi. Posterior. Deci îmi imaginez cum se deschide centrul 7, se dilată 
canalul guvernor, se deschide 6, se deschide 5, se deschide 4, se deschide 3, 
se deschide 2. Și acum îmi imaginez cum dragonul meu se duce... de fapt, îi 
spun să se ducă la nivel de chakră 2. Când a ajuns acolo... De exemplu, o 
formă de terapie este să pui într-un om un dragon de vindecare la nivel de 
chakră doi. Poţi să vindeci absolut orice. N-ai voie să vindeci orice. Asta-i 
problema. Lăsaţi minunile pentru alţii care au vrut să arate că sunt buni. Voi 
păstraţi legile lui Dumnezeu. Faceţi asta cu voia lui Dumnezeu. Dumnezeul 
Primordial. Nu mă interesează Yahveh, Allah. Până şi Dumnezeul planetei 
se supune Dumnezeului Primordial. Dumnezeul planetei este acum Sfântul 
Nicolae. Și acolo, aproape de el, Anton de Padova și alţii. 

Dacă ai integrat dragonul, cel mai simplu se simte făcând mișcări ale 
trunchiului. Când ai dragonul în spate, la baza coloanei funcționează bine 
reflexele, forța și coordonarea trupului, dansul şi sexul. 


22. TRANSFORMAREA DRAGONULUI 


Nu mă omor după meditații. Pe vremea când făceam meditații cu 
Cezar Culda, pentru că mă plictiseau îngrozitor, îmi făcusem un sac de box 
la nivel astral şi exersam toate combinaţiile de lovituri de braţe, coate, 
genunchi și picioare. Am înţeles însă, între timp, că este nevoie de meditații 
ca să cresc şi să înţeleg și pentru asta vă vorbesc despre ele. 

În primul rând, ar trebui să spun cum am ajuns să învăţ despre 
transformarea mea. Am fost preocupat de mic de basme. O să ziceți că am 
rămas copil! J Nu. A mai fost cineva preocupat de ele, Vasile Lovinescu, 
care a scris Interpretarea ezoterică a unor basme și balade populare 
românești. Ştiam că poporul român, un popor valoros, provenit din atlanţi, a 
ascuns adevăruri în basmele populare. Pe măsură ce a pătruns creştinismul, 
cu prostiile lui şi credinţele într-un Dumnezeu străin de poporul român, 
înţelepţii acestui neam au ascuns adevărurile în povești! Avem, de exemplu, 
o poveste despre omul care primeşte darul de a înțelege graiul animalelor! 
Țineţi minte că regăsim ideea în Cărţile Junglei: „Suntem de un sânge, tu şi 
eu!l”. Kipling era un inițiat! 

Am mai găsit în basmele populare românești capacitatea unui om de a 
se transforma. Se dădea de trei ori peste cap și se transforma în muscă, se 
dădea iar de trei ori peste cap şi se transforma în om! Şi, nu în ultimul rând, 
Uroborus, şarpele care-și înghite coada, un simbol ancestral care era acum 
4500 de ani în China, acum vreo 1500 de ani în Egipt, la azteci, mayași... 
Poate peste puţin timp aflăm că l-a inventat creştinismul și însuşi lisus 
Hristos, așa cum au făcut ăștia şi cu crucea! J 

Într-o zi, pe când n-aveam ce face şi mă jucam, mi-am zis să văd ce 
se întâmplă dacă ies prin chakra coroanei şi intru pe chakra rădăcinii. Ştiam 


exercițiul de la Qigong, când exersam cu Cezar Culda ieşirea din corp și 
Floarea de Lotus. Evident că am intrat şi am dat de o poartă. Am închinat-o 
şi s-a deschis. Cu a doua, am făcut la fel. Pe urmă, mi-am văzut coada. Am 
prins-o cu gura. Am ieșit din nou prin chakra coroanei, am reintrat prin 
chakra rădăcinii şi mi-am înghiţit din nou coada. Și am făcut pasul a treia 
oară! Am simţit că mă cuprinde ameţeala şi am văzut că las ceva în urmă. 
Era o piele de șarpe! Atunci mi-am văzut mâinile şi picioarele la nivel 
astral! Mă transformasem în om! 


Meditaţia Transformarii Dragonului din 
exterior 


Meditaţia depinde foarte mult de dimensiunea dragonului, pentru că 
una este să aibă centimetri, şi alta e să aibă kilometri! 

La un moment dat, a venit la mine un călugăr. A fost chiar simpatic și 
foarte sincer: 

— Domnule doctor, am auzit foarte multe despre dumneavoastră, dar 
am vrut să vă cunosc personal. Așa că m-am rugat la Dumnezeu ca, dacă 
sunteţi om bun, să ajung să vă cunosc, iar dacă nu, nu. Și uite că am ajuns! J 

Am început să vorbim și am ajuns la Athos. Părintele mi-a spus: 

— M-am întâlnit cu un călugăr care se nevoieşte de mult timp în 
schit. Am văzut, la un moment dat, un dragon mare de tot, cu mai multe 
capete. Eu m-am speriat, dar el m-a zis că poţi să-i iei puterea cu ajutorul 
crucii. Desenezi crucea pe el și se face mic! 

Indiferent cât de mare este un dragon, i se poate lua puterea și se 
poate micşora. Totul depinde de puterea și credinţa celui care face asta. Se 
poate lua puterea unui dragon și folosind CKR invers. 

Odată micşorat, se ia dragonul în mâna stângă (dacă ești dreptaci). 
Degetele mâinii drepte se unesc ca la închinăciunea ortodoxă, dar cu 
degetul arătător mai în faţă. În vârful degetului arătător se concentrează 
toată lumina pe care o ai şi devine precum o steluță. Cum era lumina din 
degetul lui ET din filmul lui Steven Spielberg. 


Lumina aceasta se apropie de dragon și se descrie un cerc în plan 
sagital. Dragonul se va desfășura pe lungimea cercului. Când se va reuni cu 
punctul de plecare, își va înghiţi coada. Se repetă asta de trei ori. A de-a 
treia oară, el se va transforma în om! 

Ceea ce am văzut în astral mi-a schimbat puţin părerea despre 
Dracula al lui Bram Stoker. Dragonii transformați au o caracteristică nu 
prea drăguță: le rămân dinţii de șarpe! Și sunt destul de înfricoşători. 

Evident că, dacă este vorba de un şarpe kundalini de o sută de metri, 
cercul pe care trebuie să-l faci va avea circumferința de o sută de metri! 


Închideţi ochii. Încercaţi să staţi drept. Vă imaginaţi o sferă la baza 
coloanei. Sfera are o anumită culoare, culoarea voastră, a șarpelui vostru 
kundalini, în funcţie de nivelul la care aţi ajuns. Inspiraţi pe nări, aduceţi 
aerul la baza coloanei. Aerul este ca o panglică albă care vă intră pe nări şi 
lumina asta se duce la baza coloanei. Avem: inspir 1, 2, 3, apnee 1, 2,3, 
expir 1, 2, 3 (de mai multe ori). Pe măsură ce capăt lumină, sfera începe să 
urce și din chakra 2 se duce în 3. Inspir lumină 1, 2, 3, apnee 1, 2, 3, expir 
întuneric 1, 2, 3 (de mai multe ori). Din chakra 3 urcă în chakra 4. Inspir 
lumină 1, 2, 3, apnee 1, 2, 3, expir întuneric 1, 2, 3 (de mai multe ori). Și de 
aici, din 4, se duce în chakra 5. Inspir lumină 1, 2, 3, apnee 1, 2, 3, expir 
întuneric 1, 2, 3 (de mai multe ori). De aici se duce în chakra 6. Inspir 
lumină 1, 2, 3, apnee 1, 2, 3, expir întuneric 1, 2, 3 (de mai multe ori). 
Chakra 7. Inspir lumină 1, 2, 3, apnee 1, 2, 3, expir întuneric 1, 2, 3 (de mai 
multe ori). leşiţi din corp prin chakra 7, vă duceţi anterior și intraţi printre 
picioare, între anus şi labii la femei, între anus și scrot la bărbat, prin chakra 
1. Inspir lumină 1, 2, 3, apnee 1, 2, 3, expir întuneric 1, 2, 3 (de mai multe 
ori). Pe măsură ce intraţi pe canalul guvernor, la un moment dat, o să vedeţi 
coada șarpelui vostru. Şi o prindeţi efectiv în gură. Inspir 1, 2, 3, apnee 1, 2, 
3, expir 1, 2, 3 (de mai multe ori). Și încep să urc din nou. Şi trec iar prin 
chakra 3. Inspir 1, 2, 3, apnee 1, 2, 3, expir 1, 2, 3 (de mai multe ori). 
Chakra 4. Inspir 1, 2, 3, apnee 1, 2, 3, expir 1, 2, 3 (de mai multe ori). Mă 
duc în 5. Inspir 1, 2, 3, apnee 1, 2, 3, expir 1, 2, 3 (de mai multe ori). Și 
după aceea în 6. Inspir 1, 2, 3, apnee 1, 2, 3, expir 1, 2, 3 (de mai multe ori). 


Apoi în 7. Inspir 1, 2, 3, apnee 1, 2, 3, expir 1, 2, 3 (de mai multe ori). les 
anterior și intru iar prin chakra rădăcină. Și îmi întâlnesc iar coada. Și o 
înghit. Inspir 1, 2, 3, apnee 1, 2, 3, expir 1, 2, 3 (de mai multe ori). Și iar 
urc. Chakra 3. Inspir 1, 2, 3, apnee 1, 2, 3, expir 1, 2, 3 (de mai multe ori). 
Chakra 4. Inspir 1, 2, 3, apnee 1, 2, 3, expir 1, 2, 3 (de mai multe ori). Și 
merg mai departe. Chakra 5. Inspir 1, 2, 3, apnee 1, 2, 3, expir 1,2, 3 (de 
mai multe ori). Chakra 6. Inspir 1, 2, 3, apnee 1, 2, 3, expir 1, 2, 3 (de mai 
multe ori). Chakra 7. Inspir 1, 2, 3, apnee 1, 2, 3, expir 1, 2, 3 (de mai multe 
ori). Mă întorc anterior, intru din nou prin chakra rădăcinii și îmi înghit din 
nou coada. Inspir 1, 2, 3, apnee 1, 2, 3, expir 1, 2, 3 (de mai multe ori). Şi- 
mi înghit coada a treia oară. Puteţi să deschideţi ochii. 
E important? Da, absolut. 


Bun. Hai să facem o chestie cu dragonii. Depinde de mâna directoare. 
Eu sunt dreptaci, deci îmi chem dragonul în mâna stângă. Dacă sunt 
stângaci, chem dragonul meu în mâna dreaptă. Și cereți aşa: Rog Sfânta 
Treime să trimită în mâna mea stângă dragonul îngăduit mie prin drept 
divin. Este nevoie să învăţaţi, pentru că sunt foarte mulţi dragoni care se 
supun lui Dumnezeu, dar nu au avut ocazia să fie ajutaţi să se întoarcă. 
Evident, nu toţi dragonii vor să se transforme. Și veţi vedea că sunt dragoni 
cărora le deschizi ușa, ei zic că nu vor să se transforme, se urcă în cer şi nu 
se transformă. Aşa cum sunt dragoni de luptă, dragoni de condus. Pielea lor 
are caracteristicile împământării. Deci dacă un dragon rămâne dragon, 
rămâne şi conectat la teluric prin pielea. În momentul în care își pierde 
pielea, pleacă. Așadar, ca să rămână pe pământ, trebuie să-și păstreze pielea 
de dragon. 

Acum ar trebui să-l pot măsura. De-asta e bună radiestezia. Evident 
că nu toţi aveţi cunoştinţe de radiestezie. Vă interesează valorile dragonului. 
Scoateţi ansa, cei care aveţi una, și măsuraţi. Cine nu ştie, asta e. Deci 
trebuie să-i măsuraţi capetele, DH, EBF, RVD. Sunt cele mai importante 
lucruri. După aceea, vă interesează specializarea lui, pentru că aveţi nevoie 
de ceva în funcţie de ea. De exemplu, o doamnă a primit într-o zi un dragon 
roşu, sexual, pentru că avea probleme de sexualitate. A fost foarte supărată. 


De ce a primit ea unul neapărat sexual? Am întâlnit oameni care au primit, 
la nivelul acesta, dragoni ai înțelepciunii, pentru că există dragoni ai 
înţelepciunii. Îi găsiţi la universităţi de prestigiu. Nu mai fiți zgârciţi. Dacă 
eu, de exemplu, merg la Le Mans ca să fac un curs de pilotaj, de ce credeţi 
că îl fac? N-a fost ieftin. Dacă merg la Santiago De Compostela și trec prin 
diverse mănăstiri, de ce o fac? Ca să-mi iau dragoni de acolo. Dacă merg la 
universități sau fac cursuri, de ce merg acolo? Ca să mă „upgradez”. Și încă 
un lucru. De cele mai multe ori, cu cât e mai scump un curs, cu atât iei mai 
mult. Ultima oară am făcut curs de pilotaj cu un pilot care participă la 
competiția de 24 ore de la Le Mans. E altceva. Stă în dreapta ta, fiindcă, 
stând acolo, dragonul lui se manifestă prin tine și îl simți. 


23. CREȘTINISMUL ȘI DRAGONII 


Athosul, ortodoxia şi dragonii 


Am deschis cu greu laptopul. Deşi, de obicei, îl deschid cum ajung la 
cabinet, dar acum a trecut de prânz și nu l-am pornit. M-am întrebat de ce 
nu-mi vine să mă apropii de el şi atunci am răspunsul! Un dragon stătea 
înfășurat în jurul lui! J 

„De ce eşti aici? De ce vrei să mă împiedici să scriu?” 

„Nu e bine pentru noi. Nu toți oamenii sunt buni şi o să avem de 
suferit de pe urma celor răi.” 

„Dar am vorbit cu Artemis şi mi-a zis că e bine pentru voi să fac 
asta!” 

„Asta e părerea ei. Nu e regina tuturor dragonilor. Mulţi dintre noi o 
să sufere din cauza cărţilor tale.” 

Așadar, ce-am de făcut? E bine sau nu să scriu cartea și să dezvălui 
din tainele lor? 

Până la urmă, puteam să institui un sistem de verificare şi, în cazul în 
care avea să fie cineva care să rănească dragonii, putea fi pedepsit. 


Mersul meu la Athos a fost o adevărată poveste pentru mine. Sincer, 
nu aș fi mers, dar m-a chemat Maica. Nu ştiam de ce trebuie să ajung acolo, 
dar pentru ea trebuia să mă duc și asta fără prea multe întrebări. De ce nu 
voiam? Cunoşteam limitele ortodoxiei, le trăisem, le propovăduisem și 
simțeam că, io personal, nu aveam ce să învăţ de acolo. Plus că, din 
curiozitate, îl căutasem pe cel mai bun călugăr al lor, să văd ce ştie şi ce 
poate... Avea valori bune, dar mai mici decât unii dintre elevii mei. Era mai 


curat fizic, da, dar nu era asta totul. Era bătrân, la cei peste 80 de ani ai lui. 
Un prieten de-al meu însă a insistat să merg. 

Athosul, ca loc, avea o energie specială. Am ajuns la prima mănăstire 
grecească, unde ne-au întâmpinat cu moaştele Sf. Pavel. Îmi plăcea mult de 
el, poate pentru că era un înţelept. „Cercetaţi toate şi păstraţi ce este bun” — 
îmi sunau în minte cuvintele lui. Sunt curios cum va reacţiona în viaţa asta 
când va afla că lisus l-a orbit şi tot el l-a vindecat, tocmai ca să-i slujească 
lui şi să-l facă să-l propovăduiască! Mai exact, este ca și cum io, cu 
cunoașterea pe care o am, aș orbi un om și apoi l-aş vindeca, pentru a-l face 
să-mi slujească! 

Când te duci în Athos, trebuie să ceri permis de intrare. Este o 
peninsulă, dar intrarea se face dinspre mare. Evident că prietenul meu mi-a 
cerut pașaportul la mănăstirile ortodoxe. Când îţi ajunge numele acolo, se 
verifică cine eşti din punct de vedere spiritual. Or, io sunt considerat de 
ortodoxie un „eretic de secolul 21!” Seara, au început să ne tragă spiritele, 
mie, fratelui meu și celorlalți înscriși pentru excursie. Cred că foloseau 
pentru asta psaltirea. Le-am transmis mental: „Bă, nu mă legaţi, că io le ştiu 
pe astea, le-am învăţat de la un părinte Argatu, Pantelimon, Dosoftei... Nu 
merge cu mine. Lăsaţi că vin io singur!” 

Dar ei au continuat pe calea asta. Există un orgoliu al celor care cred 
că îi slujesc lui Dumnezeu. Atunci m-am enervat, nu i-am lovit, pentru că 
era vorba şi de Maica în ecuaţia asta, dar am deschis ușa către locul unde 
îmi ţin dragonii şi demonii învinși. Și le-am transmit călugărilor mental: 
„Na, legaţii şi pe ăștia!”. I-am simţit că se sperie! J 

Aşa că românii mei mi-au interzis intrarea la Athos! Dar, pentru că 
Maica mă voia acolo, tot am intrat. Am avut de trecut peste toate piedicile 
puse în cale de românii de pe munte. Noroc că prostia nu doare, altfel, era 
bai mare la Schitul Lacu! Prietenul meu, când a văzut că nu mă primesc 
românii, a depus cerere la mănăstirile greceşti. Ăștia, oameni deştepţi, l-au 
întrebat de ce nu m-au primit ortodocșii români. A fost sincer şi le-a spus că 
sunt considerat eretic în România. Am fost surprins de ce i-au răspuns ei: 
„Cine suntem noi să ne opunem, dacă Dumnezeu îl cheamă în Athos?” 


Ceea ce mi-a displăcut în Athos este mizeria dublată de ignoranța 
spirituală care mie îmi repugnă. Prefer răul deștept. Cu un prost care crede 
nu ajungi niciodată la înţelegere. Demonul este mai educabil decât un prost 
care crede. Cu unul care crede și e convins că le ştie pe toate nu ai nicio 
şansă. Pe lână asta, ceea ce ştiu ei în Athos, io am învăţat de la duhovnicii 
români din ţară. Cărţile lor le-am citit, le-am experimentat, dar ei nu știu ce 
am experimentat şi cunosc după ortodoxie. În afara unui schit, unde un 
pustnic ne-a întâmpinat cu o curăţenie desăvârşită și avea apă caldă, în 
marea majoritatea mănăstirilor este o mizerie cruntă. 

Din grup făceau parte și un preot şi un aspirant creştin, aşa că am avut 
discuţii contradictorii pe teme religioase la fiecare oprire când se reunea 
grupul. Cea mai drăguță chestie care mi s-a întâmplat a fost apropo de 
dragonii de acolo. Vibraţia și beneficitatea locului sunt foarte ridicate. 
Ultima măsurată de mine era de vreo 9 milioane, la Maica. Nici nu mă 
gândeam că există dragoni care să ajungă la nivelul ăla. 

La ultima mănăstire grecească unde am dormit și am luat şi cina, am 
fost aşezat ( se intra precum în armată, în șir indian, și te puneau călugării 
unde nimereau) lângă un tip, un călugăr în cărucior. Am talentul să produc 
diverse stări, iar când m-am apropiat de el a făcut o criză de epilepsie şi a 
căzut din cărucior. Sunt obișnuit cu asemenea situații; mi s-au întâmplat și 
la iniţieri, nu doar în mănăstire la Cernica. Făceam, la un moment dat, 
inițiere Reiki, erau toți pe scaune, în alfa, și mi-a căzut o femeie de pe 
scaun. S-a auzit trosc, dar n-a deschis nimeni ochii. M-am dus, am ridicat-o 
și i-am făcut iniţierea! J 

Când a căzut fratele din căruţ, m-am dus frumos și, împreună cu 
călugărul care avea grijă de el, l-am reașezat la loc. Nu m-am mai gândit la 
asta până când am ajuns acasă, în București. Atunci am vrut să văd ce era 
cu călugărul respectiv şi de ce era bolnav. Când m-am uitat la el pe partea 
cealaltă, am descoperit că avea un dragon măricel, cu valori foarte bune. 

„Ce faci aici?” 

„Mă nevoiesc şi io să mă mântui.” 

„De ce nu te transformi ca să pleci în Cer, că ai valori bune?” 

„Cum să fac asta?” 


„Nu ştii?” l-am întrebat, uluit. 

„Nu!” 

Am făcut ce aveam io de făcut, l-am ajutat să se transforme şi a 
plecat. S-a dus direct la călugărul care-l îngrijea. (Călugării greci erau foarte 
buni, vedeau și simțeau. Din păcate, trăiesc destul de izolaţi și n-are cine să- 
i înveţe.) Au început să discute pe partea cealaltă: 

„Cine eşti?” 

„Eul? 

Îşi spune numele. 

„Cum adică, tu? Cum ai ajuns aşa?” 

„M-a transformat Dragoș.” 

Nu exagerez, în câteva minute m-am trezit cu vreo 10 călugări greci, 
în duh, la mine în cameră! Io stând în costumul lui Adam, la televizor! 

„ Cum se face asta? Învaţă-ne şi pe noi!” 

Și le-am arătat cum se face transformarea dragonilor. 

Ideea este că mai târziu am măsurat, ca să constat care starea de 
ignoranță din ortodoxie. Imensă. La Athos, sunt zeci de mii de dragoni 
netransformaţi, cu DH peste 90 şi beneficitate mare, legaţi de Pământ. Se 
duc la slujbe, își iau lumină și se întorc în astral. Din păcate, ortodoxia a 
rămas la a blestema dragonii și a-i arde cu apă sfințită, în numele și cu 
vibrația lui lisus. 


În momentul în care se sfințește apa, în realitate, se creşte vibrația ei 
şi devine precum focul, cum este agheasma mare sau agheasma cu moliftele 
Sfântului Vasile. Tu stropeşti dragonul şi normal că îl arde! Regret, dar faci 
un rău. Provoci suferință unui spirit, chiar dacă inferior ţie și de vârstă 
astrală mică. 

Imaginaţi-vă moliftele Sfântului Vasile cel Mare, care sunt un blestem 
şi blestemă tot: șerpi, scorpii, balauri. Haideţi s-o luăm sistematic. Ce sunt 
șerpii, ce sunt scorpiile, ce sunt dragonii, balaurii? Îngeri căzuţi. Da? Bun. E 
cineva de aici care nu e înger căzut? În afară de îngerii întrupaţi. Dar şi ei, 
până la transformare, tot șerpi sunt. Toţi suntem îngeri căzuţi. Bun. Atunci, 
tu pe cine blestemi, de fapt? Pe tine însuţi. Pe fratele tău. Dacă fratele tău e 


la puşcărie fiindcă a făcut o prostie, nu mai e fratele tău? I se schimbă 
originea? Se schimbă originea demonului prin faptul că a căzut sau rămâne 
fratele îngerilor? E tot creaţia lui Dumnezeu. Nu vă daţi seama că până și 
Dumnezeu are grijă de demoni? Ştiţi în ce situaţie e pus Dumnezeu? A unui 
tată care are un fiu bun şi un fiu mai puţin bun. Vine îngerul și spune: „Mi- 
ar plăcea să fac asta.” Vine demonul și spune: „Mi-ar plăcea să fac asta.” 
Răul nu are, de fapt, conştiinţa binelui și răului. Demonul are valorile 
inversate. Dumnezeu ştie, dar demonul nu ştie că nu are valorile corecte. Nu 
e conştient de faptul că greşeşte. Ştiţi, la un moment dat, cineva a luat-o un 
pic razna și a început să gătească. A pus niște șampon în tigaie, ca să 
pregătească copilului un șniţel! Te poţi supăra pe doamna respectivă? Sau 
aştepţi până-și revine şi înțelege că un şnițel nu se prăjește în șampon? 
Înţelegeţi ce vreau să spun? Vouă vi se pare ciudat, dar mie, nu, pentru că 
am cunoscut-o. 

Să nu credeţi că mi-am dorit foarte mult să mă implic în spiritualitate. 
Mi-a plăcut şi m-a atras, da! Dar aș fi luat-o mai încet. Pentru că colegii mei 
se duceau la discotecă, eu trebuia să ţin post negru și să vomit pe străzi, 
fiindcă aveam argint viu. Nu e foarte drăguţ să fii ca o umbră la douăzeci și 
ceva de ani. Aveam sub 80 de kilograme, la 193 cm, cu pantofi cu tot! Şi ne 
zicea așa părintele Argatu așa: „La vremurile din urmă, o să fie oameni care 
o să ia locul preoților și-al episcopilor şi în cer vor purta haine albe şi o să 
meargă acolo, pe locurile lor din Cer!” 

Părintele îți dădea doar indicii, ca să-ţi dai seama că merită. Ce 
înseamnă locul preoţilor și episcopilor? Preoţii ar trebui să fie ciobani peste 
turmă, adică să aibă grijă de un număr de oameni, pe care să-i înveţe despre 
Dumnezeu, iar episcopii ar trebui să aibă grijă de un număr și mai mare de 
oameni, pe o suprafață mai întinsă, adică să stăpânească peste 500 de 
hectare! Dar pe acele 500 de ha să nu poate face nimic fără voia Lui. Că 
este el atât de bun, că-l stăpâneşte. 

Sunt foarte multe locuri cu vibraţie ridicată care se numesc portaluri 
şi unde dragonii au vibraţie mare. Mai sunt și printre ei îngeri căzuţi care au 
rămas fideli lui Dumnezeu. Din perspectiva asta, Athosul a ajuns ceea ce 
este tocmai pentru că acolo există dragoni Yang care se supun Maicii, așa că 


au atras bărbaţii și au respins femeile. Doamnelor, nu călugării vă resping, 
nu bărbaţii vă resping în Athos, ci dragonii locului, locul însuşi. Vă e clar? 
Nu călugării. E cât se poate de firesc, la fel cum e firesc să existe și 
mănăstiri doar de femei. Existau, în vechime, mănăstiri unde nu aveau voie 
să intre bărbaţii şi era normal. De ce? Păi, dacă în Athos sunt numai dragoni 
masculini care se roagă, ce anume vor atrage? Principiul feminin divin din 
Cerul corespunzător numărului de bărbaţi de aici. Principiul feminin de 
deasupra Athosului are altă dimensiune și altă putere. La fel ar trebui să fie 
şi la adunările de femei. Să fie femei multe care se roagă și atunci s-ar 
manifesta principiul masculin, Dumnezeul Tată, mult mai bine. Asta a 
urmărit lisus prin mănăstirile de Măicuţe, prin Miresele lui — accederea la 
Cerurile superioare! Amestecătura de bărbaţi și femei este bună, dar nu 
întotdeauna. 

După ce am fost la Athos, am vorbit cu un amic psihoterapeut: 

— Îţi dai seama că ăștia toţi (călugării), când s-or naşte, o să fie 
clienţii noştri? 

Am râs. De ce va fi aşa? Foarte simplu. Pentru că vor avea 
următoarele caracteristici: vor fi depresivi, lipsiţi de iubire față de lume și 
viaţă, cu stimă de sine scăzută, plini de neiubire de femeie, negând și fugind 
de sex, pe care-l vor considera păcat. Vor fi supăraţi pe creștinism, lisus, 
Dumnezeu și Cer. Și vor avea cele mai mari şanse să se reîncarneze în 
femei, pentru a le înțelege! 

„Vă dau putere ca să treceţi peste șerpi, scorpii şi balauri și peste 
toată puterea vrăjmașului”, a spus lisus şi a umplut Cerul și Pământul cu 
ignoranţi spirituali, al căror singur merit era că-i slujeau și-i luau puterea, 
dar fără să aibă nicio brumă de cunoaștere spirituală. 

A doua oară când am ajuns la Athos, am dus cu mine o dragoniţă cu 
18 capete. La mănăstirea unde se ţine Brâul Maicii Domnului, în timp ce ne 
făcea părintele Chiril rugăciunea cu el pe capul nostru, am transformat-o şi 
am trimis-o în lumina lui Dumnezeu. Ortodoxia, din păcate, este mult prea 
mare ca să aibă doar doi preoţi călugări în Supraconștiinţă. Sau, cum spunea 
un amic despre ortodoxie şi Athos: „Pentru câțiva vulturi, cam mult 
păsăret!”. 


Dragonii şi Maica Domnului 


Mi s-a blocat laptopul în timp ce scriam. Apoi, telefonul! Drăguţ a 
fost că pe ecranul laptopului mi-a apărut informaţia că se repară singur, pe 
urmă, că nu poate rezolva nimic. Şi s-a închis! J Telefonul însă a fost mai 
ermetic. S-a blocat ecranul. Nici nu se deschidea, nici nu se închidea 
complet. Abia atunci am înţeles că cineva sau ceva face mişto de mine... 
Am început să măsor. Erau dragoni. Mai mulţi. Ceea ce m-a frapat era EBF- 
ul lor de peste 90000! Valoarea m-a dus cu gândul la Ierusalim. Ce aveau cu 
mine dragonii de la Mormântul Sfânt? Mi-a venit în minte imaginea 
Mormântului Maicii Domnului... Nici măcar nu mă gândisem la el când 
fusesem ultima oară la Ierusalim! Preocupat de dragonii înțelepciunii lui 
Solomon şi de cei de la locurile sfinte, uitasem cu desăvârşire de cei de la 
Maica! Am deschis cerurile cu CKR, SHK, HSZSN, OM şi am început să le 
trimit lumină, cu intenţia ca aceia care vor, pot şi trebuie să se transforme şi 
să se întoarcă la Dumnezeu. Laptopul şi telefonul şi-au revenit imediat. 
Dragonii vruseseră doar să-și facă simțită prezenţa și nevoile. Nu puteau 
cere ajutorul meu altfel. 

Despărțirea Luminii de întuneric a făcut ca ființele de Întuneric să se 
separe de cele de lumină. Astfel, toţi îngerii căzuţi au ajuns ai Maicii. Tot 
Universul material s-a născut în Întuneric, în Principiul Feminin Divin. 

În primul rând, trebuie înţeles că dragonii vin din Întuneric, deci sunt 
ai Maicii. Ajutându-i pe ei, ajut la rezolvarea problemelor Cerului și fac o 
bucurie Maicii Domnului. Nu am ce să ofer Principiului Feminin Divin 
reprezentat în Ierusalim de Maria, Maica Lui lisus și mătușa lui loan 
Botezătorul, dar îi pot ajuta pe dragonii ei să se întoarcă la Cer. 


KKK 


Eram la spitalul Elias. Generalul era internat în rezerva în care murise 
Maurer, dacă îmi aduc aminte bine, şi se amuza pe tema asta. Suferise un 
AVC, acesta era diagnosticul medical. Era însă bolnav pentru că, pur și 
simplu, fusese atacat psi. Academician fiind, cineva îi voia locul. Nu mai 


aveam obiceiul să merg prin spitale, dar la omul acesta, care era medic, m-a 
trimis Maica. Sinele lui era lovit rău. Atât de rău, încât, la acel moment, nu 
aveam soluţie pentru el. Am invocat-o pe Maica. A venit şi i-am spus că nu 
ştiu cum să-l ajut, mă simt depăşit. Mi-a zâmbit, l-a luat în braţe ca pe un 
copil și a plecat cu el. Trăieşte şi acum bătrânul general... 

Sunt mulți oameni și, implicit, multe spirite cu probleme de 
feminitate. Există dragoni feminini. Locuri, regiuni, joburi care se 
conectează la ei. Ajutând dragonii feminini, îmi rezolv și problemele legate 
de Yin şi, automat, de Maica. 


KKK 


Eram plecat din țară şi am avut un vis foarte clar. Se făcea că eram la 
un congres de arte marțiale. Aveau loc demonstrații. I-am recunoscut, în 
primele rânduri, pe mulți antrenori, centuri negre mari, români. Doar că pe 
mine demonstrațiile mă plictiseau. Erau prea simple. Aşa că m-am ridicat, 
am ieşit pe o ușă și am ajuns în faţa unui complet. Un bărbat și o femeie 
notau ceva. 

— Mei lin, A, Kin Lay, B, a spus femeia, uitându-se în ochii mei. 

— Cred că greșeşti. Uită-te din nou! am rostit. 

— Meili, A, Kin Lay, B. Aşa este, a rostit ea, neutru. 

M-am trezit din vis. Nu ştiam dacă reţinusem bine termenii, aşa că 
am început să caut. Până la urmă, am ajuns la un amic care ştie chineză. Îi 
reținusem doar aproximativ corect. Reprezentau gradul de integrare al 
energiilor Yin şi Yang din perspectiva călugărilor shaolin! Ciudat era 
altceva. Integrasem mai mult femininul, decât masculinul! Și atunci m-am 
întors către combat, căutând demonii masculini. 


Bunavestire 


Stăteam pe fotoliu, în livingul mamei mele. Ea sărbătoarea de 
Bunavestire. Mi se mai întâmplase să vină arhanghelul Gabriel la mine, dar 
de data aceasta m-a surprins, spunându-mi: „Uită-te!” Axa timpului s-a 


deschis şi m-am uitat în viitor. Mă vedem pe mine bătrân, cu părul și barba 
albe, îmbrăcat în negru, făcând o demonstraţie de arte marţiale în faţa unui 
public numeros. Simţeam fiori trecându-mi prin spate, dar nu erau ai mei, 
erau ai îngerului darului. 

„Sunt maestru de arte marţiale.” 


Dragonul de la Cina cea de Taina 


O masă are tot atâtea componente ca orice alt lucru din Univers. Se 
poate analiza din punct de vedere material — de asta se ocupă nutriția 
—,energetic şi spiritual. Am stat la masă cu mulți oameni, în diverse 
contexte, şi am încercat să simt dincolo de ceea ce vedem. 

De exemplu, la începuturile mele, după cursuri și iniţieri, îmi luam 
maeștrii și mergeam cu toţii la masă. Se nimerea să mai fie și un amic preot 
cu noi. Am constatat că toată energia negativă preluată de la oameni din 
iniţieri, cursuri sau terapie se dispersa prin restaurant. Era una dintre 
metodele de a scăpa de tot ce preluam de la pacienți și iniţiaţi. 

La un moment dat, am cunoscut un chinez care avea un restaurant. 
Mergeam la el după fiecare curs. Avea capacitatea de a prelua energia mea 
negativă şi de a o transforma în sens pozitiv. Plecam de acolo curat. Nu lega 
oamenii — am întâlnit şi aşa ceva. Doar folosea cunoaşterea în sens pozitiv. 
Normal că, simţindu-te bine după ce mergeai la el, te reîntorceai. 

Ceea ce am observat relativ la dragoni a fost următorul aspect: pe 
măsură ce creşteam, numărul celor care stăteau la masă cu mine creştea și el 
şi era echivalent cu numărul capetelor dragonului peste care trecusem 
ultimul. Așa că mă bucuram. 

Plecând de la observaţia asta, am analizat Cina cea de Taină. Faptul 
că fuseseră acolo cei doisprezece apostoli și lisus face ca dragonul maxim 
la care ajunsese lisus să fie cel cu 13 capete. Ceea ce m-a frapat a fost că 
lisus a proiectat acest dragon peste Iuda. Îmi este clar că Iuda a îndeplinit 
PLANUL LUI IISUS, nu al lui Dumnezeu, de a-și face biserică. Fiind 
dragonul peste care trecuse lisus, care l-a făcut pe Iuda să trădeze și să se 
sinucidă, de ce nu a avut lisus grijă de el de acum 2000 de ani? De ce l-am 


găsit vârât adânc în întuneric, ca să nu ajungă nimeni la el? Ca să nu se afle 
că, de fapt, nu a fost la mijloc niciun plan divin, ci doar o dorinţă a lui lisus 
de a se ridica pe spatele celorlalți, dintre care unii mai mari decât el! 

Am găsit dragonul acela. L-am ajutat să se ridice la nivelul la care 
nici lisus, nici biserica lui să nu-l poată ajunge și am aflat o mulțime de 
lucruri ascunse de creştinism încă de pe vremea în care lisus nu 
propovăduia. S-a creat o imagine a unui lisus iubitor, care s-a sacrificat pe 
sine însuși. În realitate, era răzbunător de mic şi mulţi au avut de suferit de 
pe urma furiilor și frustrărilor lui! De asta s-au scos din biblie evangheliile 
apocrife care vorbeau despre copilăria lui, pentru că a suferit tot timpul de 
nevoia de a se afirma, de a i se recunoaște meritul că e băiatul lui Șefu”! J 
Dacă-l citiți pe Arsenie Boca, o să vedeţi că povestește că a cerut ajutor de 
la Iisus, dar nu l-a primit; l-a cerut apoi de la Maica, şi ea l-a ajutat. De ce? 
Pentru că Iisus îi ajută DOAR pe cei ce îi slujesc lui. Acesta e criteriul său, 
nu adevărul sau justiția. Adică suferă de un nepotism ieftin, care nu are 
nicio legătură cu divinitatea. 


Camino de Santiago și dragonii 


Sunt o mulțime de oameni care merg pe Camino de Santiago fără să 
ştie de ce. Simt doar o chemare și, pur și simplu, pleacă. Odată ajunşi la 
Santiago de Compostela, se încarcă cu energia din piaţă și asta îi face să-şi 
revină. lar senzaţia de după încărcare este chiar specială, ca şi cum ai atinge 
cu adevărat neatinsul. Ca și cum ai atinge Fata Morgana. Am văzut oameni 
fără pregătire spirituală mergând pe Camino și am remarcat că le-a crescut 
puterea interioară. Faptul că mergi pe acolo, pe acel drum, că mănânci, 
respiri, bei apă şi dormi în diverse locuri sfinte te face să te încarci cu 
energiile locurilor respective. Când mănânci și bei apă, îţi hrănești dragonul 
şi-l creşti. Efortul este o formă de antrenament, de descărcare, dar și de 
încărcare. Efortul fizic repetitiv este o formă de a deschide și amplifica 
chakra 1 și 2 dar și o amplificare a chakrei timusului, adică tot ce am închis 
prin viaţa noastră lipsită de eforturi fizice și rupere de Natură. Profanii care 
ajung la capătul drumului simt că s-a schimbat ceva în ei, că s-au dezlegat, 


s-au eliberat, au lăsat în urmă parte din probleme, sunt mai puternici, poate 
primesc ajutor de la Sfântul Apostol Iacob sau, pur și simplu, sunt... Asta îi 
face să-l străbată de mai multe ori. Am întâlnit oameni la 60, 70 de ani de 
ani care parcurgeau a cincea oară Camino! 

Am înţeles destul de târziu care era unul din scopurile mersului meu 
pe Camino spre Santiago de Compostela. Aveam deja obiceiul de a merge 
unde mă chemau dragonii care ajunseseră la lumina interioară necesară 
transformării lor. Dar ceea ce mi-a schimbat gândirea despre mersul pe 
Camino a fost oraşul Santo Domingo. Beneficitatea catedralei și, implicit, a 
dragonului de sub ea şi a Îngerului gardian mi-a deschis ochii către 
necesitatea ajutorării lor în întreaga lume. Am înţeles că biserica catolică, 
prin lisus, adusese pe pământ lumină; dragonii care o doreau beneficiaseră 
de ea şi crescuseră ca beneficitate şi lumină interioară, dar NIMENI nu îi 
ajutase să se întoarcă în Cer! Trebuia să fac asta pe Camino și să-i învăţ pe 
alții să-i ajute, la rândul lor! Ceea ce dădea acestui Camino un caracter 
special era tocmai jocul de încărcare cu dragoni, epuizarea, slujbele, 
dormitul în albergue, rugăciunea, locurile sfinte... Așa am făcut în toate 
catedralele catolice din drum şi am dat puterea înapoi sfinţilor catolici. 
Intenţia mea era simplă: să le arăt că nu mă interesează puterea de dragul 
puterii, ci înţelepţirea tuturor, începând cu mine. În plus, sfinţii din cer au 
mai mult timp şi altă viziune asupra lumii acesteia şi îi pot ajuta mai mult 
pe oameni. Ei știu de Sus cine merită să fie ajutat şi cine nu. Puterea lor 
însemna pentru mine creşterea puterii cerului, deci şi creșterea şansei 
oamenilor de a se întoarce la Dumnezeu. Nu pot nega că m-am gândit și la 
faptul că mă pot ajuta mai mult şi pe mine în ceea ce am de făcut, şi de a mă 
proteja de atacuri. 

Imaginaţi-vă că EBF-ul de la Santiago avea 46000 când l-am văzut 
prima oară, iar acum a depășit 120.000! Cel de la Mormântul Sfânt e 90000, 
iar noi, în România, doar la Sfinx avem peste 7000! Mănăstirile ortodoxe au 
beneficitate mică. M-am întrebam de ce. Pentru că, la noi, Liturghia se face 
în altar, iar Lumina de la Duhul Sfânt rămâne doar în Altar și în potir. Nu se 
răspândește în biserică decât prin intermediul ușilor de la altar. Pe când, la 
catolici, Lumina umple toată biserica și sfințește tot! Aşa că vibrația 


catedralelor catolice din Burgos, Leon și alte oraşe e cu mult superioară 
mânăstirilor ortodoxe. Doar cea din Athos, unde se află Brâul Maicii 
Domnului, este mai mare. 

Dintre dragonii luaţi pe drumul din Spania, o parte i-am păstrat şi io. 
Pe cel cu vibrația cea mai mare, cu puterea Sfântului Iacob, l-am dat înapoi. 
Și lui Iacob, şi lui Santo Domingo. Mi s-a părut corect faţă de ei și meritul 
lor de a-i fi ajutat pe oameni tot timpul. Aș fi putut s-o păstrez pentru mine, 
pentru că eu am învins dragonii aceia. Dar nu asta mi-am dorit. Am trimis-o 
în cer, considerând că este a lor. I-am transformat pe dragoni și i-am trimis 
Sus, în Cer. 


24. QIGONG-UL ȘI DRAGONII 


Calugarii shaolin 

Era seară. Intrasem la muncă la ora 19 şi povesteam cu colegul meu. 
Pe vremea aceea, lucram ca gardă de corp pentru un om important. Îi 
protejam, mai degrabă, familia, iar colegul meu era unul dintre băieţii nou- 
veniţi ca gardă de corp pentru șeful cel mare. Făcuse pază la ambasade și 
demnitari. Îmi plăcea. Cei care veniseră erau băieţi de băieţi. Genul de tipi 
care merg pe plajă după diplomaţi palestinieni cu pistolul învelit în prosop. 

M-am trezit în minte cu un bătrân călugăr shaolin. 

„Vreau să te cunosc!” 

„Cum?” 


mi-a spus. 


„O să vii să mă vezi!” 

Ce naiba a fost şi asta? m-am întrebat. 

— Auzi, mi-a spus colegul meu de muncă, nu vrei să mergi cu noi la 
un spectacol? Au venit călugării shaolin şi dau un spectacol la sala 
Polivalentă. Avem un bilet în plus. 

Am rămas cu gura căscată. 

— Ba da, i-am răspuns, uimit de ceea ce se întâmplase. 

M-am conectat la bătrân. 

„Bine, am înţeles, vin la spectacol, dar cum mă recunoști?” 

„Lunde-te la chelie!” 

Asta da, idee. Clar erau foarte puţini bărbaţi cheli de 1,93 m în 
România. 

— Îmi trebuie o mașină de tuns şi o lamă de ras, i-am spus colegului 
meu. 

— Pentru ce? 


— Ca să mă rad în cap... 

I-am am povestit ceea ce mi se întâmplase. 

— Vorbesc cu cel care vine şofer pe maşină astăzi. El se rade în cap și 
trebuie să aibă una. 

Sună telefonul. Era fata patronului, care voia să plece din casă. Era 
datoria noastră să-i pregătim maşina, s-o scoatem din garaj să i-o ducem la 
scară. Colegul meu a luat cheile de la panou și s-a dus după mașină. lo am 
ieşit să deschid poarta cu telecomanda. Aveam ca sarcină să verific dacă nu 
stă cineva suspect în faţa casei şi să aştept în faţa porții până se îndepărtează 
mașina, ca nu cumva să fie urmărită de o alta. 

După câteva ore, când se înnoptase, a sosit și celălalt coleg al meu şi 
mi-a adus aparatul de ras. M-am dus la baie. Postul de pază era o casă mică, 
cu living la parter, unde ţineam aparatura de supraveghere, şi un dormitor 
cu baie la etaj. M-am dus la baie. Nu-mi părea rău deloc de părul meu. Mă 
gândeam că o să mi se cam schimbe look-ul... 

Am intrat cu maşina de tuns în păr. Aveam 32 de ani și multe fire 
albe. Era firesc, văzusem poze de-ale părintelui Argatu şi ale fiului său din 
tinereţe. Ambii albiseră de tineri. Poate că acesta era preţul întâlnirii cu răul 
sau al faptului că întâlneai des lumină și pe Dumnezeu. 

M-am dat cu săpun pe scalp și m-am ras frumos cu lama. Aveam 
capul ca un bec! 

— Nu-ţi stă chiar rău, spuse colegul meu. 

Pe camerele de luat vederi se vedeau faruri apropiindu-se de casă. Era 
mașina fetei şefului. Am apăsat telecomanda și am ieșit afară. 

Fata a căscat ochii și mi-a zis: 

— Dragoş, eşti cool! J 


Spectacolul era organizat de o asociaţie româno-chineză. La masa 
organizatorilor stăteau mai mulți maeștri de arte marţiale români. 

A început spectacolul. Îi urmăream pe călugării shaolin cum foloseau 
Chi-ul greu, cum îl scoteau din pământ, cum îl concentrau pentru ca, la 
sfârşitul exerciţiului, să-l pună la loc. M-am gândit să mă joc şi să blochez 


energia. Am auzit clar în minte porunca bătrânului: „Nuuu! Se vor răni. Nu 
face nimic. Ai să-ţi poţi demonstra cunoașterea și puterea imediat!” 

Călugării au continuat să-și facă exerciţiile. A urmat demonstraţia 
bătrânului. Avea peste 80 de ani, iar mobilitatea lui era fantastică. La finalul 
ei, m-am trezit cu el în minte. 

„Va trebui să lupţi cu cel mai bun dintre elevii mei...” 

„Unde?” 

„Aici, în spațiul minții 

„Care dintre ei este?” am întrebat. 

Cu ochii minţii, am văzut un tip bine făcut. Îi urmărisem exerciţiile. 
Era bun sub aspect tehnic, dar foarte încrezut. Asta pentru că îi învinsese 
până atunci pe toţi cei pe care-i întâlnise. 

„Când?” am întrebat. 

„Acum!” 

Oponentul meu s-a apropiat de mine. lo m-am împachetat, adică am 
intrat în gardă, ceva între box, Muay Thai și Kickboxing. S-a mirat, a 
început să se miște în jurul meu, căutând o breșă. Pivotam pe picioare fără 
să mă descopăr, rămânând cu fața spre el. Simţeam cum caută unde să 
lovească. La cap, la corp... combinate. Param mintal fiecare atac, cu tibia şi 
genunchii, loviturile de picioare de la abdomen în jos, iar cu braţele, orice 
lovitură în piept şi la cap. Eram eficient ca un japonez. Studiasem stilurile 
japoneze, karate, judo, jiu-jitsu şi boxul. La un moment dat, oponentul meu 
a rămas fără soluţii şi s-a oprit. Era foarte mobil, am dedus că avea o 
împământare proastă, deci era slab la sol. M-am apropiat de el, l-am secerat 
și am dus lupta la sol. În cădere, mâna lui era deja între picioarele mele! M- 
am întins pe spate şi i-am luxat cotul. 

„Ţi-am rupt mâna, am spus, te-am învins!” Și i-am dat drumul. 

Nu-i venea să creadă. Parcă picase din nori. Se crezuse de neînvins şi 
şi-o luase rău pe ego! M-am trezit la loc în corpul meu, în tribună. 
Spectacolul a continuat... 

Purtam un tricou alb, pantaloni negri largi, de pânză, pe care era 
imprimată regina dragonilor, şi espadrile negre. Și eram chel... 


[> 


Am coborât din tribune şi m-am dus la călugări. M-am oprit în faţa 
bătrânului. M-am înclinat și am salutat, împreunându-mi pumnul drept și 
palma stângă. Era salutul călugărilor shaolin şi reprezenta Soarele și Luna, 
lumina și întunericul, Yin-ul şi Yang-ul! 

Brusc am simţit cum îmi ies mâinile energetice din corp. Aveam 
mâinile fizice pe lângă corp şi mă uitam la cele ale spiritului meu, 
luminoase, întinse în faţă! Pe antebraţul lor se vedeau impregnaţi clar Tigrul 
și Dragonul luminând în Întunericul Astral! 

Brusc, unul dintre oficialii chinezi a intervenit, îmbrâncindu-i pe 
oameni. Cezar Culda, translatorul demonstraţiei, ne-a traduse că trebuie să 
plecăm, demonstraţia s-a încheiat. Am plecat. Călugărul bătrân avea să-mi 
fie maestru multă vreme. Acum, când scriu, e plecat de mult timp în lumea 
spiritelor, dar de acolo mi-a influenţat viaţa de nenumărate ori, în clipe grele 
şi momente-cheie, şi îi mulțumesc pe această cale. 

Ştiam că noi, cei care am părăsit odată mănăstirile shaolin, suntem 
trecuţi în cărțile lor sfinte şi aveam să fiu căutat. Mă regăsisem într-o carte 
în care scria unde aveam să fiu în viaţa aceasta, dar nu m-am așteptat ca 
lucrurile să se deruleze astfel. 

Bătrânul mi-a spus a un moment dat: „Să nu uiţi că eşti chinez!” 

M-am gândit mult la cuvintele sale. Era și nu era chiar așa. Aveam o 
datorie față de poporul chinez din care mă născusem în trecut. Învăţasem 
multe în mănăstirea shaolin din care proveneam, învinsesem dragonul de 
acolo și ieșisem în lume. Dar io veneam de altundeva și aveam să ajung 
acolo unde voiam să ajung. Aşa, trăisem și experimentasem în multe ţări și 
popoare. Unora le eram dator, altele îmi erau ele datoare mie, karmic. Ceea 
ce aveam însă io să fac era să sting datoriile acestea, să mă eliberez și io de 
ele şi să eliberez acele popoare de mine... 

Nu toți maeștri Qigong sunt însă benefici. Și printre ei există o 
împărţire între maeștrii buni şi de cei trecuţi de partea cealaltă. 

La un moment dat, a venit la mine o femeie. Mi-a spus că este 
maestră Qigong şi vrea să vadă ceva. A scos pe masă un ghem de aţe 
înnodate cu sute de noduri, ca acelea care se fac şi pe la noi la denii, de 
exemplu. Numai că de fiecare nod era legat un dragon! 


— Fi, şi? Ce-i cu asta? am întrebat-o. 

— Am vrut să văd dacă știți... 

— Ştiu. Şi ce dacă? 

— Vă e frică? 

— Nu, de ce mi-ar fi? 

Am poftit-o să plece. Faptul că îi lega ca să-și demonstreze puterea 
îmi repugna. Cu greu mi-am stăpânit furia, dar am încercat să fiu cuminte. 
I-am dezlegat pe dragonii respectivi de la distanţă. 

Să nu uităm că cel care m-a învăţat să trec peste dragoni fără să-i 
rănesc este maestrul de Qigong chinez. Repet însă: un maestru chinez pe 
întuneric poate aduna într-un ghem din acesta 40000 de dragoni odată. Și 
sunt răspândiţi în toată lumea. Iar preoţii ortodocși au nevoie de şapte preoţi 
călugări ca să exorcizeze un dragon cu șapte capete! J 


25. DRAGONII ȘI ARTELE MARŢIALE 


A trebuit să treacă ceva timp până să-mi dau seama că fiecare grad 
din artele marţiale corespunde unei entități negative și că fiecare centură 
presupune trecerea peste un dragon de o dimensiune anume. Până la urmă, 
toate exerciţiile și kata-urile din artele marțiale se conectează la un anumit 
nivel energetic şi de acolo se deschide poarta către entităţile nivelului 
respectiv. 

Un anume tip de antrenament te conectează la acel nivel de vibraţie 
de unde vin entităţile respective. După ce mănânci, ele entităţi cresc ca 
putere şi, în funcţie de program sau alimentaţie, cresc sau scad ca 
agresivitate, putere, răutate. Tu, ca practicant, devii ceea ce vrei. Poţi să te 
înrăiești sau să creşti ca putere, tehnică, viteză sau înțelepciune. 

„Artele marţiale sunt ca un cerc din care karate-ul sportiv este doar o 
mică parte! Adevărul este însă tot cercul!” spunea sensei Kasuia la unul din 
stagiile de arte marţiale pe care le ţinea la sala Antilopa, din Bucureşti. 

Eram vreo 200 de practicanți în sală şi, la un moment dat, sensei-ul a 
oprit toată sala, s-a uitat la mine și şi-a dat cu pumnul la baza coloanei. 
Iniţial, m-am uitat în spate, crezând că vorbeşte cu altcineva. El a zâmbit 
însă, mi-a dat cu pumnul strâns în osul sacru și mi-a făcut un semn care se 
traducea cu „unde este?”. În cele din urmă, mi-a picat fisa. Nu aveam 
şarpele kundalini în mine! Am spus: „Os! Arigato gozaimashita, Sensei!” 
M-am uitat după șarpele meu. Era legat de un scaun la masă, de mama fetei 
cu care eram la acea vreme. Motivul? De ce aveam io nevoie de stagiu de 
karate! J 

Era clar că mă preocupa cunoaşterea mai mult decât de partea fizică, 
aşa că dispăream de la sală o perioadă. Apoi reveneam. Ceilalţi își luaseră 


deja centurile superioare, pe când io rămăsesem la cea maro, lucru care-l 
nemulțumea pe sensei-ul meu. La un moment dat, am descoperit că viteza 
este dată de lumină, iar forţa de impact, de întuneric. Mi-am crescut lumina 
şi m-am întors la sală. Exista, printre altele, un exerciţiu de atac în cele 
patru părți. Sensei îl termina primul tot timpul. Antrenamentul, tehnica lui 
erau superioare, normal. În acea zi însă, indiferent de partea pe care s-a 
lucrat, am fost mai rapid ca el. Știam că dobândisem rapiditate după ce 
făcusem palmare cu un maestru de box de la sala unui prieten. La sfârșit, 
maestrul îmi spusese: „N-am crezut niciodată că mă va face să transpir un 
greu”! Io cântăresc 100 kg, adică sunt la categoria grea. De obicei, luptătorii 
de la categoria asta au forță, dar nu şi viteză. Ceea ce oboseşte un antrenor 
nu este forța cu care loveşte un luptător, ci viteza. Maistrul Miţi îmi spunea 
pe la începuturi: „Hai, dom” doctor, că facem așa până la Paşte!” 

Cert este că și sensei, după ce m-a certat că am lipsit de la sală, mi-a 
spus, după o săptămână: „Da, este adevărat, toți marii maeștri de arte 
marţiale au început să studieze lumina spre sfârşitul vieţii!” 

Problema este că s-a pierdut partea spirituală din artele marţiale și se 
merge foarte mult pe partea sportivă și competiţie. Asta distruge 
practicanţii. Încărcarea se face cu dragoni de luptă, dar dacă nu există o 
conduită spirituală, alimentară, de viață pozitivă, toată energia asta distruge 
sportivul. 


26. ANIMALELE ȘI DRAGONII 


Sună telefonul. E o prietenă de-a mea care are firmă de contabilitate 
şi se ocupă şi de hârtiile mele. 

— Auzi, l-ai trimis pe Costică pentru împuternicire şi Lăbuş nu-l lasă 
să intre în birou. Ce are? 

Pe Lăbuş îl găsisem de pui, acum peste 12 ani. Era atât de mic, că 
intrase în casă pe sub poartă! Cum nu-l puteam ţine, fiindcă aveam deja 
câini, a fost adoptat de firma de contabilitate. Acum era bătrân, dar 
rămăsese mascota firmei. 

Îl măsor pe omul meu şi descopăr că preluase un dragon. 

— Are un dragon pe el. Scriu despre ei şi cred că mi s-a umplut casa 
de ei. 

— Daaa? Bine. Nu ştiam ce are cu el, de nu-l primeşte. 

Animalele, fiind sensibile, simt dragonii. Pe unii îi acceptă, pe alţii îi 
resping. Și ei au feblețea lor. Am un pisoi care, dacă simte un dragon lângă 
mine, ori se aşază lângă mine și se uită fix la el, ori îl miaună până îl face să 
plece. 


27. DRAGONII ȘI MOARTEA 


Ziua începuse bine, doar că nu reuşiserăm să ne sincronizăm şi 
întârziam. Ne enervaserăm amândoi, fără motiv. Mergeam îmbufnaţi să 
luăm copiii. Ceva m-a determinat să măsor la semafor. Era un dragon cu 
nouă capete cu valori la minus, rău. De unde venise? Habar nu aveam. M- 
am gândit să-i spun lui C. despre el, dar am renunţat. 

Drumul spre mare a decurs fără incidente. Ne-am oprit să ne 
cumpărăm sucuri și ceva de ronţăit. Ajunși la mare, starea noastră de spirit 
s-a schimbat. Marea Neagră era atât de albastră! Nu o văzusem aşa 
niciodată. Era azurie! Am mers la restaurantul de pe malul mării pe care ni-l 
recomandaseră prietenii noştri din Franţa. Doar că treptele treceau peste 
calea ferată. Sunt atent la trenuri, am crescut pe lângă calea ferată. Totuși, 
de data asta, am fost neglijent... Pe porțiunea care traversa calea ferată erau 
două femei, o băbuţă ce abia mergea și un chelner de la restaurant, care o 
sprijinea. M-am uitat în dreapta şi am văzut venind trenul. Era destul de 
departe, așa că nu m-am impacientat prea tare. 

„Trenul!” am apucat să strig. Unul dintre copii era în faţa mea, 
celălalt în spate, cu iubita mea... Parcă o mână nevăzută m-a împins în față 
şi prin spate mi-a trecut trenul! Nici măcar nu m-am gândit ce viteză are și 
cât de repede poate ajunge în dreptul nostru. Mi-am dat seama că am trecut 
pe lângă moarte... nu numai io, ci și ai mei. Ceea ce m-a frapat a fost 
timing-ul. Am ajuns acolo exact când trecea trenul... ] Era, clar, o 
mânăreală. Mi-am reamintit de dragonul cu nouă capete de dimineaţă. L-am 
împachetat. Deși supărat rău pe el, nu l-am rănit. Până la urmă, ce vină 
avea, că nu-l împachetasem? Făcea ce avea de făcut. Mierlea oameni! 
Treaba mea era să scap. L-am pedepsit să stea legat până înţelege lumea 


spirituală. Venea de la minus, aşa că avea să stea aşa o vreme. Fata mi s-a 
speriat că putea da trenul peste mine, dar s-a liniștit când i-am spus: „Nu 
mor caii când vor câinii!” lo mai trecusem pe lângă moarte de destule ori. 

Circulau pe net filmuleţe cu accidente de motocicletă sau de mașină. 
Unele ar fi fost chiar comice dacă nu ar fi murit oameni în ele. Un 
motociclist croşetează pe autostradă şi, neavând pe unde să treacă, încearcă 
banda de siguranţă, doar că acolo e un automobil cu portbagajul deschis. 
Intră direct în el cu toată viteza! în spate, dragonii se amuzau... 


KKK 


Maşina mergea bine. Nu apucasem să fac prea multe teste cu ea. 
Prima urcare pe Poiană fusese bună, dar frânarea nu mergea ca lumea. Cutia 
secvențială funcționa cum trebuie, mașina urcând foarte repede în viteză. 
Era pauza până la manșele de cronometrate şi de concurs, aşa că i-am rugat 
pe băieţi să verifice frânele. Nu le simţeam ok. 

— Îţi setăm să frâneze mai bine spatele şi vedem cum e după prima 
cronometrată, mi-a spus unul dintre mecanici. 

M-am urcat în mașină și am mai dat un sfert de tură la butonul care 
seta raportul de frânare față-spate. De ce am făcut-o? Habar n-am... din 
prostie? | Cert este că în minte mi-a venit dragonul pe care îl aveam. „Am 
i-am replicat, ca un 


[2 1? 


să te omor!” m-a ameninţat. „O s-o omori pe mă-ta 
adevărat maestru. 

Plecarea în cursă a fost perfectă. Totul era ok, cauciucurile reci glisau 
pe primul viraj de pe pod. Urma o linie de câteva sute de metri. Am ieșit cu 
a treia, i-am dat a patra şi apoi a cincea... 'Trecusem bine de 150 de km pe 
oră. Și mi s-a părut că nu am destul timp să frânez (deși aveam J), așa că am 
frânat. Am avut impresia că maşina nu se opreşte, aşa că am frânat mai tare. 
Mitsuba mea s-a rotit şi s-a răsucit violent. Dacă mă întreabă cineva cum 
am lovit maşina, nu ştiu să-i răspund. Cert este că, întrebat cum am lovit-o, 
cineva a spus în stație: „De jur împrejur!” Totul a durat foarte puţin, deşi, 
din mașină, mi s-a părut o veșnicie. Am dezlegat centurile și am coborât. 


Mi-am văzut prietenii fugind spre mine. Erau destul de îngrijoraţi. lo nu 
aveam nimic, dar mă uitam la mașina pe care abia o construisem. Avea 
toate roţile rupte. Noroc că atenuaseră din şoc şi fusese atinsă mai mult 
tăblăraia. Până la urmă, dragonul s-a răzbunat pe mine. 


28. DRAGONII ÎNTRUPAȚI 


Dragonii întrupaţi sunt altfel. Puterea lor interioară este deosebită de 
a celorlalți copii. Evident că asta îi face hiperkinetici. Tendința este de a-i 
considera bolnavi şi a-i diagnostica. Asta convine firmelor de medicamente, 
care au ajuns să dea medicamente și celor sănătoşi. Ăsta da, marketing! 
Copiii care au un dragon în loc de șarpe kundalini au sexualitate și 
agresivitate crescută. În realitate, sunt cei care, puși în locul potrivit şi 
educați cum trebuie, pot deveni campionii în sportul de mâine. Desființarea 
școlilor sportive a făcut ca ei să fie consideraţi defecţi. Au atâta energie, că 
nu pot sta locului. Abia după ce-şi consumă surplusul de energie pot sta 
cuminţi în bancă. Asta nu înseamnă că sunt defecți. Fireşte, manifestarea lor 
depinde de gradul lor de evoluţie și, implicit, de beneficitatea și lumina lor 
interioară. Inteligența lor emoţională nativă contează. Din păcate, neavând 
educatori sau antrenori care să înțeleagă acest lucru, se pierd talente. 
Paradoxal, dar, în cazul lor, diferenţa dintre autism şi performanţă ţine doar 
de educaţie, de cei care îi cresc, de părinţi, educatori, antrenori și profesori. 

Problema acestor copii este cauzată, de cele mai multe ori, de părinți. 
Având putere interioară mare, copiii ajung să-şi domine părinții și îi 
determină să-i lase să facă ce vor. Nu-și consumă rezervele de energie fizice 
şi sunt ca băgaţi în priză. Obosiţi, părinţii se bucură că se liniștesc în faţa 
tabletei, telefonului și televizorului. Lipsa lor de concentrare e provocată de 
excesul de energie brută, fizică. Părinţii nu le pot spune nu copiilor, le fac 
pe voie și le împiedică formarea mecanismului gândirii. Acesta se formează 
ca urmare a frustrării, atunci când copilul încearcă să găsească soluţii pentru 
a-şi îndeplini scopul, trecând peste interdicţia pusă de părinte. 


Copiii și dragonii 

Copiii văd dragonii, îi iubesc şi se joacă cu ei. Îi recunosc pe cei buni 
şi pe cei răi. Odată a venit la mine un băiat. Avea doi dragoni, unul roșu și 
unul verde. Zice: „Ăştia sunt dragonii mei.” 

Dar cea mai drăguță fază a fost când, odată, m-a durut capul cumplit 
din cauza mai multor dragoni. Ne-am întâlnit la masă, la restaurant, cu o 
familie care avea un băieţel care vede. Nu se putea uita la mine, atât eram 
de încărcat negativ! J 

— Ce e, nu-ţi place dragonul meu? l-am întrebat în glumă. 

— Dragoş are un dragon urât și mare și e supărat nu-i dă de mâncare! 
Îi e foame... mi-a transmis prin intermediul părinţilor lui. J 

Postisem în ziua aceea și de-asta era supărat dragonul pe mine. 


Dragonii și autismul 

Uşa de la locul în care ţineam consultaţiile, un hotel din Timişoara, s- 
a deschis şi a intrat o mamă cu fetiţa ei. Cea mică nu părea să aibă mai mult 
de nouă ani. A început să se plimbe ca leul în cuşcă. Venise să vadă dacă 
pot s-o ajut cu ceva. La nivel de sine, fata nu avea un șarpe, ci un dragon 
mare, cu nouă capete! Problema era că devenea in ce în ce mai agresivă. 
Am început să-i fac măsurătorile. Dragonul ei era de cer foarte mic. Parcă 
2, dacă îmi amintesc bine. Fusese maestru de arte marţiale și dezvoltase 
doar partea fizică, fără a crea binele. Automat, își consumase sufletul și-l 
transformase în memorie kinestezică, în programe negative. Întrebarea era 
dacă se putea face ceva pentru viaţa asta. Aici intervin plăţile karmice și 
ajutorarea celorlalți. 


29. DRAGONII NEAMURILOR, 
KARMA DE NEAM ȘI CEA 
PERSONALĂ 


Am vorbit despre plăţile pe care le-am avut faţă de Spania, față de 
Franţa, faţă de România. Vă spun cu certitudine că nu te poţi elibera de 
pământ dacă nu-ţi plăteşti toate datoriile. 

Există o karmă de neam, aşa cum există o karmă personală. De ce 
este important de ştiut acest lucru? Înainte de toate, ca să ştiţi dacă vă 
afectează şi pe voi karma poporului în care trăiţi şi a celui din care 
proveniţi. Dacă am o karmă de neam față de România, tot ce există în țara 
asta îmi va sta împotrivă, „râul, ramul”... Dacă am dharmacu [Italia 
înseamnă că degeaba stau în România, că nu mi se va lega nimic şi ar trebui 
să plec în Italia, acolo mi-ar merge toate şnur. Bineînţeles că, dacă ai karmă 
în general, nu-ţi va merge bine nicăieri până ce nu o plătești. 

Înţelegând karma de neam, se poate prevedea ce se va întâmpla cu 
popoarele care au dus războaie de asuprire, au folosit sclavi şi au fost 
imperii. 

Orice război pleacă de la nivelul dragonului neamului respectiv. Nu îi 
pune Dumnezeu pe oameni să se ucidă între ei. Nu vorbim acum despre 
jertfele umane care se făceau în numele zeilor şi pentru ei. Acesta va fi alt 
subiect. 

De unde a plecat nevoia de cotropire? Tocmai din nevoia de a creşte 
ca putere, din nevoia ierarhiei, din nevoia de a obţine ușor binele. Oamenii 
şi-au dat seama că, dacă sunt mai mulţi, au putere de supravieţuire mai mare 
și lucrurile devin mai ușoare. În consecință, au încercat să crească cât mai 


mult. În plus, ideea de puternic şi slab — cel care comandă şi cel care 
execută — vine încă din lumea animală şi, mai înainte, de la ierarhiile de 
îngeri. 

Dacă este să facem o paralelă între un animal și un popor, atunci şi 
animalul mănâncă pentru a creşte şi a se înmulți. Natura a demonstrat că un 
grup are mai multe şanse de supravieţuire decât un individ și că un animal, 
cu cât este mai mare, cu atât este mai greu de doborât. Atunci intervin cei 
doi factori, puterea şi dimensiunea. Moartea dinozaurilor a selectat un 
anumit tip de animale care să rămână pe pământ. 

Creşterea se produce întotdeauna prin înglobare. Organismul ia 
particule, informaţie, energie şi spirit din exterior și creşte cantitativ şi 
calitativ. Peştele cel mare înghite peştele cel mic, creşte și dă naștere 
puilor... 

Popoarele au procedat la fel. Au încercat să-și sporească puterea 
supunând şi înglobând alte popoare, pentru ca apoi să încerce să le facă să 
dispară. 

În momentul cuceririi unor teritorii, evident că terenurile de acolo se 
iau cu tot cu dragonii locurilor respective. Roma dădea terenurile cucerite 
soldaţilor ei care ieşeau la pensie. În felul acesta, prin urmașii lor, îşi 
asigura conducerea în teritoriile ocupate. Se mixau popoare care deveneau 
metise și acceptau mai ușor supremaţia Romei. La fel au făcut toate 
popoarele cotropitoare. Rusia a strămutat românii din Basarabia, i-a dus în 
Banat şi i-a înlocuit cu găgăuzi. Tito, care era croat, i-a strămutat pe croaţi 
pe coasta Dalmației, iar ruperea Iugoslaviei a lăsat Serbia fără ieșire la 
mare. Şi tot așa. 

Se întâmplă un fenomen interesant când locuiești puţin mai mult într- 
un loc nou. Prin ceea ce mănânci şi este crescut în acel loc, indiferent dacă 
este vorba de plante sau animale, de apa din acel loc, tu, în realitate, te 
schimbi ca vibraţie şi începi să întri în rezonanţă cu locul și, implicit, cu 
dragonii lui, cu civilizaţia din acel spaţiu. Datorită apei și ierbii pe care o 
pasc aici, oile românești sunt mai bune și au mare căutare în țările arabe. S- 
a încercat adaptarea lor în alte părţi, dar nu au avut aceeași calitate. 


Mă gândeam la faptul că în Harghita și Covasna sunt mai mulţi 
unguri. N-au fost ei primii acolo, e clar. Când dacii aveau case și cetăţi, ei 
trăiau în iurte prin câmpia Pannoniei. lo am avut vieţi de hun și mi-au 
plăcut. Am avut și vieţi de român. Nu mă consider nici una, nici alta, pur şi 
simplu accept că în viaţa asta sunt român. Cert este că motivul pentru care 
au rămas mai mulți unguri în zonele respective se datorează faptului că au 
rezonat mai mult cu dragonii locului decât românii. 

Paradoxal, am trăit tot timpul cu frica inconștientă că mă dă cineva 
afară din ţară, pentru că, în vieţile trecute, am fost excomunicat de Vatican 
pentru ceea ce am scris, exilat de Roma din acelaşi motiv, expulzat din 
Franţa pentru crezurile mele. Așa că nu e de mirare că mi-a luat ceva timp 
să scriu despre Adevăr, din cauza fricii de afurisenia Bisericii Ortodoxe a 
lui Cristos. 

Dacă ne uităm la situația fostelor mari imperii, observăm că Anglia, 
Franţa şi Spania sunt pline de marocani, de negri, adică de toate popoare pe 
care le-au supus prin forță. 

Popoarele nordice ale Europei nu au fost vikingi? Nu au tâlhărit pe 
unde au fost? Acum de ce se supără că vin peste ele urmașii celor pe care i- 
au supus cu forţa? 

Grecii au fost cuceritori. Ce se întâmplă acum? Grecia este vândută, 
bucată cu bucată, străinilor! 


30. REIKI ȘI DRAGONII 


Reiki cred că este cel mai frumos dar făcut de Dumnezeu pământului, 
pentru că se exclude pe sine însuși şi dă acces oamenilor la lumină fără să 
pună nicio condiţie. Dacă creştinismul presupune ascultarea și închinarea la 
lisus, în Reiki, accesul la Lumina Duhului Sfânt este necondiţionat. 

Având acces la lumină, e mult mai ușor să învingi un dragon. 
Dragonii sunt atrași de ea şi încearcă s-o ia de la cei care o au. Și atunci, pe 
măsura evoluţiei tale spirituale, atragi diverşi dragoni, din ce în ce mai mari, 
conform cu propriile tale lecţii. Învingerea dragonului trebuie făcută cu 
lumina şi fluxul optim. Altfel, dacă lumina este prea mare ca vibraţie, îl arzi 
şi nu e bine să-l răneşti; iar dacă îi trimiţi lumină puţină și de vibraţie mică, 
mai mult îl iriți. Se pune problema dacă poţi să-i transmiţi destulă lumină... 
Dacă poţi să-i transmiţi destulă lumină și iubire, la un moment dat, el se va 
înveli ca într-o bulă de lumină și-l vei putea învinge. 

O doamnă, supărată că tot învăţ oamenii să lege capetele dragonilor, 
mi-a zis la un curs: 

— Domnu” doctor, eu cred că este mai bine să-i învingi cu lumină şi 
iubire. Nu să le legăm capetele, ci să le dau lumină și iubire până înţeleg. 

Și eu îi răspund: 

— E perfect. Dar dacă tu eşti singură și vin 60000 de dragoni deodată 
peste Bucureşti, de nu se mai înțelege persoană cu persoană, pentru că îi iau 
pe toţi de cap și intersecțiile sunt varză, crezi că ai timp să-i iubeşti pe toţi? 
Lasă că-i leg acuma şi-i iubesc și educ mai târziu. 

În altă ordine de idei, dacă vine un dragon rău (poate să işte ceartă, 
bătaie, crimă), e clar că trebuie educat, dar până și pe un pârnăiaş mai întâi 
îl duci la închisoare şi după aia, cât stă la acolo, îl educi. Și pe un bolnav 


psihic mai întâi îl duci la spital, îi dai pastile şi după aceea faci psihoterapie 
cu el. În episodul posesiei provocate unor dragoni, omul de lângă tine, omul 
pe care îl cunoşti, se schimbă, îşi schimbă gândirea cu 180 de grade. 

Evident că oamenii cu vârste astrale mari sau îngerii întrupaţi nu au 
asemenea probleme, fiindcă sunt mari. Trebuie făcută diferenţa între unul ca 
el și un om mic ca vârstă astrală, care se enervează şi sparge tot prin casă. 
Nici măcar el nu are vreo vină. Dacă aţi ști cum eram eu la 20 de ani, ați 
zice că sunt coleric. Oricum sunt, dar în măsură mai mică. Dar imaginaţi-vă 
că veneau toate astea peste mine şi eram varză. Îţi trebuie timp, răbdare și 
educaţie ca să faci un om să crească la nivelul la care să stăpânească 
dragonii. De-asta sunt de apreciat cei care fac arte marțiale, pentru 
capacitatea lor de a stăpâni dragonii din ei. Dacă iei răul pe care îl 
stăpâneşte un maestru de karate veritabil și-l trimiţi unui călugăr ortodox, l- 
ai distrus definitiv pe cel din urmă. 

Important este că peste fiecare vor veni numai dragonii 
complementari lui, rar vreunul mai mare decât poate duce singur şi, dacă se 
întâmplă așa, este ca un tratament pentru ego. 

Dacă treceţi sau aţi trecut deja prin momente în care aţi întâmpinat 
probleme de judecată cauzate de un dragon, dacă aţi întâlnit ori veţi întâlni 
un dragon, trebuie să ştiţi ce să faceţi cu el. Nu trebuie să vă temeți. 
Dragonii nu pot să ne facă probleme decât din cauza propriilor noastre 
slăbiciuni care, odată descoperite, trebuie rezolvate. 

Reiki și sistemele neo Reiki sunt foarte bune din următoarele motive: 

1) aduc ghizi care dau putere interioară mai mare; 

2) cresc lumina interioară. Cu cât ai lumina interioară mai mare, cu 
atât dragonul te va respecta mai mult şi nu-ţi va face rău. Vibraţia spiritului, 
dacă este mare, îl arde. Se teme de tine, nici nu vrea să pui mâna pe el. Şi 
atunci fuge. Dacă a venit pe cap, e clar că a fost trimis, de Dumnezeu sau 
altcineva. Dar în nici un caz nu vrea să-l rănești. El, în lumină, vede răul. 
Care-l arde. Gândiţi-vă că dragonii sunt, totuşi, fiinţe ale întunericului și, 
dacă te duci cu lumină peste ei, imediat se cuminţesc. Soluţia este să faci 
lucrul ăsta... Eu dau drumul la lumină (prin Reiki se foloseşte CKR, SHK, 
HSYSN, DKM ŞI OM). Înainte, când dădeam drumul la lumină direct de 


vibrație mare, îi ardeam.Acum îi dau drumul încetinel, până zice dragonul 
că se recunoaşte învins. E ca atunci când strângi de gât, dar nu foarte tare. 
Şi, când zice „m-ai învins!”, îl las în pace. 

Am avut şi eu orgoliile mele, încercând să-mi demonstrez puterea de 
a trece peste dragoni cu cât mai multe capete, dar mi s-au atenuat. 

Reiki mi-a dat acces la lumină de vibraţie mai mare față de ce ştiam 
io din creştinism şi, automat, m-a ajutat să trec mai uşor și peste demoni, și 
peste dragoni. 

După un timp de practică Reiki, am ajuns să fac iniţiere în măiestrie, 
când dobândești acces la simbolul dragonului. Dar nici în Reiki nu se spune 
foarte multe despre dragoni. Se spune că sunt capabili să transforme binele 
în rău sau răul în bine, sunt și buni și mai puţin buni, dar alte date despre ei 
nu se dau. 

Cu dragonul Reiki m-am întâlnit când străbăteam drumurile patriei, 
spre unul din oraşele unde aveam de ţinut cursuri şi iniţieri. Cum 
conduceam, am simţit ceva, un fel de rezistență, precum un nor care mă 
împiedica să ajung la destinaţie. Era un grup de persoane care nu se bucurau 
de venirea mea şi nu voiau să ajung în zona respectivă. Chiar nu ştiam ce să 
fac, pentru că trebuia și să conduc, şi să ajung acolo, şi să scap şi de ceea ce 
venea. Atunci mi-a venit în minte să fac dragonul. L-am desenat mental, am 
procedat exact ca în Reiki CHR, SHK, HSZSN, Dragonul, și i-am dat 
drumul. Cu coada ochiului, am văzut că vine un dragon alb, de lumină, 
foarte frumos. lo eram înconjurat de o bulă mare, neagră care-mi punea 
frână. Nu erau imagini pe care să mi le fi creat eu însumi, pentru că nu m-aș 
fi gândit niciodată la așa ceva. Dragonul alb a înghiţit bula neagră şi a lăsat 
în urma lui trei ouă de lumină. A transformat toată bula de întuneric în trei 
lucruri pozitive pentru mine. E bine să ţineţi minte că orice lucru negativ 
poate fi transformat într-unul pozitiv şi dragonul alb din Reiki este unul 
dintre intermediarii acestor lucruri. Mă refer la iniţiaţii, la maeştrii Reiki. 

În momentul respectiv, mi-am dat seama cât de important este să ştii 
cum e cu dragonii şi ce să faci cu ei. 

Iniţierea în măiestria Reiki îți aduce un dragon. Dar și când îi iniţiezi 
pe alții capeţi câte un dragon pentru fiecare maestru pe care l-ai inițiat. Așa 


că, cu cât ai mai mulți maeștri, cu atât ai mai mulţi dragoni. Sau, mă rog, 
acces la mai mulţi dragoni. E foarte important. Capacitatea de a sublima 
energia negativă devine din ce în ce mai mare. Aici apare importanţa 
iniţierii tale și a altora. Dacă mă inițiez și mă reiniţiez în măiestrie, automat 
am acces la mai mulţi dragoni. 


Meditaţia pe simbolul Reiki al dragonului 


Ne imaginăm o uşă cu simbolul dragonuluipe ea la nivel astral. 
Închideți ochii. Intratul în alfa: inspir 1, 2, 3, apnee 2, 3, expir 1, 2, 3, inspir 
1, 2, 3, apnee 2, 3, expir 1, 2, 3, inspir 1, 2, 3, apnee 2, 3,expir 1,23, 
inspir 1, 2, 3, apnee 2, 3, expir 1, 2, 3. Îmi imaginez ușa cu simbolul 
dragonului pe ea. Şi-i dau lumină. Puteţi să puneţi şi crucea, dacă nu știți 
simbolul dragonului. Şi-i dau lumină sau mă rog (Tatăl nostru, rugăciune 
către Maica, Psalmul 50). Uşa se deschide. Când se deschide, intraţi. Acolo 
întâlniți dragonul vostru. Dragonii au culoare şi formă, pot avea aripi sau 
nu, pot avea dimensiuni, pot avea un număr de capete. Dragonii de terapie 
sunt albi, dar pot fi galbeni, verzi, roșii, sexuali; cei de luptă sunt negri, 
maro şi cu verde; pot fi albaştri, pot fi de bani, adică de bogăţie — dragonii 
aurului material. Sunt foarte multe feluri. Bun. Cu ocazia asta, învăţăm cum 
să-i şi legăm. Nu vreau să-i răniţi, deși va trebui să învăţaţi să-i loviți și cu 
sabia. Câteodată nu ai încotro. O să exersaţi pe altceva. Loviţi cu sabia doar 
dacă sunteţi nevoiţi. Deocamdată, nu vreau să vă învăţ cum, v-am zis doar 
că există această posibilitate. Soluţia este să vă imaginaţi cum îi luați capul 
dragonului în timp ce vă rugați şi îl înnodaţi. Nu e obligatoriu să-l lăsaţi 
înnodat. Puteţi să-l deznodaţi în momentul în care spune „m-ai învins” şi să- 
l lăsaţi în pace. Întrebaţi-l ce vrea, ce nevoie are și cu ce vă poate ajuta el pe 
voi. Relaţia cu el trebuie să fie o relație win-win. Voi îl ajutaţi pe el, el vă 
ajută pe voi. Eu sunt iubit și mă cheamă pentru că ştiu că-i ajut. Pe măsură 
ce i-am ajutat, mi s-a dus vestea. Bun. Luaţi-vă rămas bun de la dragon. 
Acum îl ştiţi, îl simţiţi, are un nume. leșiţi pe ușă şi deschideţi ochii. Bun. 
Acesta este dragonul vostru. 


Nu există cărți din care să aflaţi ce vârstă, culoare etc. are. Luaţi 
frumos fișa psi şi măsuraţi-i caracteristicile. N-am ce să vă spun altceva. Nu 
există niciun compendiu de dragoni. Suntem abia la începuturi. 


31. RADIESTEZIA ȘI DRAGONII 


Nicăieri în cursurile de la IE nu se vorbeşte despre dragoni. Iniţial, 
am crezut că cei care le predau nu știu prea multe despre ei. Ulterior, mi-am 
dat seama că, de fapt, ştiu, dar se prefac că nu ştiu. Îi studiază, dar nu 
răspândesc cunoştinţele despre ei. Motivul? lisus. Așa au ordin de la Iisus. 

Multe dintre adevăruri nu erau enunțate, ba chiar se minţea în privinţa 
dragonilor. La ultima mea întâlnire cu comandorul, pe hol, el fiind străjuit 
de Mihai şi de Gabriel în stânga și dreapta, mi-a spus: 

„Fericiţi veţi fi voi când vă vor ocărî şi vă vor prigoni şi vor zice tot 
cuvântul rău împotriva voastră minţind din pricina Mea. Bucuraţi-vă şi vă 
veseliţi, că plata voastră multă este în Ceruri!” (Matei, 5:2-12) 

Cu alte cuvinte, nu erau spuse cu adevărat valorile Îngerilor întrupaţi, 
nici ale principiilor divine. Toţi erau puşi în aceeași oală cu Fiii de 
Dumnezeu, cu oamenii. Le-am trimis mai mulți elevi, maeștrii de-ai mei, 
cursanţi şi pacienţi, special ca să văd dacă le spun valorile reale. Chiar și 
cele ale îngerilor şi principiilor divine, venite de deasupra nivelului cristic, 
erau măsluite! J Motivul? NU CUMVA CUIVA SĂ LE TREACĂ PRIN 
CAP CĂ AR PUTEA FI MAI PRESUS DE MULTPREAPREȚIOSUL ȘI 
MULIPREAMINUNATUL lisus! 

lar comandorul îmi explicase printr-o fericire că făcea voia lui Iisus. 
Până şi capacele puse celor cu vârste astrale mari, îngerilor și Maicilor, erau 
puse tot datorită lui. Spera să supună toate Cerurile sub el! Și ghiciţi: n-a 
putut! 

Mi-o furasem de la unul din mai marii radiesteziei exact de 
Bobotează şi îmi luase, cu ocazia, asta toți îngerii. Cu greu mă dădeam jos 
din pat. Norocul meu, Dumnezeu, Sfinţii, în ziua aceea am avut programată 


o doamnă care era terapeut şi, în timpul în care trebuia să o ajut io p ea, m-a 
ajutat ea pe mine, mi-a făcut terapie! 

După ce mi-a trecut, m-am dus peste cei de la IE cu dorinţa de a-l 
bate, la propriu, pe cel care mă lovise. Am intrat peste ei. Evident că nu mi- 
am dat seama de ce nu mă pot apropia de el în timp ce îl certam. Nu zicea 
nimic. Nici măcar nu se apăra verbal. Aveam cu mine un dragon cu şapte 
capete. Asta era puterea la care ajunsesem la acel moment. Unul dintre 
lectori a vrut să mi-l lovească. „Lasă-l, este în transformare!” l-a oprit 
comandorul. Deci ştiau despre dragoni, îi vedeau şi cunoşteau și etapele 
evoluţiei lor. Totuşi, în cursurile de la radiestezie nu se pomenise nicăieri de 
ei. 


32. APLICAŢIILE FOLOSIRII 
DRAGONILOR 


Sunt nenumărate aceste aplicaţii. Am vorbit deja despre unele, cum ar 
fi terapia, în care se folosesc dragonii de vindecare. Există posibilitatea 
folosirii lor în protecţie şi pază de locuri, persoane, lucruri... Se folosesc în 
magie, manipulare socială, afaceri şi recuperări de bani. 

Au mare eficiență în evoluţia spirituală. Învingerea dragonilor aduce 
aur spiritual și potenţiale divine. 

Se pot întrebuința în informaţii, poliţie, poliţia de frontieră, armată. 

Se pot folosi la dezvoltarea aptitudinilor fizice și psihice și 
dobândirea de potenţiale noi, la dezvoltarea IQ-ului. 

Creşterea performanţelor sportive este una dintre aplicaţiile 
importante ale folosirii dragonilor. 

Pot fi utilizaţi la reeducarea persoanelor antisociale, dresarea câinilor 
utilitari pentru orbi, descoperirea drogurilor, armelor, explozibililor. 

În ceea ce-i priveşte pe oameni, dragonii pot fi folosiţi la dezvoltarea 
personală, depăşirea limitelor, limitărilor şi pragurilor psihice; în muzică, 
pentru repetiții și dobândirea virtuozităţii artistice; în actorie, pentru 
dezvoltarea calităţilor specifice actorilor; la utilizare eficientă a spaţiilor, 
pentru activități compatibile specifice. 

Am fost întrebat odată dacă există vreo legătură între dragonii 
locurilor și dreptul divin la casă. Răspunsul este afirmativ. Dacă ai plăţi faţă 
de dragoni, nu poţi stăpâni dragonul locului respectiv. În momentul în care 
ai casă, prin tine începe să se manifeste dragonul locului. Nu se întâmplă la 
bloc. De ce? Foarte simplu. Din cauza câmpurilor vecinilor de sub tine, cel 
mai afectat de dragonul locului fiind cel de la parter. Influenţa dragonului se 


estompează din ce în ce mai mult la etajele superioare. Deci cel mai zen 
cine e, teoretic? Locatarul de la ultimul etaj. 

De ce e important acest lucru? Ca să înţelegeţi că motivul pentru care, 
de multe ori, nu vi se îngăduie o casă nu e pentru răul vostru, ci e spre 
binele vostru, pentru că nu aţi rezista în zonă cu dragonul respectiv, care 
poate să-ţi facă viaţa amară. Ce te faci dacă un dragon te place pe tine, dar 
nu şi pe nevasta ta? Ai încurcat-o. Vorbesc foarte serios. Dacă te muţi într- 
un loc şi dragonului respectiv nu-i placi, n-o să stai acolo. Îţi face atâtea 
belele până pleci singur. Dacă nu-i place nevasta ta, îi face atâtea, încât nu 
mai calcă pe acolo. 


Razboiul PSI şi dragonii 


Vrem, nu vrem, vom fi obligaţi să învăţăm despre dragoni. La ora 
actuală, dincolo de războiul material, se poartă un război spiritual. Războiul 
spiritual îl precede pe cel material, economic. Mai întâi, este distrus și 
încălecat spiritul unui popor; după aceea, poporul este nimicit din punct de 
vedere economic. Nu se poate invers. În prezent, spiritul şi materialul sunt 
ceea ce zicea Napoleon pe vremea lui: „există, în lumea asta, două puteri: 
sabia și spiritul. În perspectivă, sabia este învinsă întotdeauna de spirit.” 

În timpul nostru, sabia este reprezentată de bani. Da? Banii sunt ok, 
dar să știți că spiritul trece peste bani. Poţi să fii cel mai bogat om, dar dacă 
cineva care are cunoaştere se hotărăşte să te aducă la sapă de lemn, te aduce 
la sapă de lemn prin cunoaștere. lar dacă tu nu ai cunoaștere şi protecţie, n- 
ai nicio şansă. Am văzut oameni care au fost bogaţi, dar au ajuns în situaţia 
de a nu mai avea lumină în casă. Deţinuseră fabrică de pâine, cofetării și 
restaurante. Erau victimele unor atacuri psi. Când am ajuns eu la ei, 
luminau vila cu lumânări, pentru că aveau curentul tăiat. Am văzut cum 
oamenii urcă şi apoi cad. Te crezi atotputernic când ai bani şi eşti sus, pe 
urmă ţi-o iei în freză și te duci în cap. Am văzut foști milionari vânzând 
ziare la semafor... 

Chiar dacă nu te distruge cineva economic, la ce-ţi mai folosesc banii 
pe patul de spital? Am văzut oameni care nu și-au găsit leacul nici la 


clinicile din străinătate. Din cauza asta spun că cel mai important lucru, în 
perspectivă, rămâne spiritul. 

Există un plan de expansiune al Chinei. Din punct de vedere spiritual, 
este firesc, pentru că sunt prea mulţi chinezi. Noi trăim foarte bine raportat 
la suprafaţa ţării. La ei, densitatea populaţiei este mult prea mare. 
Expansiunea lor este, așadar, un proces natural. E ca la animale. Când o 
haită creşte prea mult și nu mai are de unde îşi lua hrana, ce face? Se duce 
peste altă haită. Şi oamenii sunt la fel, orice-aţi zice. Foamea nu are nicio 
legătură cu spiritualitatea. Da, dacă ești spiritual, poţi să rezişti la foame; în 
caz contrar, nu rezişti. Rodica Ojog Braşoveanu, cred, a scris o carte în care 
unul îi ţine într-o cușcă pe mai mulți, fiindcă a pus pariu că un profesor 
universitar, de foame şi sete, ajunge să-l mănânce pe altul sau să-i bea 
sângele. 

În acest plan de expansiune al Chinei asupra întregii lumi, prima oară 
se trimit dragoni. Voi îi acceptaţi pe dragonii aceştia mici, pentru că nu știți 
ce să faceţi cu ei. Îi integrați şi începeţi să mâncaţi chinezeşte, să vă 
îmbrăcaţi chinezeşte, să cumpăraţi lucruri chinezeşti şi vă distrugeţi propria 
economie, vă distrugeţi propriile fabrici, uzine, business-uri. După aceea, 
băieţii vin încoace şi vă cumpără. 

Prima mea apariţie în plan material este în China. Apar acolo, în 
catastifele călugărilor shaolin. Mă ştiu, mă cunosc şi mă cam înjură. Era să 
mor când am scris despre dragoni acum nu știu câţi ani. Numai că trebuia să 
scriu. De ce? Pentru că e firesc. Nu mi-au dat ei tainele lor. Le-am 
descoperit. Nu le-am luat din cărți. Apropo de dragoni, prima oară despre ei 
acolo, în China, am învăţat. De asta există nivelul dragonului şi de asta 
auzeaţi de Bruce Lee și la nivelul dragonului. Titlurile filmelor lui sunt 
Calea dragonului, Intrarea dragonului etc. El ajunsese la nivelul acesta. 
Dacă vreţi să ştiţi, avea un dragon cu șapte capete, de-aia îi bătea pe toți. 
Când a trecut la mai mult, a murit. Se spune că l-au omorât preoţii, adică 
maeștrii chinezi, pentru că a dezvăluit tainele artelor marţiale. Nici măcar 
nu le-a dezvăluit, că n-a spus mare lucru... şi nici măcar n-a fost el, că, până 
la urmă, în filmul cu kung fu nici măcar n-a jucat el. Deci nu el e vinovat de 
răspândirea cunoştinţelor din mănăstirea shaolin în Europa. Vă spun acestea 


ca să înțelegeţi că accidente se mai întâmplă. Mai ales când calci pe cineva 
pe coadă. 

Maeștrii Qigong chinezi vin cu câteva mii de dragoni într-o bocceluță 
şi îi împrăștie. E o chestie foarte simplă. Voi aveţi impresia că un dragon 
trebuie să fie așa... să-l vezi de la distanţă. Nu. E ca în Harry Potter. Îţi vine 
cutiuţa cu dragonul, poate să fie într-o ciocolăţică. Îţi iei dragonul, îl papi, îl 
creşti fără să ştii şi, când se face mare, te îndrepţi aşa, uşor, către China. 
Bun. Cine nu se îndreaptă către China? De obicei, cei care au practică 
spirituală creştină. Dragonilor ăstora nu prea le place Cristos. Că i-a cam 
ars. Și atunci fug de biserică. Atâta timp cât biserica ortodoxă sau preoții nu 
aplică decât o singură metodă de exorcizare — îi stropesc cu agheasmă — 
normal că nu-i iubesc. Voi aţi iubi pe cineva care vă stropeşte cu plumb 
topit? 

De venit, dragonii tot vin, dar pot evita să fiu manipulat prin ei. Ori îi 
domin io, ori mă domină ei. 


Dragonii și puterea interioară 


Sunt mulţi cei preocupaţi de putere și de creşterea puterii interioare. 
Numai că puterea, fără înțelepciune, este îngrozitoare. Puterea, în modul, 
este dată de vârsta astrală, dar şi de cea dobândită. Cunoașterea înseamnă 
putere. Și mai e un lucru important în dobândirea puterii: aplicarea 
cunoașterii. Poţi să citeşti tone de cărți, dacă nu ştii să le aplici în plan 
practic, e degeaba. Cel mai important lucru este practica spirituală. În 
general, oamenii despart viaţa personală de cea spirituală, fără să înţeleagă 
că ele, în realitate, se împletesc. De exemplu, dacă merg într-o vacanţă la un 
hotel, nu ajung degeaba nici în locul, nici în hotelul respectiv. De obicei, mă 
duc acolo pentru că acolo este un dragon al locului, care mă cheamă fiindcă 
vrea să-l ajut să plece. Evident că şi el mă poate ajuta pe mine. Dacă vrei un 
dragon cu adevărat mare și de bani, te cazezi frumos la un hotel de lux, 
unde te costă câteva sute de euro camera pe noapte, și iei unul dintre cei 
mari. Trebuie doar să treci peste acel talent al românului de a umbla după 
chilipiruri și oferte. Oricum, pe măsură ce treci peste ei, ajungi în zone unde 


sunt dragonii mari. Ajutându-i pe dragoni să se transforme, te cheamă ei, 
ştiind dacă poţi să-i ajuţi sau nu. Te aleg ei pe tine, deoarece simt cât poţi 
să-i ajuţi. 

Și eu am avut scheme de gândire. Ni s-a băgat în cap ideea că Iisus 
este cel mai cel şi chiar am crezut asta, până într-o zi. M-am gândit așa: 
„Dacă lisus a avut 12 apostoli, dragonul maxim este de 14 capete, pentru că 
erau şi el, și Maria Magdalena acolo.” Nu? Ţeapă. Am făcut cursul de 
dragoni și mă sună o fată. 

— Să vezi ce-am pătit. 

— Ce? 

— Mergeam într-un loc şi am avut senzaţia, la un moment dat, că se 
cutremură pământul de sub mine. — Ea, înger întrupat. — Și am întrebat pe 
cineva: „Bă, tu simţi ceva?” „Nu simt nimic.” Bă, și pământul făcea aşa și 
când... un dragon de-ăla mare. Bă, dar avea 15 capete. — Fata și vede. — Ai 
greşit, nu sunt maximum 12. 

Mi-a întors universul peste cap. Așa am ajuns să caut dragonii cu 
valoarea maximă. M-am dus să verific ce-i cu cele 22 de capete, ce-i cu cele 
22 de sefirot și am găsit dragonul cu 22 de capete de sub templul lui 
Solomon. 

La ora asta, vin dragoni și mai mari din universal spiritual, ca să 
înveţe pe pământ. 


Dragonii şi muzica 

Palma de Mallorca. Printre locurile de vizitat acolo este Cuevas del 
Drach (Peşterile dragonului). Frumos este că zilnic se organizează acolo 
concerte pentru vizitatori. Un om cântă la o pianină care vine pe apă din 
întuneric. Muzica şi luminile creează o atmosferă feerică. Mă întrebam ce 
entitate e acolo. Era un dragon căruia îi plăcea muzica. Muzica te 
conectează la ceruri, se deschide către lumină și o aduce pe pământ. Asta 
face ca dragonii să se încarce şi să crească în vibrație. 


Jertfele şi dragonii 


Jertfele presupuneau vărsarea sângelui pe pământ. Odată cu sângele, 
pe pământ se scurgea și sufletul animalului sau omului respectiv. Cu câte 
mai multe jertfe se făceau, cu atât se obținea ajutorul unei entități negative 
mai mari aflate în pământ, pentru că primea suflet. Cum ele sunt interesate 
de suflet, automat au nevoie de cât mai multe jertfe. 

Vărsând sânge, se răscumpără greșelile față de pământ. 


Artificiile 

Nu cred că sunt mulți oameni cărora să nu le placă artificiile, dar de 
ce ne plac și de ce simțim unii dintre noi bucurie în suflet cred că știe puţină 
lume. 

Eram într-un templu budist din Phuket și, la o tarabă, se vindeau 
artificii. Pocnitori de-a dreptul. Cele mai mari erau de 2500 de focuri. Mi- 
am luat câteva pentru sărbători, ca băieții. Am vizitat templul. Beneficitatea 
lui era ok. Era multă pace în el. La ieșire, am văzut un fel de cazan cu o ușă 
mică de intrare şi o sită groasă la bază. Mă uitam curios la ce se întâmplă, 
când un străin, un englez a aprins 500 de focuri. 

Make a wish! 

Seara, de Anul Nou, se lumina cerul de artificii aprinse pe toate 
plajele de pe insulă. Noi le aprinsesem pe terasa de sus a vilei unde eram 
cazaţi. Stăteam la televizor. 'Trecuse anul nou și mă uitam la Fast and 
Furious. Deodată am simţit ceva, o energie negativă coborând dinspre 
tavan. Era o entitate neagră de la minus, un dragon. 

„ Ce vrei?” m-a întrebat. 

„Cine eşti tu?” 

„Sunt dragonul din artificii şi tu m-ai eliberat, așa că-ţi sunt dator cu 
o dorinţă. Ce vrei?” 

I-am spus. 

„ Bine, te voi ajuta să-ţi îndeplineşti visul!” 

Ce interesant mi s-a părut! Şi când mă gândesc că am fost înnebunit 
după artificii tot timpul şi dădeam o grămadă de bani pe ele fără să ştiu de 
ce. Instinctiv, eliberam dragoni care să mă ajute în calea mea. J 


Mă gândeam la diferenţa dintre chinezi și europeni. In vreme ce 
chinezii foloseau praful de pușcă pentru jocuri și distracţie, europenii l-au 
folosit la praful de puşcă, pentru a ucide și a înrobi alte popoare. 


Cutremurele şi dragonii 


Fiecare eveniment din lumea noastră poate fi privit din perspectiva 
celor trei lumi: materială, energetică și spirituală. La fel se întâmplă cu 
orice, chiar și cu un cutremur. De partea materială se preocupă oamenii de 
ştiinţă, care văd mişcările plăcilor tectonice; de partea energetică și 
spirituală se preocupă cei ca mine. Benzile Hartmann, în realitate, lanţuri 
spirituale datorită cărora entitatea pământului rămâne în forma actuală, fac 
ca entitățile spirituale mari să stea cuminţi sau, dacă se mişcă, să se miște 
lent, fără să producă mari dezastre. Intenţia dragonilor mari este să-și apere 
puii, în niciun caz să ne omoare. Ei trăiesc și experimentează prin noi, cei 
născuți, simt prin noi, mănâncă prin noi, fac sex prin noi, se bat prin noi sau 
dansează prin noi. Fac sport prin noi, iubesc sau urăsc prin noi. Un 
cutremur mare este mișcarea bruscă a unui dragon. Lanţurile muntoase sunt, 
de fapt, dragoni mari, fiecare cu energia și vibrația lui. Există un moment în 
care sensibilitatea te face să simţi munţii care emit, fiecare, pe o altă 
frecvenţă. Fiecare pisc are propria personalitate. Unii dragoni sunt aspri, 
agresivi, interesaţi doar de sport, mâncare sau sex. Beneficitatea lor crește 
cu altitudinea. Și, într-adevăr, în vârf este doar Dumnezeu. Nu există Un 
Munte Sfânt, toți munţii sunt sfinți. 

Aveam un amic alpinist cu mâinile deformate de atâta urcat liber pe 
stânci. Degetele i se transformaseră într-o gheară. Pe vremea aceea, nu 
înţelegeam de ce ar face cineva escaladă, de ce ar urca cineva cu mâinile 
goale pe stâncă. Mult mai târziu, după 30 de ani, am aflat că muntele e un 
spirit format din alte spirite. Un dragon format din alți dragoni mai mici. Și 
în vârf stătea cel care avea cele mai bune valori și era mai apropiat de 
Dumnezeu! Iar alpiniştii nu fac decât să învingă dragoni și să-i integreze pe 
cel mai de sus, cu vibrația cea mai mare! De-asta e important pentru ei să 
cucerească vârfuri din ce în ce mai înalte. Așa își cresc puterea, drepturile 


divine, potenţiale, iar dragonii, la rândul lor, pot să se manifesta prin 
corpurile lor, să trăiască şi să experimenteze. La fel era nevoia oamenilor să 
urce pe munte. Urcând, se goleau de energia reziduală, de cea statică, apoi, 
mâncând la cabanele de pe munte, se încărcau de energia pozitivă, nouă, a 
dragonilor. 


KKK 


Seara coborâse peste parcarea unde lucram, blocul Sitraco de lângă 
Unirea. Mă plictiseam îngrozitor. Paza îmi permitea să câștig banii de zi cu 
zi, să învăţ pentru licenţă, să citesc. La urma urmei, nu făceam mare lucru. 
Deschideam bariera celor care intrau sau ieșeau cu mașinile din parcare. 
Vara era cald și iarna, frig în borcanul de sticlă în care stăteam. Mai veneau 
controale de la firma de pază, să verifice dacă nu cumva dormim. Erau 
lungi cele 12 ore de lucru. De la 7 seara la 7 dimineaţa era cel mai nasol. 
Citeam, învăţam, dar, la un moment dat, amorțeam și începeam să mă mișc. 
Puteam să fac şi două antrenamente pe un schimb! Nu era rău, pentru că 
oricum aveam examenele de centură. 'Terminasem medicina, dar faptul că 
nu îmi luasem încă licenţa și trebuia să muncesc m-a obligat să mă întorc la 
paza de obiective. 

Nu mai ştiu de ce eram supărat în ziua aceea. Poate pentru că citisem 
Jocul vieţii şi mă hotărâsem să cer de la Dumnezeu ceea ce îmi era îngăduit 
prin drept divin. Totul s-a întors cu fundul în sus. La antrenament, am ieșit 
din corp. Mi-am lăsat corpul să-și facă treaba şi am plonjat în adânc. Am 
dat de el, de balaurul României, și m-am dus peste el. Nu-mi era teamă. 
Eram cu sabia de lumină în mână. Culoarea galbenă a dragonului și chipul 
lui feminin mă surprindeau. De teamă, îşi strângea inelele din calea mea. 

„Numai din cauza ta mi se întâmplă toate,” i-am ţipat în gând. „Dacă- 
ți dau una, să vezi cum e?” 

„Nu, Dragoș, nu lovi. O să moară mulţi oameni!” am auzit în minte 
glasul lui Dumnezeu. Prin faţa ochilor minţii au început să mi se deruleze 
imagini cu blocuri dărâmate, corpuri de oameni sfârtecate. Ca prin farmec, 

furia mi s-a risipit. Aveam voie să iau orice decizie aici, pe pământ, atâta 
încredere a avut în mine Dumnezeu când m-a trimis. De-asta nu puteam 
alege decât ceea ce era bine și înțelept pentru ceilalți, în ciuda egoului și 
furiei mele. 

Aveam s-o recunosc pe dragonița poporului român pe bancnota de 
zece mii de lei de atunci. 

Știu că trebuie să-mi asum ceea ce scriu, dar tot voi scrie. Moartea lui 
Kennedy a avut mai multe cauze. Mai exact, ordonarea asasinatului său a 
survenit și din cauza unui amănunt mai puţin cunoscut. Pe vremea aceea, 
într-o staţiune de cercetări din nord, se studia Forţa a 5-a. Este cea care a 
stat la baza experimentului Philadelphia. Preşedintele american, care era la 
curent cu cercetările, a oprit experimentul. Este unul din motivele pentru 
care a murit. Ce este cu această forță? Se spune că în univers există cinci 
forţe care fac ca materia să existe în forma pe care o ştim cu toții. Forţa 
gravitațională, forţa electromagnetică, forţa tare şi forţa slabă nucleară. Dar 
toate acestea nu ar însemna nimic fără stăpânirea lor de către forţa a 5-a. 

Nu am să vorbesc despre dispozitivul care poate elibera energia din 
materie şi care încape într-o geantă, ci de rezultatele acestui dispozitiv. Din 
păcate, cutremurul din 1977 este rezultatul unei asemenea acţiuni. Cei care 
dețineau arma erau supăraţi că o ţară precum România mergea chiar bine 
economic la acea vreme. Or, noi trebuia să fim datori şi robi şi s-a reuşit 
asta. Ne-am revenit după cutremur şi am mers şi mai bine ca economie. 
Eram competitivi internațional, produceam și vindeam orice, oriunde în 
lume și asta a deranjat. Doar nu credeţi că era interesat cineva de 
democraţia din România, de binele nostru național. Erau interesaţi să ne 
distrugă economia, ca să putem fi piață de desfacere pentru produsele lor. 
Am plătit, ca preţ al libertăţii noastre, tot ce am construit vreodată după 
război. 

La ora actuală, există cutremure de la Dumnezeu, dar şi altele, 
produse artificial, însă toate se fac prin mișcarea entităților închise în 
materie, a balaurilor. 


Nu subestima dragonii 


Vasul pe care mă aflam măsura 33 m în lungime şi avea trei punți. 
Era construit de un om care iubise și studiase lumea spirituală. Nu degeaba 
pe emblema vasului străjuia un dragon. Doamna cu care eram nu mai putea 
înota, aşa că am acostat într-un golf şi, sub supravegherea căpitanului, am 
ieșit să înotăm. Era o expunere la stimul. De unde până atunci ieșise zilnic 
cu vasul în larg ca să înoate, acum nu mai putea s-o facă deloc. Interesant, 
aveam să descopăr că problema era la echipaj. Acesta apelase la un vrăjitor 
de culoare, care o împachetase ca să nu mai poată ieşi în larg. 

O dezlegasem și acum înotam. Am înotat în mare, Dunăre, ocean. Nu 
am temeri și apa mă iubește, îmi bucură sufletul când intru în ea. Deodată, 
nu știu cum, un val mi-a intrat în gură, nări, plămâni. Am simţit că mor. Am 
tuşit şi am scos apa. M-am redresat. Ce naiba se întâmpla? În depărtare, 
printre nişte stânci, am desluşit o peşteră. Am găsit dragonul care se juca şi 
i-am dat una. Am deschis sursa peste el şi l-am împachetat. L-am trimis la 
dragonii care fac rău, să aştepte să văd ce voia. 

Am ieșit din apă sub supravegherea căpitanului. Ne-am așezat la 
masă. Verificam, prin măsurători diverse, firme, angajaţi. Nu bătea niciun 
fir de vânt. În depărtare, se zărea un golf unde erau ancorate vase de lux. 
Era o zonă a oamenilor bogaţi. Vasul s-a înclinat deodată pe-o parte, apoi pe 
cealaltă. Mişcarea a fost atât de violentă, încât tot ce era pe masă a zburat şi 
s-a spart de punte. Am rămas stupefiaţi. De sub punte a apărut căpitanul. 

— Nu ştiu ce s-a întâmplat, i-a mărturisit el doamnei. 

— Stai liniștit, e Dragoș cu noi, i-a spuse ea, râzând. 

Căpitanul a dispărut sub punte câteva minute, apoi s-a auzit vorbind 
din nou: 

— Signora, veniţi un pic, vă rog. 

Am coborât amândoi după el. 

Ne-a dus undeva într-un compartiment situat lateral, pe lângă 
cabinele oaspeţilor. Vasul avea mai multe cabine cu băi proprii. 

În locul respectiv erau nişte dispozitive care limitau tangajul, 
mişcarea vasului datorată valurilor. Un dispozitiv avea un piston din oţel de 


vreo 3 cm în diametru care fusese retezat! Nu-și putea explica nimeni cum. 
Aveam să aflu mai târziu că dragonul nu era bun deloc. Din cauză că îl 
legasem, s-a plâns unui demon mai mare, care ne-a buşit vasul. 


KKK 


Intram în cursa de VTM de la Râşnov. Eram deja la start, când 
oficialul a venit la mine şi m-a spus: 

— S-a produs un accident în primul viraj de la peşteră. Încearcă să 
mergi mai pe stânga. 

— Ok, am zis. 

Am plecat în cursă. Aveam o linie dreaptă, apoi un viraj de stânga, 
încă o porţiune de viteză, pe urmă, S-ul de la Peşteră. Un dreapta 4 cu un 
stânga 3, dacă îmi amintesc bine. Mergeam cu pedala apăsată la podea, 
atent să observ mașina accidentată. Când să retrogradez în viteza a treia, ca 
să pot lua virajul de dreapta, am rămas în mână cu schimbătorul de viteză! 
S-a rupt în aşa fel, că nu mai aveam nici măcar un ciot de care să mă agăţ. 
Colac peste pupăză, cutia a rămas între viteze! Așa că viteza mi-a scăzut 
până s-a oprit mașina. Noroc că pe dreapta era o parcare și, cât am avut 
viteză, am scos maşina de pe carosabil. 

Până să treacă toate mașinile celelalte, am avut timp să gândesc și să 
măsor. Accidentul avusese loc din cauza unui dragon al peşterii, supărat că 
îl deranjăm. Tot el îmi stricase şi schimbătorul. L-am luat, l-am făcut mic şi 
l-am vârât într-o sticlă de plastic de apă, goală. Am găsit un schimbător de 
viteze şi am continuat cursa. Doar că am uitat de el! 

Nu mai știu cum mi-am adus aminte de el după câteva luni. l-am 
întrebat pe băieţii de la garaj ce s-a ales de sticla goală din maşina de curse. 
Cred că s-au gândit că am luat-o rara. Cum adică ce-au făcut cu sticla goală 
de plastic din maşina de curse? M-am conectat la sticlă și dragon pe partea 
cealaltă. L-am adus înapoi. Numai că vorbeam la telefon! În acel moment, 
ecranul s-a făcut albastru! Moartea albastră! 

„Asta pentru că m-ai uitat în sticlă atâta timp!” 


Uitarea m-a costat 3000 de lei. Un telefon nou... 


33. ÎNGERII, DRAGONII ȘI UMBRA 
DRAGONULUI 


Ingerii și demonii au fost creaţi de 


același Unic Dumnezeu Primordial. Au fost fraţi, au fost la fel, până la 
prima cădere luciferică. Nici măcar nu mai este relevant de ce și cum au 
căzut. Din perspectiva mea de acum, văd că oricine poate greşi, oricine 
poate interpreta greșit ceva, oricine poate fi în locul celui din faţa lui. 
Venirea Îngerilor pe pământ are ca scop inclusiv schimbarea percepţiei lor 
despre lume şi viaţă. Îngerii coboară, se îmbracă în foiţe 


corespunzătoare, ca număr şi structură, dimensiunilor prin care trec în 
coborârea pe pământ. Sunt ca un miez de foc înconjurat de nenumărate foi 
de protecţie, altfel, şi-ar distruge propriul corp fizic. Uită tot ce au fost şi de 
unde vin. Aceasta este regula pământului și a fost implementată tocmai 
pentru că, în lipsa conștientizării existenţei lui Dumnezeu, fiecare poate 
manifesta răul din el, altfel inconştient. 


Îngerii sunt plini de idei greşite. Au impresia că sunt speciali și așa 
ajung să facă cele mai mari prostii. După ce le fac, îi ajută Dumnezeu și 
încep să conștientizeze ceea ce sunt. Evident că „cel care e fără de păcat să 
ridice primul piatra!” Îşi dau seama că 


nu sunt cu nimic mai buni decât demonii și dragonii întrupaţi. In plus, pe 
pământ, fără să aibă idee că sunt 


îngeri, ajung să iubească demonii, șerpii, dragonii întrupaţi, care le sunt fie 
părinţi, fie fraţi, fie iubiţi, fie copii. In Inţelepciunea lui, așa a găsit 


Dumnezeu cu cale să-i împace. Toţi îngerii caută demonii pe care trebuie 
să-i educe și să-i ajute să se 


întoarcă la Dumnezeu; până atunci însă, sunt prinși în planul terestru, în 
iluzia lumii acesteia. Înţeleg că, fără 


Dumnezeu, nu au nicio șansă de a se întoarce și ce greu e să fii om, ce greu 
este să treci, miliarde de ani, prin încercarea trupului de a se întoarce la Cer. 


Mai nou, îmi vin la cabinet îngeri mari. Sunt atât de mari, încât nu 
simt că poartă în structuri dragoni sau scorpii. 


Și sunt aduși pentru că dragonii lor vor să se transforme și să se elibereze. 
Fiind nevăzuţi, nu sunt 


simțţiţi şi stau în structurile omului până ating valorile necesare 
transformării și întoarcerii spre Dumnezeu. 


A venit însă la mine o doamnă care vede, care are o relație cu 
dragonul ei. Mi-a spus că el dorea foarte mult să vină la mine și nu-l 
înţelegea de ce. Nu 


ştia nimic despre dragoni și calea lor spirituală. Am ajutat dragonul să se 
transforme și i l-am lăsat ca ghid, ca să o ajute să înveţe despre 
spiritualitate. 


Umbra 


Dragonului 


Urmărind dragonii, fără să vrei, remarci că există o legătură între ei şi 
îngerul locului. 


Fiecare element — pământ, apă, aer, foc — este străjuit de un înger. De aceea, 
în opoziţie, îngerul bisericilor, duhul păzitor al lor, are drept corespondent 
un dragon sub biserică. Umbra îngerului este dragonul și umbra dragonului 
este îngerul corespunzător... 


Iubirea 


Am omis să scriu despre ea. Poate că nu aș fi scris dacă, urcându-mă 
într-o mașină 


nouă și încercând să comunic cu el, să văd dacă 


pot conduce mașina respectivă, nu l-aș fi auzit în minte spunându-mi: „Le 
iubesc, Dragoş!” Am rămas blocat. Nu mă 


gândisem niciodată la această însușire a dragonilor, deşi știam că și oamenii 
iubesc, și demonii se pot 


îndrăgosti! Nu mă gândisem niciodată că mă puteau iubi și că poate și 

acesta era motivul pentru care veneau cu încredere la mine, chiar şi pe 

vremea când nu eram prea drăguţ 

cu ei. Atunci m-am întrebat, pe bună dreptate: io iubesc dragonii? 
Cred că am ajuns să-i iubesc pe 

măsură ce i-am înţeles şi i-am ajutat când 

şi cât am putut. I-am susţinut și le-am luat 


apărarea în faţa tuturor, inclusiv a Cerului Cristic. Am făcut tot ce-am ştiut 
şi-am putut ca să urce în 


lumină şi să-i eliberez, chiar şi de mine. Da, pot 


spune că îi iubesc, pentru că sunt frații mei. 


34. MULTUMIRI 


Cu această carte mi-am încheiat studiul asupra lumii spirituale şi a 
Universului material. Nici măcar nu am fost conştient de asta. Nici nu mi- 
am propus conştient aşa ceva. Dar nici nu cred că s-a întâmplat de la sine. 
Cred că Dumnezeu, în înțelepciunea Lui, mi-a îndrumat pașii ca să înțeleg 
lumea și m-a condus exact pe unde trebuia, ca să înțeleg. Departe de mine 
gândul că aş şti tot. Poate că multe trebuie să rămână ascunse, spre binele 
tuturor. 

Mulţumesc Tatălui că a avut încredere în mine să mă trimită să fac 
asta. Sper din inimă să nu-i fi înşelat aşteptările și să-mi ierte greşelile și 
deraierile de la calea pe care El mi-a rânduit-o. 

Mulţumesc Maicii, ale cărei cuvinte îmi răsună în minte tot timpul: 
„Mergi, Dragoș, te ajută tot Cerul!” Cred că nu i-a fost ușor să mă aibă în 
pază, la cât de încăpățânat m-am dovedit. 

Din păcate, nu tot Cerul sau Sfinţii m-au ajutat. Unii au considerat că 
sunt lucruri care ar trebui să rămână ascunse de oameni. Aceştia sunt doar 
cei care s-au opus cunoașterii spirituale în ultimii 2000 de ani de creştinism, 
dintr-o greșită concepţie că ar putea face rău. 

Mulţumesc Cerului și sfinților care m-au susținut pe calea mea, în 
ordinea în care le-am simţit ajutorul: 


e Sf. Iosif cel Nou de la Partoș, care mi-a îndrumat primul pașii 
spre înțelegerea acestei lumi, și părintelui Ioan de la Timișeni, 
pentru grija cu care m-a călăuzit; 

e Sf. Calinic de la Cernica, datorită căruia mi s-a permis să încep 


şcoala spirituală la Cernica, sub îndrumarea părintelui Argatu, 


părintelui Pantelimon și părintelui Dosoftei; 

Sf. Ierarh Nicolae, patronul meu, care mi-a salvat, la un moment 
dat, viaţa, ca să-mi pot îndeplini misiunea; 

Sf. Mina, care mi-a îndrumat pașii spre înțelegerea terapiei, a 
diferenţelor de vibrație dintre Ceruri; 

Sf. Dimitrie, patronul luptătorilor, datorită căruia am studiat 
kombatul; 

Sf. Ciprian, care m-a ajutat la înţelegerea și combaterea magiei; 
Sf. Nectarie, lângă care am avut întotdeauna cabinetul și care m- 
a ajutat să-i îndrum pe alţii pe calea propriei vindecări; 

Sf. Anton de Padova, pe care l-am simţit de multe ori aproape în 
clipele mele grele; 

Sf. Benedict, care m-a ajutat pe calea înțelegerii magiei şi 
demonilor; 


Sf. Iacob, care mi-a deschis calea către Cer. 


Mulţumesc profesorului meu George Ionescu pentru că mi-a îngăduit 
să mă ocup, sub supravegherea lui, de pacienţii din secţia de psihiatrie unde 


profesa. 


Mulţumesc maeștrilor mei de arte marțiale: Mircea Ungurean- 
shotokan, Dan Olaru-shotokan, Gelu Cojocaru — jiu-jitsu, Master Dang - 
Muay Thai; maestrului meu în arta pugilatului, Petre Mateescu. De la ei am 
dobândit acces la întuneric și am înţeles că valoarea nu o dă Lumina sau 
Întunericul, nici binele sau răul, ci calitatea umană şi ceea ce faci cu energia 
la care ai acces... 


35. ÎNCHEIERE 


Dragonii sunt o realitate spirituală, sunt veşnici și, chiar dacă ar vrea, 
nu ar putea să dispară... 

Dragonii sunt nişte fii risipitori. Unii sunt plecaţi, alţii încă păzesc 
porcii, alții sunt deja în drum spre casă, alții sunt deja întorși la Dumnezeul 
Primordial... 

Dragonii nu sunt buni, nu sunt răi. Nici măcar nu au noțiunea de bine 
şi de rău. Sunt precum nişte copii care se joacă, fără să ştie rezultatul 
acțiunilor lor... 

Dragonii sunt esența lucrurilor, a materiei, sunt esența apei, aerului, 
pământului, focului... Sunt inima naturii și Universului material... 

Dragonii sunt frații noştri, indiferent dacă suntem îngeri sau demoni 
întrupaţi, şi de aceea, ORICE rău le-am face lor, ar fi un rău împotriva lui 
Dumnezeu însuşi. 

Dragonii au nevoie de educaţie, înțelegere, iubire, sex, mâncare, 
protecţie, îndrumare, acceptare, joacă, evoluţie... Ei sunt copiii acestei 
planete, de care suntem obligaţi moral să avem grijă. 

Dragonii sunt fraţii mei, de aceea, oricine le face rău lor, consider că 
îmi face rău mie și mă simt obligat să-i apăr împotriva oricui. 

